
Alegerea lui Israel 
rămâne neschimbată, 
dar trecătoarea lui 
necredinţă 
a adus miluirea păgânilor 


«Întreb deci: Oare lepădat-a 

Dumnezeu pe poporul Său? Nicidecum! 
Căci şi eu sunt israelit, din urmaşii lui 
Avraam, din seminţia lui Veniamin. (...) 
Căci darurile şi chemarea lui Dumnezeu 
nu se pot lua înapoi.» 

(Rom. 11, 1, 29) 


Sfântul Apostol Pavel este considerat 
primul teolog creştin. Prin cele 14 Epistole, 
Apostolul cristalizează învăţătura Domnului 
lisus Hristos în ochii neamurilor păgâne ale 
pământului. 

„O, copiii mei - se adresa Marele Apostol 
fiilor Galatei -, pentru care sufăr iarăşi 

durerile naşterii, până ce Hristos va lua chip 
în voi!” (Galat. 4, 19) 

„M-am răstignit împreună cu Hristos; şi 
nu eu mai trăiesc, ci Hristos trăieşte în mine. 
Și viața mea de acum, în trup, o trăiesc în 
credinţa în Fiul lui Dumnezeu, Care ne-a iubit 
şi s-a dat pe Sine însuşi pentru mine.” (Galat. 
2, 20) 

În epoca apostolică, Sfântul Apostol 
Pavel a fost acuzat de iudei că acceptă 
primirea păgânilor în rândul celor ai lui 
Hristos, fără ca aceştia (păgânii) să cunoască 
în prealabil tăierea împrejur (vezi Galateni 
cap. 2); practică ce ducea la ruperea de 
Legea lui Moise şi totodată, la consfinţirea, la 
punerea în practică a Legii iubirii lui Hristos 
(vezi Mt. cap. 22) printre neamurile păgâne. 
Această acuză adusă Apostolului neamurilor a 
rămas valabilă până astăzi în rândurile fiilor 
poporului biblic. 

Iată ce spune Max I. Dimont (în lucrarea: 
„Evreii, Dumnezeu şi Istoria”, Edit. Hasefer, 
Bucureşti, 1997, p. 151): „Deoarece evreii nu 
mai acceptau creştinismul Pavel l-a 
propovăduit păgânilor. Pentru a le uşura con- 
vertirea la religia lui cea nouă, Pavel a luat a 
doua decizie şi anume abandonarea legilor 
evreieşti privind alimentația şi ritualul 
circumciziei. A treia decizie a fost aceea de a 
înlocui Tora cu Hristos, aceasta fiind cea mai 

insurmontabilă între religia Tatălui şi cea a 
Fiului”. 

Să fi „greşit” Saul atunci când a dat 
ascultare glasului Domnului lisus Hristos pe 
drumul Damascului? (Fapte cap. 9). S-ar fi 
putut opune rabinul Saul planului de 
mântuire al neamului omenesc prin Fiul lui 
Dumnezeu? Dacă Apostolul Pavel în 
propovăduirea Evangheliei lui Hristos, nu lua 
cele trei decizii subliniate de Max I. Dimont, 
cu siguranţă, poporul evreu, în cele din urmă, 
ar fi aşezat pe Fiul Omului alături de Moise. 
Ce s-ar fi întâmplat cu adevărat, nu putem să 
ne pronunţăm, dar, cu smerenie ortodoxă, 
putem emite o părere teologică, şi anume: 

a) Foarte puțini păgâni ar fi primit pe 
Hristos; 

b) Tot poporul evreu - în timp - ar fi 
acceptat pe lisus. 


* „Majoritatea cercetătorilor stabilesc ca timp mai 
precis al scrierii Evangheliei aramaice (după Matei) 
anul 43 sau prima jumătate a anului 44” (Vezi P.C. 
Diac. Nicolae I. Nicolaescu, P.C. Pr. Grigorie Marcu şi 
P.C. Sofron Vlad, Studiul Noului Testament, Edit. 
I.B.M., Bucureşti, 1977, p. 55). 

„După întoarcerea din prima sa misiune (anul 
45), Pavel a luat hotărârea capitală de a se despărţi de 
evrei” (Vezi Max I. Dimont, Op. Cit., p. 151). 

Din cele două citate rezultă că Sfântul Apostol 
Pavel a luat hotărârea de a se despărţi de evrei când 
prima Evanghelie, cea după Matei, fusese deja scrisă. 
Cu siguranţă, doctori ai Talmudului s-ar fi oprit cu 
comentariul lor şi la această carte (în timp!). (Vezi A. 

lată de ce a „greşit” Pavel în faţa 
poporului său! 

Dar pentru noi, creştinii secolului XXI, 
aşa zisa „greşeală“ a lui Pavel, este lumină 
venită de la Hristos; lumină acceptată şi de 
strămoşii noştri păgâni, şi descoperită lor în 
persoana Fiului lui Dumnezeu, lisus Hristos, a 
doua Persoană a Sfintei Treimi. 

x 


xX xX 


„lar dacă este har, nu mai este din fapte; 
altfel harul nu mai este har. lar dacă este din 
fapte, nu mai este har, altfel fapta nu mai este 
faptă.” (Rom. 11, 6) 

Păgânii nu cunoşteau Legea lui Moise, 
dar faptele lor se îndreptau prin „legea firii” 
(Rom. 2, 14) - de care vorbeşte Apostolul 
Neamurilor; Răscumpărătorul aducând (odată 
cu El) harul dătător de viaţă veşnică. 

lar dacă ei (păgânii) n-au avut fapta 
(Legea), totuşi Domnul Dumnezeu i-a ales 
„prin har” (v. 5); dându-le harul ce-şi află 
izvorul în comuniunea Celor Trei Persoane ale 
sfintei Treimi: Tatăl, Fiul şi Sfântul Duh. 

Odată ce au primit harul ceresc, păgânii 
deveniți ai lui Hristos, trebuiau să se menţină 
în acea stare harică, binecuvântată de 
Dumnezeu prin Fiul Său, lisus Hristos. 


Cohen, Talmudul, Edit. Hasefer, Bucureşti, 2001) 


* 

Cum se puteau şi cum se pot menţine 
creştinii în starea harică? 

Numai înfăptuind Legea iubirii, în care 
este plinită şi Legea lui Moise, adică: prin 
credința adevărată de care a dat dovadă 
Avraam, prin faptele bune cuprinse şi-n Legea 
Vechiului Testament, la care se va adăuga 
harul cel ceresc, de la Fiul. lată în ce fel se 
poate manifesta libertatea celui care a ales pe 
Hristos, ca Domn şi Dumnezeu adevărat (vezi: 
Apoc. 3, 20). lar când L-a ales pe Hristos, 
crede cu adevărat, şi crezând, săvârşeşte 
fapta bună. Pentru că nu se poate să crezi (să 
ai credinţă) şi să nu săvârşeşti fapta plăcută 
Domnului şi semenului tău. Credinţa te 
întăreşte în lupta cu ispita, pentru că cel care 
crede vorbeşte cu Domnul lisus Hristos prin 
rugăciunea particulară sau publică, în 
Biserică. Nu înţeleg pe creştinii care spun: 
Cred în Dumnezeu, dar nu fac voia Lui! 
Numai cel care crede face cu adevărat voia 
Domnului Dumnezeu. Da! Poţi să nu crezi şi 
să săvârşeşti fapta bună, zice materialistul. In 
felul acesta ajungem din nou la stadiul de 
rătăcire al păgânilor, „care din fire făceau ale 
legii“ şi nu mai suntem sub har. Fapta acelui 
rătăcit se va pierde în univers ca o umbră în 
soare, chiar dacă el se va considera centrul 
universului. Va rămâne gol sufleteşte, iar lu- 
mina harului va ocoli ochiul său. 

Cine eşti tu să înfrunţi Creatorul? Un 
singur om a făcut-o: lacov (vezi: Facerea 32, 
24-28). Dar acest ales al Vechiului Testament 
se afla sub puterea credinței patriarhului 
Avraam, - Sub semnul legământului „dintre 
Mine (Dumnezeu) şi voi (poporul Său)” 
(Facerea 17, 11); precum şi sub pavăza Crea- 
torului, care i-a zis: „Eu sunt Domnul, 
Dumnezeu lui Avraam, tatăl tàu, şi 
Dumnezeul lui Isaac. Nu te teme! Pământul 
pe care dormi ţi-l voi da ţie şi urmaşilor tăi” 
(Facerea 28, 13). 

În viaţa creştinului a fost, este şi va fi un 
du-te-vino pe drumul ce-l conduce la actul 
mântuirii. lată ce zice Sfântul lacov în 
Epistola sa Sobornicească: „credinţa fără de 
fapte, moartă este” (cap. 2, v. 26). lar mai 
întâi credința, pentru că patriarhul Avraam 
dacă nu avea credinţă nu punea „pe Isaac, fiul 
său, pe jertfelnic” (v. 21); nu trecea la faptă. 

„Sola fide” (mântuirea numai prin 
credință)? Nicidecum! Apostolul neamurilor, 
Pavel, în Epistola către Romani, a explicat (a 
accentuat) pentru toate veacurile (care vor 
veni) întâietatea credinței în raportul ei cu 
fapta bună, plăcută Domnului Dumnezeu şi 
nouă, oameni ai mileniului trei. De aceea 
Sfântul Iacob, în Epistola amintită, avea să 
completeze şi să întărească şi necesitatea 
faptei în actul de mântuire al credinciosului 
de atunci şi de astăzi. Nu degeaba prima 

poruncă a Decalogului cere: „Eu sunt Domnul 
Dumnezeul tău; să nu ai alți dumnezei afară 
de Mine” (Ieşire 20, 2-3); cere mai întâi să 
crezi şi abia după aceea să lucrezi numai 
„şase zile” v. 9); adică să săvârşeşti fapta bine 
plăcută Dumnezeului tău. 

Credinţa în Dumnezeul cel Atotputernic 
şi faptele Legii au menţinut (şi menţin şi 
astăzi) poporului evreu sub „Legământul 
dintre Mine (Dumnezeu) şi tine (poporul ales) 
şi urmaşii tăi din neam în neam, pe care 
trebuie să-l păziţi, este aceasta: toți cei de 
partea bărbătească ai voştri să se taie 
împrejur” (Facerea 17, 10). 

Credinţa în lisus Hristos, - ca Fiu al 
Tatălui ceresc, şi ca Cel care ne-a lăsat după 
Înălțarea la Cer prezenţa Sfântului Duh, care 
de la Tatăl purcede; încununată de fapta plină 
de iubire creştină, „întru adevăr” (II loan, 1, 
1), atrage după sine - pentru creştinul (de ieri 
şi) de astăzi - prezența continuă a harului 
dumnezeiesc. Nu degeaba ne binecuvântează 
Sfântul Apostol Pavel, prin cuvintele: „Harul 
Domnului lisus Hristos şi dragostea lui 
Dumnezeu şi împărtăşirea Sfântului Duh cu 
voi toţi'“(II Cor. 13, 13); cu o singură 
condiție: „afară numai dacă nu sunteţi ne- 
trebnici” (v. 5). 

Autorul 
_ I 
„CUVANTUL TRUP S-A 
FACUT” 


Contestându-se întruparea Fiului 
la „plinirea vremii” (Gal. 4 4), 
se contestă genealogia Domnului 
Iisus Hristos 
(ca Fiu al poporului evreu), 

Om adevărat şi Dumnezeu adevărat 
(vezi: Mt. cap L, Luc. Cap. III) 


În planul cel din veci al Tatălui, pentru 
mântuirea neamului omenesc, Fiul este 
Cuvântul (In. 1, 1) întrupat „la plinirea 
vremii” (Gal. 4, 4), dintr-o fecioară, Maria, în 
ieslea plină de pace dumnezeiască şi de 
lumină cerească, - ieslea din Betleemul Iudeii 
(Mt. 2, 1). Unic ca eveniment în istoria 
omenirii, Dumnezeu se pogoară pe pământ, 
ca Om adevărat şi Dumnezeu adevărat, prin 
umbrirea Duhului Sfânt a „celei plină de har” 
(Luc. 1, 28), Fecioara Maria, în persoana 
Fiului, Domnul nostru lisus Hristos. Taină a 
tainelor şi „Lumină din Lumină; Dumnezeu 
adevărat din Dumnezeu adevărat” (Simbolul 
de credinţă), întruparea Fiului din Fecioara 
Maria, prin umbrirea Duhului Sfânt şi prin 
voia Tatălui, - de multe ori, în istoria Bisericii 
creştine, a fost înţeleasă greşit şi combătută 
de diferiţi eretici lipsiţi de credinţă în 
supremul adevăr, care este Domnul lisus 
Hristos (In. 14, 6). 

Mişcările eretice din primele veacuri 
creştine, considerate apuse pentru totdeauna, 
şi-au regăsit  virulenţa de altădată în 
frământările  rătăciţilor moderni, membrii 
activi sau pasivi ai diferitelor secte religioase, 
care în mod voit tulbură pacea lui Hristos 

lăsată în dar credinciosului adevărat de ieri, 
de astăzi şi de mâine (Mt. 11, 28, 29). 

Desigur, în cele ce urmează, vom 
încerca, cu argumente sigure din cele două 
izvoare ale revelaţiei divine, Sfânta Tradiţie şi 
Sfânta Scriptură, să demonstrăm pentru 
rătăciţii moderni (dacă mai este cazul!) 
întruparea Fiului: „Cuvântul S-a făcut trup şi 
S-a sălăşluit între noi şi am văzut slava Lui, 
slavă ca a Unuia-Născut din Tatăl, plin de har 
şi de adevăr” (loan 1, 14). 

* 


* * 


Printre mişcările sectante de astăzi care 
neagă întruparea Fiului lui Dumnezeu, lisus 
Hristos, se numără şi mişcarea New Age. Dar 
ce este New Age? 

«New Age e greu de definit, - după cum 
afirmă un teolog român -, de aceea, folosim 
definiţia Cardinalului Godfried Danneels: Nu 
este o religie; însă e totuşi ceva religios; nu 
este o filozofie, dar e totuşi o viziune asupra 
omului şi a lumii, precum şi o cheie de 
interpretare; nu este o ştiinţă, dar se bazează 
pe legi  „ştiinţifice”, chiar dacă acestea 
trebuie „căutate” în stele»!. 

Din definiția Cardinalului Godfried 
Danneels înțelegem că mişcarea New Age pune 
mare accent pe pseudo-doctrina, potrivit 
căreia, Dumnezeu este impersonal, şi anume: 

„Dieu est impersonnel. Ce dieu est 
seulement une conscience cosmique, un 
esprit universel, une grande énergie qui 
anime l'univèrs.” ” 

Astfel stând lucrurile, întruparea 
Domnului lisus Hristos este tăgăduită dintr- 
un început de drum, înlocuind-o, după cum 
vom vedea, cu o reîncarnare succesivă a lui 
Cristos de-a lungul istoriei omenirii, citez: „Le 
Christ n'est pas le fils de Dieu mais une des 
très nombreuses incarnations du Christ 
cosmique: Bouddha, Mahomet etc...”%. 


2 Jean Ancion, Les Sectes, Changer le monde ou 


changer de Monde?, Pro-Manuscripto, 1991, p. 97. 

* „Dumnezeu este impersonal. Acest dumnezeu este 
o conştiinţă cosmică, un spirit universal, o mare 
energie care animă universul” (trad. n.). 

3 Ibidem. 

* „Hristos nu este fiul lui Dumnezeu, ci una din nu- 
meroasele reincarnări ale lui Hristos cosmic: Budda, 
Mahomet etc.” (trad.n.) 


NOTE BIBLIOGRAFICE 


Alegerea lui Israel rămâne neschimbată, dar 
trecătoarea lui necredinţă a adus miluirea 
păgânilor 

* Vezi Biblia sau Sfânta Scriptură, Edit. I.B.M., 
Bucureşti, 19993, (ROM. cap. 11). 


I. „CUVÂNTUL TRUP S-A FĂCUT 
? P, I. David, Sectologie sau apărarea dreptei credințe, 
Constanţa, 1999, p. 229. 

Răzvrătiri cereşti împotriva Domnului 
Dumnezeu, după cum ştim, s-au făcut de 
către Lucifer şi armata lui de îngeri căzuţi în 
păcatul mândriei. Răzvrătiri omeneşti împo- 
triva Creatorului şi a Fiului Său, lisus Hristos, 
cel întrupat prin umbrirea Duhului Sfânt a 
„celei mai cinstită decât Heruvimii şi mai 
mărită fără de asemănare decât Serafimii” 
(rugăciunea  „Cuvinese cu adevărat”), 
Fecioara Maria, au loc zilnic în sufletul nostru 
robit de păcat. 

Cu toate acestea, aprofundând Sfânta 
Scriptură şi cu argumente patristice, un 
teolog român spunea următoarele despre 
întruparea Fiului cel Unul-Născut: «,Domnul 
care Se întrupează ca lisus din Nazaret, 
Mesia lui Israel, este unul şi acelaşi cu „Fiul 
cel Unul-Născut, Care este în sânul Tatălui” 
(loan 1, 18), „Lumină din Lumină, Dumnezeu 
adevărat din Dumnezeu adevărat”. Prin 
urmare lisus Hristos este - şi Sfântul Pavel 
insistă asupra acestui adevăr - „chipul lui 
Dumnezeu nevăzut” (Col. 2, 9), „viaţa noastră 
este ascunsă cu Hristos în Dumnezeu (Col. 3, 
3). lisus Hristos este Logosul veşnic (Apoc. 
19, 13), Domnul măririi care s-a făcut om şi a 
devenit Mesia, Mântuitorul neamurilor (Efes. 
3, 6; I Tim. 2, 5) şi nu un lisus din Nazaret pe 
care Biserica  pascală-apostolică L-ar fi 
recunoscut ca Mesia şi după aceea L-ar fi 
proclamat Hristos şi Mântuitor. Astfel, cel 

născut „din Fecioara Maria şi de la Duhul 
Sfânt”, este unul şi acelaşi cu Fiul lui 
Dumnezeu, unul din Treime, care S-a 
descoperit şi înainte de întrupare şi răscum- 
părare Mesia, Mântuitorul lumii. Nu un 
oarecare Mesia devine Fiul lui Dumnezeu”.» 

Biserica Ortodoxă învaţă că Mântuitorul 
neamurilor are un Tată Ceresc, făcător al 
cerului şi al pământului, fără să fie un 
dumnezeu impersonal, ci un Dumnezeu întreit 
în persoane: Tatăl, Fiul şi Duhul Sfânt; dar 
Unul în fiinţă. Dacă Tatăl este Creatorul 
tuturor celor văzute şi nevăzute, având 
cororal al creaţiei Sale: omul plămădit din 
ţărână, peste care a suflat suflare de viaţă 
(Facerea cap. I); Fiul, născut, nu făcut; este 
Mântuitorul; Cel prin care şi întru care, 
creatura îşi găseşte suprema împlinire pe 
pământ şi în ceruri; Duhul Sfânt, care 
purcede de la Tatăl şi este împreună închinat 
şi slăvit cu Tatăl şi cu Fiul (Simbolul de 
credinţă), este a treia persoană a Sfintei 
Treimi care-şi pune pecetea sfinţitoare acolo 
unde omul, creatură a Tatălui, calcă pământul 
şi stelele. 

Nu poţi să fii membru al unei secte care 
ignoră în mod voit, aşa cum face mişcarea 
New Age, credinţa într-un singur Dumnezeu, 


1 Pr. Prof. dr. Ion Bria, lisus Hristos - Dumnezeu 
Mântuitorul. Hristologia, în S.T., anul XLIII (1991), 


nr. 2, p. 13-14. 

credinţă  mărturisită şi de Sfântul loan 
Damaschin prin cuvintele: „Credem într-o 
singură fiinţă, într-o singură Dumnezeire, 
într-o singură putere, într-o singură voinţă, 
într-o singură activitate, într-un singur 
principiu, într-o singură stăpânire, într-o 
singură domnie, într-o singură împărăție, 
cunoscută în trei ipostase desăvârşite, dar 
adorată într-o singură închinare, mărturisită 
şi adorată de toată făptura raţională. 
Ipostasele sunt unite fără să se amestece şi 
despărțite fără să se despartă, lucru care 
pare şi absurd. Credem în Tatăl şi în Fiul şi în 
Duhul Sfânt, în care ne-am botezat. Căci 
astfel a poruncit Domnul apostolilor să 
boteze, zicând: „Botează-i pe ei în numele 
Tatălui şi al Fiului şi al Sfântului Duh”* (Mt. 
28, 19). 


* 
x x 


În încercările lor disperate de a ocoli 
adevărul suprem, care este Hristos (Ioan 14, 
6), sectanţii, de orice culoare ar fi ei, se 
afundă într-un noroi negru, spălat de apa 
tulbure a conştiinţei lor rătăcită în 
necunoaştere şi umbrită de fumul dens al 
istoriei ereticilor primelor veacuri creştine. 
„Piatra din capul unghiului” (Luc. 20, 17), 
întruparea şi mai apoi moartea şi învierea 
Domnului nostru lisus Hristos, este pentru 
creştinul ortodox puntea de legătură dintre 

om şi Dumnezeu, dintre Creator şi creatură, 
în încercarea disperată dar plină de nădejde 
de aş găsi salvarea (prin credinţă şi fapte 
bune) (Evr. 11, 1; 11, 27) în viaţa de dincolo 
de moarte. Nu oricine poate să înţeleagă 
această taină cerească (I Tim. 6, 12; II Tim. 
4), dar cu toţii, mici şi mari, putem să credem 
în ceea ce Sfânta Scriptură spune de mii de 
ani (Fac. 15, 6; Ps. 70, 1-6); (loan 20, 31) prin 
profeţii Vechiului Testament, prin apostolii 
Noului Testament şi prin sfinţii-trăitori ai 
Bisericii-Una, şi anume: „Scopul suprem al 
venirii Sale - a Domnului lisus Hristos - a fost 
acela de a realiza învierea trupului... Căci 
prin jertfa trupului Său propriu, El a pus 
capăt legii morţii care stă în calea noastră; a 
înnoit pentru noi începutul vieţii, dându-ne 
speranţa mântuirii”. 

Biserica Ortodoxă deţine, în cărţile de 
cult şi în scrierile Sfinţilor Părinţi, pagini de o 
aleasă trăire duhovnicească şi de profundă 
simtire creştină. Prin ele descoperă 
mireanului de astăzi nădejdea (neclintită) ce 
trebuie să nu-l părăsească niciodată în 
drumul său spre Ierusalimul Ceresc (Evr. 12, 
22; Apoc. 3, 12; 21, 2, 10), spre eliberarea din 
robia păcatului şi a morţii, în vederea 
obţinerii vieţii de veci întru Domnul lisus 
Hristos. (Învățătura de Credinţă) 

Totodată, Biserica-Una a vegheat secole 
de-a rândul, întru trezvie binecuvântată de 

sfinţi, pentru păstrarea tainelor creştine, fără 
a uita că Dumnezeu trebuie cunoscut „în 
adevăr şi dragoste” (II In. 1, 3). 

„Teologia dinainte de Niceea a văzut în 
Tatăl izvorul existenţei, în Fiul, Logosul, 
sensul care structurează şi rânduieşte toate 
câte sunt, iar în Sfântul Duh, dinamismul care 
face creatura să tindă spre plenitudine.”” 

De aceea şi astăzi, după cum afirma şi 
filozoful creştin Paul Evdokimov, „pentru 
Răsărit, relaţiile dintre Persoanele Treimii nu 
sunt de opoziţie, nici de separare, ci de 
diversitate, de reciprocitate, de revelaţie 
reciprocă şi de comuniune în Tatăl”.8 

Cu toate acestea, mişcarea sectantă New 
Age continuă să ignore în mod voit şi 
categoric relaţiile dintre Persoanele Treimii: 
Tatăl, Fiul şi Duhul Sfânt, Treimea cea 
adevărată (loan 5, 43), amestecând gnoza, 
theosophia, Kabbala, Rama,  medicinile 
naturiste etc., într-un decor apocaliptic, 
încercând să-l descrie astfel: „La sfârşitul 
anului 2000, şi după trecerea erei 
astronomice a Peştilor (ani de obscurantism, 
de virulență, de Biserici - creştine decadente 
- societatea decade (degenerează) începând 
cu anii mitici, primordiali), lumea trece la era 
astrologică a Vărsătorului (semnul apei, al 
vieții, al luminii şi al Dragostei - Anul 
mileniului: 1000 de ani de fericire completă 
pe pământ), lumea trece în perioadă de 

redeşteptare spirituală şi planetară, în 
armonie şi lumină. 

Religiile legate de semnul astral al 
Peştelui sunt toate depăşite. Era „Copiilor 
Vărsătorului” va vedea apărând o religie 
supra-naţională şi împărăţia de 1000 de ani.”? 

După cum se înţelege din textul citat, 
rătăcirea sectei New Age merge foarte 
departe, încercând să facă din astrologie o 
„Ştiinţă” prin care se poate interpreta şi des- 
coperi tainele cele din veci ascunse şi de în- 
geri neştiute (Mt. 24, 36), toate acestea 
printr-o transformare interioară a individului, 
operată prin diferite tehnici care să scoată 
din străfundul fiecărui membru al sectei, luat 
în parte, puteri nebănuite.!0 lată cum se 
înnobilează din nou, pe pământ, mândria 
luciferică; chiar dacă istoria omenirii a 
cunoscut-o sporadic, dar cu consecinţe pe 
care neamul omenesc le suportă şi astăzi.!! 

* 


* * 

Continuatoare şi susținătoare împătimită 
a apocalipticei idei, potrivit căreia Dumnezeul 
creştin este mort, mişcarea sectantă New Age 
s-a îndepărtat, conştientă şi singură, de lisus 
Hristos, ca Fiu al lui Dumnezeu, Cel întrupat 
„la plinirea vremii” (Gal. 4, 4), din Fecioara 
Maria. 

Răspunsul dat de Sfântul Chiril al 
Alexandriei docheţilor care apăruseră încă de 

pe timpul Sfântul Evanghelist Ioan, 
reprezintă, pentru creştinul ortodox 
contemporan, un argument credibil în faţa 
rătăcirii sectante New Age, a omului modern 
care se caută pe sine în alte „sfere cereşti 
astrologice”, încercând să uite că (de fapt) 
poartă în el chipul lui Hristos; Omul- 
Dumnezeu, prototip al icoanei sale (vezi Sf. 
Teodor Studitul: lisus Hristos Prototip al 
Icoanei Sale), în care este cuprinsă întreaga 
creaţie, cât şi creatura (omul) îndumnezeit 
după har. 

lată ce răspundea Sfântul Chiril al 
Alexandriei ereticilor vremii sale: „Căci, după 
părerea mea, care altul ar fi misterul 
credinţei pentru noi, dacă nu Cuvântul însuşi 
al lui Dumnezeu Tatăl, Care S-a arătat în 
trup? Căci a fost născut de către Sfânta 
Fecioară, chip de rob luând. Şi a fost văzut de 
către îngeri, care li slăvesc naşterea zicând: 
Slavă întru cei de Sus lui Dumnezeu şi pe 
pământ pace, întru oameni bunăvoire (Luc. 2, 
14). În plus, îngerii indicând păstorilor pe 
Cuvântul lui dumnezeu, Care pentru noi S-a 
arătat în trup, le spune: Căci, iată, vi S-a 
născut astăzi Mântuitor, Care este Hristos 
Domnul, în cetatea lui David. Şi acesta vă va 
fi semnul: Veţi găsi un prunc înfăşat, culcat în 
iesle (Luc. 2, 11-12); Această naştere din 
Fecioară şi această arătare în trup, cum să nu 
fie vorbe goale, cum să nu fie nebunie şi 

trăncăneală să califici drept aparentă această 
iconomie atât de consistentă şi evidentă?” 1? 

Astăzi, la început de secol XXI, ne 
întrebăm şi noi odată cu Sfântul Chiril al 
Alexandriei: Cum este posibil ca mişcarea 
sectantă New Age, după atâtea secole de 
credinţă în întruparea Fiului lui Dumnezeu, 
lisus Hristos (In. 1, 1), să cadă într-o rătăcire 
atât de mare şi atât de distrugătoare pentru 
societatea formată de noi toţi, mici şi mari, 
tineri şi vârstnici? Societate în care încercăm 
să ne recunoaştem reciproc, mai întâi ca 
indivizi, apoi ca persoane şi în cele din urmă, 
ca personalităţi, fără a încerca să uităm, aşa 
cum fac membrii sectei New Age, că suntem 
creaturile aceluiaşi Dumnezeu-Întrupat. 

Cu siguranţă, cei rătăciţi într-o astfel de 
pseudo-religie, cum este mişcarea New Age, 
ne vor cere să le arătăm pe Dumnezeu din 
lisus; întrebare pusă şi de păgânul Autolycus, 
cu secole în urmă, lui Teofil din Antiohia. De 
aceea, noi, cei de astăzi, răspundem mişcării 
sectante New Age prin cuvintele Sfântului 
Teofil: „Arată-mi omul tău, iar eu îţi voi arăta 
Dumnezeul meu”. Şi continuăm prin 
întrebările puse de Sfântul Maxim 
Mărturisitorul, care zice: „Căci cine ar putea 
să ştie în ce fel Dumnezeu S-a făcut trup şi 
totuşi a rămas Dumnezeu; cum rămânând 
Dumnezeu, El este om adevărat? Credinţa 

singură înţelege aceasta, cinstind cuvântul în 
tăcere”! 

Fără a ajunge la formula Evului mediu: 
„crede şi nu cerceta”, Biserica-Una cere 
omului contemporan să aprofundeze cuvântul 
lui Dumnezeu, spus de Sfânta Tradiţie şi 
consemnat în scris în Sfânta Scriptură şi, în 
acelaşi timp, să cerceteze cu raţiunea 
luminată de credinţă îndemnul sectei New 
Age, şi anume: „Nu are importanţă în cine 
credeţi, din moment ce vă merge bine!”!5 
Altfel spus: puteţi să săvârşiţi orice faptă: să 
ucideţi, să furaţi, să necinstiţi părinţii voştri; 
puteţi să înjuraţi Creatorul etc.; numai cu o 
singură condiţie: să-ţi meargă bine, ţie ca 
individ! 

Ne întrebăm retoric: Oare acel individ, 
membru al sectei New Age, nu face şi el parte 
dintr-o comunitate, dintr-o societate anume? De 
unde poate izvori în sufletul acelui individ atâta 
egoism şi atâta nepăsare faţă de fratele lui? 

Din cele relatate înţelegem cu durere, ca 
fii ai Bisericii Una, că membrii sectei New 
Age, care respectă în viaţa lor cotidiană 
pseudo-doctrina acestei mişcări religioase 
rătăcite de adevăr (In. 14, 6), refuză să vadă 
în întruparea Fiului, Domnul nostru lisus 
Hristos, un act ceresc, prin care Dumnezeu 
Tatăl, în Duhul Sfânt, a adus pacea pe pământ 
şi iubirea între oameni (In. 14, 26-27). 

Iar atunci când viaţa ne rezervă surprize 
neplăcute, să nu dăm crezare predestinaţiei, 
ci să luăm crucea noastră cea de toate zilele, 
să-l urmăm lui lisus Hristos, Om adevărat şi 
Dumnezeu adevărat, ca membrii ai Trupului 
tainic ai Fiului Omului, Biserica (Efes. 5, 22). 


II 
CEL CE AVEA SĂ ÎNVINGĂ 
MOARTEA PENTRU OM 


Moartea, sfârşitul vieţii omului pe 
pământ, despărțirea de bunăvoie a 
protopărinţilor, Adam şi Eva, de Dumnezeu- 
Creatorul, devenise unealta diavolului în 
lume. Prins în ghearele ei, omul nu mai putea 
să o alunge din interiorul creaţiei prin 
propriile lui forţe. Creatorul însă nu putea 
accepta răul, moartea ca sfârşit definitiv al 
neamului omenesc. De aceea „Fiul lui 
Dumnezeu S-a făcut om între ei, să se poată 
dărui lui Dumnezeu ca jertfă cu adevărat 
mântuitoare pentru ei, să se împlinească ceea 
ce se făgăduia prin chipul jertfelor de animale 
şi, îndeosebi, al mielului animalic din Lege”.15 

Moartea îşi va exercita întunericul 
asupra Trupului luminos al lui Hristos-Omul 
până la mormânt. Fiul lui Dumnezeu va 
întoarce rostul morţii în lume, folosindu-l ca 

mijloc de intrate a creaturii în viaţa veşnică: 
„Şi aceasta este făgăduinţa pe care El ne-a 
făgăduit-o: Viaţa veşnică” (In. 2, 25). „Căci 
Dumnezeu aşa a iubit lumea, încât pe Fiul 
Său Cel Unul-Născut L-a dat ca oricine crede 
în El să nu piară, ci să aibă viaţă veşnică” (In. 
3, 16). 

Prin asumarea perspectivei morţii în 
Hristos, omul avea posibilitatea să 
depăşească viaţa vremelnică şi să ajungă la 
viaţa nepieritoare, veşnică, Viaţa întru lisus 
Hristos, „icoana Dumnezeului Celui nevăzut”. 

Prin învierea Sa ca Om, lisus Hristos a 
învins moartea pentru toţi oamenii, iar ca Fiu 
al lui Dumnezeu a apropiat creatura de 
Creator, îndumnezeind-o după har. Şi pentru 
a se menţine în starea harică la care fusese 
adus de Hristos, omul avea datoria să creadă 
cu adevărat: „Cel ce crede în El nu este 
judecat, iar cel ce nu crede a şi fost judecat, 
fiindcă nu a crezut în numele Celui Unuia- 
Născut, Fiul lui Dumnezeu” (In. 3, 18). 

Societatea iudaică din timpul jertfei pe 
cruce a lui Hristos avea o religie monoteistă 
întemeiată pe ideea unui Dumnezeu ce nu se 
putea face om ca să moară pentru oameni. 
Respectiva societate, pentru a nu i se tulbura 
ordinea, a hotărât să dea la moarte pe Cel 
care avea să învingă moartea pentru om.” 

Dăruindu-se morții, starea de jertfă 
totală, lisus Hristos, Fiul lui Dumnezeu, a 

putut să devină „strălucirea slavei Lui şi 
efigia ipostasului Său” (Evr. 1, 3) şi „Celcea 
văzut pe Fiul a văzut pe Tatăl” (In. 14, 9). 
Pentru că, „aşa cum cel ce priveşte într-o 
oglindă curată - zice sfântul Teodor Studitul - 
imprimarea formei sale în ea are conştiinţa 
clară a feţei reprezentate iconic în ea, aşa şi 
cel ce cunoaşte pe Fiul a primit în inimă prin 
cunoaşterea Fiului efigia Ipostasului Tatălui. 
Fiindcă toate cele ale Tatălui se văd în Fiul şi 
toate cele ale Fiului sunt ale Tatălui, pentru 
că întreg Fiul rămâne în Tatăl şi iarăşi El are 
în Sine pe Tatăl întreg”.18 

Rătăcirea protopărinţilor, apropierea lor 
de cel rău, a slăbit lumina cerească din 
sufletul lor, chipul lui Dumnezeu din lutul 
pătat de păcatul neascultării (Fac. 1-2, 27; 7) 
s-a întunecat, pierzându-şi astfel calitatea de 
a vedea faţa poleită de iubire şi lumină a 
Domnului şi de a se apropia „faţă către faţă” 
de Creatorul îngerilor. Plin de iubire dar şi de 
dreptate, Atotputernicul promite omului căzut 
din har un Mântuitor ceresc, Fiul Tatălui, să 
readucă creatura la puritatea originară (vezi 
Facerea 1, 31), punând duşmănie între 
ispititor şi femeie: „Duşmănie voi pune între 
tine şi între femeie, între sămânţa ta şi 
sămânţa ei; aceasta îţi va zdrobi capul, iar tu 
îi vei înţepa călcâiul” (Fac. 3, 15). 

Protoevanghelia avea să se împlinească 
la „plinirea vremii”, Mântuitorul, Domnul 

lisus Hristos, S-a întrupat „din Maria 
Fecioara (...) Şi S-a răstignit pentru noi oa- 
menii în zilele lui Pilat din Pont şi a pătimit şi 
S-a îngropat. Şi a înviat a treia zi după 
Scripturi” (vezi Simbolul de Credință), 
schimbând sensul istoriei omului, aducând li- 
bertate deplină creaturii. „Fiul lui Dumnezeu 
- scrie Apostolul Pavel către Romani - a 
primit ca om patimile vremii de acum, sau ale 
morții de bună voie, pentru a se ridica la 
salva, sau biruirea acestora. De ne însuşim şi 
noi, cu răbdare şi cu credinţă în El, pătimirile 
Lui, ne vom împărtăşi şi noi de slava Lui în 
veşnicia viitoare. Prin această pătimire cu 
Hristos devenim şi noi fii ai lui Dumnezeu îm- 
preună cu El, deci şi moştenitori ai puterii 
Lui, nemaifiind robi. Aceste pătimiri fiind prea 
mici faţă de marea slavă la care vom ajunge 
prin ele. Şi dacă suntem fii, suntem şi moş- 
tenitori ai lui Dumnezeu şi împreună ne şi 
slăvim. Căci socotesc că pătimirile vremii de 
acum nu sunt vrednice de slava care ni se va 
descoperi” (Rom. 8, 17-18). 

Prăbuşirea morţii în cele mai de jos ale 
pământului, Învierea Domnului lisus Hristos 
devenea minunea minunilor, mândria întru 
smerenie, ziua promisă de profeţi: „aceasta 
este ziua ceea ce a făcut Domnul ca să ne 
bucurăm şi să ne veselim întru ea” (vezi 
Slujba Învierii). Când pacea Domnului peste 
lume s-a pogorât, bucuria şi veselia creaturii 

ridicată în har alungau durerile morţii, „căci 
ştim că toată zidirea împreună suspină şi 
împreună are dureri până acum” (Rom. 8, 22). 

Alungând întunericul morţii veşnice, dar 
lăsând lumina sepulclară a morţii vremelnice, 
Mântuitorul Hristos a lăsat posibilitatea 
omului să accepte conlucrarea cu harul ce se 
revărsa peste întreaga creaţie; dar luminător 
numai al vieților poleite cu fapte bune şi 


5 Sfântul Ioan Damaschin, Dogmatica, Edit. Sripte, 
Bucureşti, 1993, p. 24. i 

€ Sfântul Atanasie cel Mare, Întruparea Cuvântului, 
în: Pr. Prof. dr. Ion Bria, Op. cit., p. 21. 

7 Olivier Clement, apud Natalia Manoilescu Dinu, 
Sfântul Duh în spiritualitatea ortodoxă, în: S.T., anul 
XLV (1993), nr. 3-4, p. 51. 

8 Paul Evdokimov, Presence de l'Esprit Saint dans la 
tradition orthodoxe, Les Edition de Cerf, 1977, 
Paris, p. 74 (trad.n.). 

credinţă curată în lisus Hristos, ca Fiu al 
Tatălui Ceresc şi împreună adorat cu Sfântul 
Duh.!? 

Îngerul Domnului care, din poruncă 
dumnezeiască, a  prăvălit piatra de pe 
mormântul Mântuitorului, a avut ca martori 
oculari pe ostaşii romani ce străjuiau groapa 
pecetluită de iudei. Maria Magdalena, cea care 
a alergat la apostoli să vestească Invierea 
Domnului, a rămas profund marcată de 
prezenţa îngerului Domnului: „înfăţişarea lui 
era ca fulgerul şi îmbrăcămintea lui albă ca 
zăpada” (Mt. 28, 3). 

În ziua Învierii Sale, Domnul lisus 
Hristos, Om adevărat şi Dumnezeu adevărat, 
avea să se arate femeilor Mironosiţe, S-a 
arătat lui Luca şi Cleopa pe drumul ce ducea 
de la Ierusalim spre satul Emmaus, s-a arătat 
Sfinţilor Apostoli, martorii morţii Sale (vezi: 
Mt. 28, 1, 9; Luc. 24, 13-31; Luc. 24, 36, 50; 
Fapte 1, 3; 13, 31). 

Domnul lisus Hristos, în atotbunătatea 
Sa, se face prezent în chip real, dar nevăzut 
de ochiul orbit de păcat, în Sfânta Euharistie 


? Dumitru Stăniloae, Iisus Hristos lumina lumii şi 
îndumnezeitorul omului, Edit. Anastasia, Bucureşti, 
1993, p. 93. 

17 Ibidem. 

18 Sfântul Teodor Studitul, Iisus Hristos, Prototip al 

icoanei Sale, Edit. Deisis, Alba Iulia, 1994, p. 207. 

Vezi Sfântul loan Damaschin, Dogmatica, Edit. 

Scripta, Bucureşti, 1993, p. 96. 

(împărtăşania!). Credinciosul secolului XXI 
are bucuria harică de a se sfinţii cu adevărat 
Trupul şi adevărat Sângele Mântuitorului, în 
faţa sfântului altar, atunci când se 
împărtăşeşte. După care, pătruns de har şi 
adevăr, poate să exclame ridicând privirea 
spre cer: Adevărat a Înviat! Domnul este cu 
noi, oameni ai mileniului trei. 


III 

BISERICA LUI DUMNEZEU, 
PE CARE A CÂŞTIGAT-O 

CU ÎNSUŞI SÂNGELE SĂU 


Dominat de rațiune şi supus tehnologiei 
performante a timpului său, omul secolului 
XXI îşi găseşte încă timp să-şi pună întrebări 
pertinente. Dacă pentru creştinul luminat de 
har, întrebarea: Cine a instituit Biserica?, ră- 
mâne caducă, totuşi, el încearcă să răspundă, 
celor interesaţi de adevăr, prin cuvintele 
Sfântului Evanghelist Luca, care zice: „...Bise- 
rica lui Dumnezeu, pe care a câştigat-o cu 
însuşi sângele Său” (Fapte 20, 28). 

Cale spre mântuire şi aşezământ sfânt, 
Biserica, în chip nevăzut, fiinţează odată cu 
întruparea şi jertfa pe cruce a Domnului lisus 
Hristos. 

Lucrătoare în lume prin cele şapte sfinte 
taine (Botezul,  Mirungerea,  Spovedania, 
Împărtăşania, Nunta, Hirotonia şi Maslul), 
Biserica uneşte, în Hristos şi prin Hristos, 
sufletele credincioşilor care mărturisesc 
aceeaşi credinţă formulată şi apărată de cele 
şapte Sinoade ecumenice. 

Mântuitorul Hristos, Cel aşteptat de 
veacuri şi mărit împreună cu Tatăl şi cu 
Sfântul Duh, s-a întrupat şi a sângerat pe 
cruce pentru o singură Biserică: „Este un 
Domn, o credinţă, un botez, un Dumnezeu şi 
Tatăl tuturor, Care este peste toate şi prin 
toate şi întru toţi” (Efes. 4, 5-6). De aceea, cei 
care primesc dogma Bisericii ca pe un adevăr 
revelat, devin una în Hristos şi, Hristos, totul 
în toate. 

Devenită şi instituție umană la 
Cincizecime (vezi: Fapte cap. 2 ş.u.), Biserica, 
ca Trup tainic al lui Hristos, a rămas una, în 
chip văzut, numai până la anul 1054, lăsând 
Biserica cerească să cheme prin Hristos, 
Capul ei, la unitate pe toți credincioşii 
separați, în chip văzut, datorită unor 
neînțelegeri minore, grefate pe tensiunea 
existentă (deja până la 1054) între cultura 
antică latină şi cultura antică greacă.?! 

În Răsărit, Părinții Bisericii s-au străduit 
să păstreze imaculată tradiția apostolică, 
respectând unitatea şi prezența lui Hristos în 

mărturisirea de credinţă a credincioşilor 
întocmai cu epoca primară a Bisericii Una. 

„Biserica - mărturisea Sfântul Irineu (t 
178), după ce a primit (...) această 
propovăduire şi această credinţă, măcar că e 
răspândită în toată lumea, le păstrează cu 
grijă, ca şi cum ar locui într-o singură casă. 
De asemene, ea crede Apostolilor şi 
Ucenicilor acestora, ca şi cum ar avea un 
singur suflet şi aceeaşi inimă. Ea predică 
acestea în armonie cu Apostolii, învaţă şi 
transmite ca şi cum ar avea o singură gură. 
Deşi în lume limbile sunt deosebite, puterea 
Tradiţiei e una şi aceeaşi. După cum soarele, 
zidirea lui Dumnezeu, e unul şi acelaşi în 
toată lumea, tot aşa şi  propovăduirea 
adevărului se arată pretutindeni şi luminează 
pe toţi oamenii, care vor să vină la cunoştinţa 
adevărului. Nici cel tare în cuvânt dintre 
Întâistătătorii Bisericilor nu va spune altceva, 
decât aceste învățături, căci nimeni nu este 
peste Învățătorul Său (Mt. 10, 24; Luc. 6, 40), 
nici cel slab în cuvânt nu va împuţina 
Tradiţia. Credinţa fiind una şi aceeaşi, nici cel 
care e în stare să vorbească mai mult despre 
ea nu o sporeşte, nici cel care vorbeşte mai 
puţin nu o împuţinează”.72 

În timp, efectele schismei de la 1054 s-au 
dovedit a fi usturătoare. Apariţia, în sântul 
Bisericii Catolice, a unor reformatori, precum: 
Wyclif, Zwingli, Huss, Luther, Calvin”, care 

vor reforma „din cap până-n picioare” 
Biserica din Apus, a determinat sfâşierea 
totală a cămăşii - Una - lui Hristos. 

Consecinţă a Reformei, apariţia aşa- 
ziselor „Biserici neoprotestante”, exemplu: 
Baptistă, Adventistă, Penticostală etc., din 
care se vor desprinde numeroasele secte de 
astăzi, va duce la confuzie şi rătăcire în 
rândurile credincioşilor racolaţi. De ce? 
Pentru că la aceste „Organizaţii” nu mai 
găsim  creionate în inima credinciosului 
caracteristicile Bisericii Apostolice: „Una”, 
Hristos este Unul; „Sfântă”, Duhul Sfânt 
sălăşluieşte în Biserică;  „Sobornicească”, 
răspândită în toată lumea; „Apostolească”, 
organizată de Sfinţii Apostoli. „E o singură 
credinţă - învăţa Rufin (t 411) -, un singur 
Hristos, un singur Dumnezeu Tatăl, un singur 
Domn lisus Hristos, Fiul Său, şi un singur 
Duh Sfânt”.24 

Cu toate acestea, „neoprotestanţii legal- 
constituiți nu mai sunt acuzaţi sau 
confruntaţi, aşa cum se făcea în trecut, de 
nişte fapte şi lucruri, procedeu şi practici care 
uneori nu le aparţineau. Astăzi, depunându-şi 
fiecare „catehismul”, cunoaştem deja 
abaterile lor de la credinţa primelor veacuri şi 
diferenţe faţă de Ortodoxie, prin propria lor 
mărturie. Prin acest act, cultele 
neoprotestante au consimţit colaborarea cu 
Bisericile şi confesiunile creştine, cu religiile 

necreştine din ţară: colaborare internă prin 
ecumenismul local şi colaborarea externă cu 
organizaţiile mondiale proprii şi cu Bisericile 
care activează în Mişcarea ecumenică prin 
cele mai importante organisme ale acesteia: 
Consiliul Ecumenic al Bisericilor, Conferinţa 
Creştină pentru Pace, Conferinţa Bisericilor 
Europene etc.”.% 

Biserica Ortodoxă, după cum se poate 
constata, promovează astăzi o atitudine de 
apropiere, o unitate a  „Bisericilor” în 
diversitatea existentă, ridicând mâinile 
nepătate spre cer, rugând pe Bunul 
Dumnezeu, ca într-o bună zi, să se ajungă din 
nou la acea Biserică primară - UNA -, 
instituită de Mântuitorul Hristos prin 
Intruparea şi jertfa Sa pe cruce. 

* 


* * 


După ce Constantin cel Mare, la anul 
323, rămânea singurul stăpân al Imperiului 
Roman existent la acea vreme, tot atunci 
izbucnea o neînțelegere în Biserica Egiptului, 
între episcopul Alexandru şi preotul Arie.” În 
ochii contemporanilor săi, portretul ereticului 
apărea astfel: „Acest Arie era la înfăţişare ca 
un şarpe de mlădios, veninos şi viclean, care 
uşor se poate furişa şi ascunde”.28 

Ca orice erezie, şi erezia ariană avea un 
principiu de bază prin care încerca să arate 
că Fiul, adică Domnul nostru lisus Hristos, e 


35 


Preot dr. LEON DURĂ 


creat din voinţa Tatălui, dar nu din fiinţa Lui, 
ci din nimic, fiind prima Sa creatură: „Fiul are 
existenţa înainte de timp, dar nu din 
eternitate, căci a existat un timp, când El nu 
era - in tote ote oue in”.* 

Împăratul Constantin cel Mare, pentru a 
păstra liniştea în interiorul imperiului, invită 
pe Întâistătătorii Bisericii Una - căci la acea 
dată Biserica era Una -, la Sinodul I 
ecumenic, pentru a fi luate măsurile necesare 
stopării ereziei ariene. Printre cei 318 Părinţi 
care au participat la Sinodul de la Niceea, la 
20 mai 325, „nici scitul nu lipsea din 
cetate”%, reprezentantul Bisericii din Tomis 
(Constanţa), din Scythia Minor. 

Sinodul de la Niceea (325) avea să 
rămână în istoria Bisericii legat de formularea 
primelor şapte articole din Simbolul de 
credinţă (Crezul); rostit astăzi cu evlavie de 
creştinii participanţi la Sfânta Liturghie 
Ortodoxă. 

lată cum răspundeau Sfinţii Părinţi lui 
Arie, prin articolul al doilea din Simbolul de 
credinţă: 

„Şi într-Unul Domn lisus Hristos, Fiul lui 
Dumnezeu, Unul născut, Care din Tatăl S-a 
născut mai înainte de toţi vecii, lumină din 
lumină, Dumnezeu adevărat din Dumnezeu 
adevărat, născut nu făcut, Cel ce este deo 
fiinţă cu Tatăl, prin care toate s-au făcut”. 

Acest articol din Crez cuprindea - în 
conformitate cu Sfânta Scriptură - învăţătura 
Bisericii despre cea de a doua Persoană a 
Sfintei Treimi, lisus Hristos, Om adevărat şi 
Dumnezeu adevărat, rămânând peste veacuri 
ghidul de credinţă al creştinului adevărat de 
pretutindeni. Formula: „şi într-Unul” a fost 

III. BISERICA LUI DUMNEZEU, PE CARE A CÂŞ- 
TIGAT-O CU ÎNSUŞI SÂNGELE SĂU 

? Vezi Sfântul Teodor Studitul, lisus Hristos... 

21 Pr. Prof. dr. loan Rămureanu, Pr. Prof. dr. Milan 

Sesan, Pr. Prof. dr. Teodor Bodogae, Istoria 

Bisericească Universală, vol. I, Edit. I.B.M.B.O.R,, 

Bucureşti, 1987, p. 573 ş.u. 

Sfântul Irineu, Contra ereziilor, 1, 10, 2, Migne P.G. 
VII, col. 552. 

Vezi Prof. dr. loan Rămureanu, Pr. Prof. dr. Milan 
Sesan, Pr. Prof. dr. Teodor Bodogae, Op. cit., p. 200 
ş.u. 

Rufin, Comentar la Simbolul Apostolic, 39, Migne, 
P.L. XXI, col. 375A. 

P.I. David, Sectologie, Edit. Sf. Arhiepiscopie a 
Tomisului, Constanţa, 1998, p. 37. 

Vezi Liturghier: „Pentru pacea a toată lumea, 
pentru bunăstarea sfintelor lui Dumnezeu Biserici şi 
pentru unirea tuturor, Domnului să ne rugăm”. 

Vezi Pr. Prof. dr. loan Rămureanu, Pr. Prof. dr. 
Milan Sesan, Pr. Prof. dr. Teodor Bodogae, Op. cit. 

% Ibidem, p. 313. 
° Ibidem, p. 317. 
30 Ibidem, p. 315. 

determinată de actul unic al Întrupării 
Domnului lisus Hristos ca singur Fiu natural 
al lui Dumnezeu Tatăl, „prin care şi veacurile 
s-au făcut” (Evr. 1, 2), care şi-a trimis Fiul să 
se jertfească, din dragoste faţă de creatură, 
pentru mântuirea neamului omenesc: „Că aşa 
a iubit Dumnezeu lumea încât pe Fiul Său cel 
Unul născut L-a dat ca tot cel ce crede întru 
El să nu piară, ci să aibă viaţă veşnică” (In. 3, 
16). 

Având drept călăuză cuvintele Sfântului 
Evanghelist loan, peste veacuri, Sfântul 
Atanasie (t 373) avea să mărturisească plin 
de har şi adevăr: „Fiindu-i milă de neamul 
nostru şi  înduioşându-se de slăbiciunea 
noastră şi mişcat de stricăciunea noastră şi 
nesuferind  stricăciunea morţii asupra 
noastră, ca să nu piară ceea ce a făcut şi ca să 
nu se zădărnicească lucrarea Tatălui, îşi ia 
trup şi acesta nu deosebit de al nostru... şi dă 
morţii propriul Său trup”.s! 

Cuvântul „Domn” [una din numirile ce se 
dau Dumnezeului lui Avraam: „Eu sunt 
Domnul Dumnezeul tău” (leş. 20, 1-17)] din 
Simbolul de credinţă arată dumnezeirea 
Fiului, Căruia, potrivit referatului biblic, tot 
genunchiul trebuie să i se plece, primindu-L. 
ca Domn, întrucât: „în chipul lui Dumnezeu 


31 Sfântul Atanasie, Despre Întruparea Cuvântului, 
cap. 8, trad. Gh. Popescu-Pietrile, Bucureşti, 1905, 

fiind, nu răpirea au socotit a fi El întocmai cu 
Dumnezeu, ci s-au deşertat pre Sine, chip de 
rob luând, întru asemănarea oamenilor 
făcându-Se. Şi cu închipuirea aflându-Se ca 
omul, s-a smerit pe Sine, ascultător făcându- 
Se până la moarte, iar moartea pe cruce. 
Pentru aceasta şi Dumnezeu l-a prea înălţat şi 
i-a dăruit Lui nume, care este peste tot 
numele, ca în numele lui lisus tot genunchiul 
să se plece, al celor cereşti şi al celor 
pământeşti şi al celor de desupt; şi toată 
limba să mărturisească că Domn este lisus 
Hristos întru slava lui Dumnezeu Tatăl” (Filip. 
2, 6-11). 

Arhanghelul Gavriil, la Bunavestire, v-a 
atribui Fiului lui Dumnezeu numele de „Lisus” 
(în limba ebraică însemnând Mântuitor): „Nu 
te teme - se adresează Arhanghelul în 
dialogul său cu dreptul Iosif - a lua pe Maria 
femeia ta, că ce s-a zămislit într-însa din 
Duhul Sfânt este. Şi va naşte fiu şi vei chema 
numele lui lisus” (Mt. 1, 20-21). 

„Hristosul”, echivalentul cuvântului 
ebraic Messiah, care înseamnă unsul lui 
Dumnezeu, nu e un nume propriu, ci un titlu 
care se referă la originea şi misiunea divină a 
lui Iisus, în special la slujirea Sa de preot (...): 
Tu eşti Hristosul, Fiul lui Dumnezeu celui viu 
(Mt. 16, 16) - Unsul Domnului (Luc. 4, 18).% 


3 Pr. Prof. Dr. Ion Bria, Dicţionar de Teologie 
Ortodoxă, Edit. I.B.M.B.O.R., Bucureşti, 1994, p. 

„Unşii”, în Vechiul Testament, erau 
împărații, proorocii şi preoţii templului de la 
Ierusalim. Întrucât lisus, ca Om adevărat, a 
primit toate darurile Sfântului Duh, cele trei 
demnități  vechi-testamentare au fost 
îndeplinite - pentru îndreptarea neamului 
omenesc - de către Mântuitorul. 

„Numele de creştin atribuit discipolilor 
lui Hristos apare imediat după înviere, pentru 
întâia oară în Antiohia: Pentru întâia dată, 
ucenicilor li s-a dat numele de creştini în 
Antiohia (Fapte 11, 26). Creştin desemnează 
pe cei ce se convertesc la religia lui Hristos 
(Fapte 26, 28) şi pe cei ce suferă pentru 
Hristos (I Petru 4, 16)”.% 

Având certitudinea celor afirmate de 
Sfânta Tradiţie şi Sfânta Scriptură, creştinul 
ortodox de pretudindeni - de la început de 
secol XXI -, trebuie să creadă în Domnul lisus 
Hristos, ca Fiu al lui Dumnezeu, care 
împreună cu Tatăl şi cu Sfântul Duh, este 
făcător al lumii, al tuturor celor văzute şi 
nevăzute. Şi această dreaptă învăţătură 
divină se cuvine să fie păstrată ca o comoară 
de mult preţ, în Biserică şi prin Biserică. 


204. 
33 Ibidem, p. 107. 

IV 
ORTODOXIA, AMFORA 
PATRIARHULUI IACOV 


Ortodoxia este amfora fântânii 
patriarhului Iacov (In. 4, 6) din care bea tot 
creştinul însetat de iubire; bea cu poftă de 
sfânt apa vieţii de veci adusă pe pământ de 
Fiul lui Dumnezeu, lisus Hristos (In. 4, 14); 
căci „Dumnezeu este iubire” (In. 4, 8, 16), 
comuniune intratrinitară, Tatăl, Fiul şi Duhul 
Sfânt. Iar cel ce aleargă pe calea credinţei 
devine creştin ortodox adevărat, 
împărtăşindu-se încă din viaţa aceasta cu 
bunuri spirituale aducătoare de sfinţenie şi 
mântuire, cu o condiţie: „Dacă păziţi 
poruncile Mele, veţi rămâne întru iubirea Mea 
după cum şi Eu am păzit poruncile Tatălui 
Meu şi rămân întru iubirea Lui” (In., 15, 10), 
spune Mântuitorul. 

Factor de coeziune şi formă de închinare 
în duh de milostivire, rugăciunea în Ortodoxie 

a fost şi rămâne arma de nebiruit a casei lui 
David: „Atunci vor vărsa peste casa lui David 
şi peste locuitorii Ierusalimului duh de 
milostivire şi de rugăciune, şi îşi vor aţinti 
privirile înspre Mine, pe Care ei L-au străpuns 
şi face plângere asupra Lui cum se face 
pentru un fiu unul născut şi-l. vor jeli ca pe 
cel întâi născut” (Zaharia 12, 10). 

Opus iubirii este egoismul, identificarea 
cu sine însuşi prin îndepărtarea aproapelui, 
fiind în dezacord cu voinţa lui Dumnezeu, 
folosind libertatea ca pe o unealtă a răului, 
uitând în mod voit de îndemnul Domnului 
nostru lisus Hristos: „Fiţi desăvârşiţi, precum 
Tatăl vostru cel ceresc desăvârşit este” (Mi. 
5, 48). 

Sensul Ortodoxiei este dat de rațiunea 
luminată de duhul credinţei, fără a altera 
chipul lui Dumnezeu din Om, sufletul, ci 
împlinindu-l prin fapta bună întru Domnul, 
„pentru că de la El, şi prin el şi întru El sunt 
toate” (Rom. 11, 33, 36). 

x 


* * 


Ortodoxia înseamnă revelaţie: revelaţie 
naturală şi revelaţie supranaturală. 

Descoperirea Domnului Dumnezeu este 
un act la care ajunge omul, în lume, atât pe 
cale naturală: prin participarea vieţii sale 
interioare la frumosul spectacol ce se 
desfăşoară în interiorul creaţiei (Ps. 19, 1); 

cât şi prin comunicare în chip supranatural cu 
Creatorul, prin întruparea Fiului: „După ce 
Dumnezeu odinioară, în multe rânduri şi în 
multe chipuri, a vorbit părinţilor noştri prin 
prooroci, în zilele acestea mai de pe urmă ne- 
a grăit nouă prin Fiul, pe Care L-a pus 
moştenitor a toate şi prin Care a făcut vea- 
curile” (Evr. 1, 1-2). 

Organe ale lui Dumnezeu, proorocii 
Vechiului Testament au comunicat cu 
Creatorul în chip supranatural, prin credinţă 
şi viaţă de drept (leremia 1, 4-10 s.u.). Ceea 
ce avea să determine pe Sfântul Apostol 
Pavel, pătruns fiind de inspiraţia divină, să ne 
spună: „Prin credinţă înţelegem că s-au 
întocmit veacurile cu cuvântul lui Dumnezeu, 
de s-au făcut din cele nevăzute cele ce se 
văd” (Evr. 11, 3). 

Revelația dumnezeiască este 
indispensabilă omului; fără de ea, creatura s- 
ar fi pierdut în necunoaştere voită şi în 
nepăsare ispitită de cel rău. Fiinţa divină, voia 
Creatorului, cât şi scopul ultim al creaturii, 
omul nu le-ar fi putut apropia de chipul Fiului, 
lisus Hristos, fără accepțiunea Tatălui, prin 
Duhul Sfânt. 

„Ce este însă fiinţa lui Dumnezeu, sau 
cum este întru toate, spune Sfântul loan 
Damaschin, sau cum Fiul, Unul născut şi 
Dumnezeu, golindu-se pe el însuşi, s-a făcut 
om din sângiuri feciorelnice, fiind plăsmuit 

după o altă lege decât cea firească, sau cum a 
umblat pe mare, fără să-şi ude picioarele, nu 
cunoaştem şi nici nu putem spune.” %* De 
aceea, chiar dacă revelaţia supranaturală se 
încheie în Domnul lisus Hristos şi prin 
Domnul lisus Hristos, ea „marchează o 
creştere şi o dezvoltare în timp..., determi- 
nate de grija permanentă a lui Dumnezeu de a 
se descoperi după puterea de recepţie 
diferită, după timpurile şi stările celor ce o 
primeau”; fără însă, prin acest plan al icono- 
miei divine, omul să-şi poată răspunde la 
întrebarea rațională: Ce este fiinţa lui 


Dumnezeu? 
* 


* * 


În Ortodoxie, Sfânta Tradiţie şi Sfânta 
Scriptură, împreună şi separat, cuprind 
adevărurile descoperite oamenilor de către 
Dumnezeu de-a lungul vremii, Biserica fiind 
păstrătoarea şi transmiţătoarea  revelaţiei 
supranaturale. Despre acest adevăr ne 
vorbeşte Sfântul Apostol Pavel, când zice: 
„Drept aceea, luaţi aminte de voi înşivă şi de 
toată turma, întru care Duhul Sfânt va pus pe 

? Sfântul loan Damaschin, Dogmatica, Edit. Scripta, 
Bucureşti, 1993, p. 17. 

35 Pr. Prof. dr. Isidor Todoran, Arhid. Prof. dr. loan Ză- 
grean, Teologia Dogmatică, Edit. 1.B.M.B.O.R., 
Bucureşti, 1991, p. 70. 

voi episcopi, ca să păstoriţi Biserica lui 
Dumnezeu, pe care a câştigat-o cu însuşi 
sângele Său”. 

După cum se ştie, până la punerea în 
scris a activităţii pe pământ a Domnului nostru 
lisus Hristos, predica orală a ţinut loc de 
Evanghelie. Însuşi Mântuitorul a folosit cuvân- 
tul pentru a arăta că: „Cel ce crede în Mine, 
precum a zis Scriptura: râuri de apă vie vor 
curge din pântecele lui” (Ioan 7, 38). Ca mai 
apoi ucenicii Domnului să scrie după porunca 
lui Dumnezeu, aşa cum citim şi mărturia 
proorocului leremia din Vechiul Testament: 
„Fost-a cuvântul Domnului către mine şi a 
zis...” (ler. 2, 4); rezultatul conlucrării dintre 
ucenic şi Creator, dintre divin şi uman, conţi- 
nutul revelaţiei nefiind anulat de una din părţi. 

Stau mărturie în acest sens, nouă celor 
de astăzi, scrierile sfinte ale Vechiului şi 
Noului Testament. 

In Ortodoxie, un loc aparte îl ocupă şi 
tâlcuirea Sfintei Scripturi. După cuvintele 
Sfântului Apostol Petru: „în ele (în Scripturi) 
sunt unele lucruri anevoie de înţeles, pe care 
cei neştiutori şi neîntăriţi le răstălmăcesc, ca 
şi pe celelalte Scripturi, spre a lor pierzanie” 
(II Petru 3, 16). De aceea, Biserica, prin 
slujitorii ei: diacon, preot, episcop, întreabă 
pe mireanul de astăzi, aşa cum a întrebat 
Diaconul Filip pe famenul etiopian (acum 
2000 de ani!): „Oare înţelegi cele ce citeşti?”; 

întrebare la care, credinciosul ortodox trebuie 
să răspundă cu smerenie, prin cuvintele ace- 
luiaşi famen: „Cum voi putea înţelege, de nu 
mă va povăţui cineva?” (Fapte 8, 27, 31). 
Numai în acest fel studierea scrierilor sfinte 
devine mijloc spre desăvârşire, după cum 
învăţa şi Sfântul străromân loan Cassian: ,... 
studierea scrierilor sfinte, lepădarea de avuţii 
şi altele nu constituie desăvârşirea, ci 
mijloace ale desăvârşirii şi nu în ele constă 
scopul îndeletnicirilor duhovniceşti, ci prin 
ele se ajunge la țintă”, la mântuire, la 


Adevăr.“ 
x 


* * 


Perfecţiune a perfecţiunilor şi culme a 
desăvârşirii, Domnul Dumnezeu este o fiinţă 
personală, cu care, cei aleşi pot vorbi „faţă 
către faţă” (I Cor. 13, 12; II Cor. 5, 7). De 
aceea, în Ortodoxie, există împreună-lucrarea 
dintre creatură şi Creator: „Precum mlădiţa 
nu poate să aducă roade de la sine, dacă nu 
va rămâne în viţă, tot aşa nici voi, dacă nu 
veţi rămâne în Mine. Eu sunt viţa, voi sunteţi 
mlădiţele. Cel ce rămâne în Mine şi Eu în el, 
acela aduce roadă multă, căci fără de Mine nu 
puteţi face nimic” (In. 15, 4-5). Căci, „celor 
câţi L-au primit, care cred în numele Lui, le-a 
dat putere ca să se facă fii ai lui Dumnezeu” 
(In. 1, 12). 

Exemplu de sfinţenie, Melhisedec şi Iov 
au împărţit dreptatea Vechiului Testament şi 
celor „care au bine-plăcut ie, din fiecare 
neam...”58 

Mai presus de lumea contingentă, fiinţa 
lui Dumnezeu este pur spirituală“; 
„Dumnezeu este duh” (In. 4, 24), omul 
aflându-se  copleşti de măreţia divină, 
imposibil de penetrat şi de cunoscut, chiar 
dacă mintea lui este luminată de harul 
necreat ce-şi află izvorul în lumina Sfintei 
Treimi. De aceea avea să zică Fericitul 
Augustin: „Fecisti nos ad te, Domine, et 
inquietum est cor meum donec requiescat in 
te”.* 

„Lumină neapropiată” (I Tim. 6, 16) şi 
„foc mistuitor” (Evr. 12, 29), Dumnezeu S-a 
revelat patriarhului Avraam la stejarul 
Mamyvri (Facerea cap. 18), S-a descoperit lui 
Moise în rugul care ardea şi nu se mistuia 
(Ieşirea cap. 3) şi a căutat la harpa regelui- 
proroc David (vezi Psalmii), lăsându-ne nouă, 
celor de astăzi, posibilitatea să-L. cunoaştem 
pe cale catafatică şi apofatică, chiar dacă 
fiinţa dumnezeiască transcende atât 
propoziţiile afirmative (cunoaşterea 
catafatică), cât şi propoziţiile negative (cu- 
noaşterea apofatică) formulate de noi în 
încercarea de a ne apropia cât mai mult de 
taina cerească, de Dumnezeu“. 

„Nu putem cunoaşte fiinţa lui Dumnezeu 
nici pe calea firii, nici pe calea mai presus de 
fire, Fiinţa lui Dumnezeu este „ascunsul” 
tainic, la care nu ne putem ridica cu mintea şi 
cu care nu putem intra în legătură. Ea e mai 
presus de orice numet!, după cum spune 
Pseudo-Dionisie Areopagitul. 

În acelaşi timp, Dumnezeu fiind iubire (I 
loan 4, 16), numai „...Cel ce nu iubeşte nu 
cunoaşte pe Dumnezeu” (I loan 4, 7-8). lar 
cel ce iubeşte este pătruns de lumina dumne- 
zeiască a taborului, în chip nevăzut, tainic, 
dar lucrătoare (lumina) în sufletul trăitorului 
care ajunge să cunoască pe Dumnezeu, într-o 
lucrare harică din care se împărtăşeşte 
mintea prin simbol mistic, ajungând, în cele 
din urmă, să strige: „...am crezut şi am 
cunoscut că Tu eşti Hristosul, Fiul lui 
Dumnezeu celui viu” (loan 6, 69); „dacă nu e 
un singur Dumnezeu nu e Dumnezeu”.“ 

* 
* * 


Amforă a vieţii, amfora fântânii 
patriarhului Iacov, în care  sălăşluieşte 
credința cea adevărată, Ortodoxia se face 
prezentă în rândul mirenilor când apare 
suferința:  «,„îndeosebi împrejurările grele 
produc în noi o sensibilitate mai acută - şi 
subţiere a ființei noastre pentru viaţa 
religioasă. Ele fac sufletul mai sensibil pentru 
prezenţa lui Dumnezeu, care are un plan 

deosebit cu mine, ele mă împing la o 
rugăciune mai simțită către El. „Întru necazul 
meu către Domnul am strigat şi m-a auzit” 
(Ps. 119, 1). Atunci ne rugăm mai insistent, 
atunci cerem mai insistent ajutorul Lui şi pe 
care-l. experimentăm ca pe o Persoană 
atotbună, care nu rămâne indiferentă la 
necazurile noastre. Îndeosebi psalmii 
Vechiului Testament dau expresie acestei 
cunoaşteri directe a lui Dumnezeu, în 
împrejurările concrete ale vieţii”».% 

Ca argument edificator, redăm mărturia 
arhimandritului Mina Dobzeu, cel care, în 
penitenciar, i-a administrat taina sfântului 
botez lui Nicolae Steinhard, Jilava, 15 martie 
1961: „Domnul Nicolae Steinhard era foarte 
ataşat de mine şi de multe ori ne făceam 
rugăciunea împreună, încă nefiind botezat, şi 
ce-l impresiona erau psalmii lui David, pe 
care-i rosteam pe deasupra. Dumnealui s-a 
oprit, însă, la mine cu dorinţa de a-l creştina. 
Căci zicea dumnealui, cine ştie cât mai rezist 
în aceste condiţii grele, mai ales că mă aflu şi 
cu defecţiune. O infecţie TBC intestinală. Do- 
resc să mor creştin. Ca pregătire catehetică, 
i-am cerut să înveţe Simbolul Credinței şi i-am 
explicat articol cu articol, pe care în scurt 
timp l-a învăţat pe deasupra. A învăţat 
Rugăciunea domnească „Tatăl nostru” şi alte 
rugăciuni.” 

Eruditul evreu Nicolae Steinhard, în 
închisoare, a încercat să dea sens suferinţei, 
să-şi recapete pacea interioară (cu el însuşi şi 
cu cei din jur). În această frământare totală a 
încercat să se aproprie de un om care 
cunoscuse (cândva) acelaşi sentiment al 
singurătăţii şi al abandonului în suferinţă. 
Cine putea fi acel om, care să-l înţeleagă şi să 
dea un sens suferinţei lui? Tot un evreu! Dar 
acel evreu fusese recunoscut de fraţii lui 
(Apostolii) ca fiind şi Fiul lui Dumnezeu, lisus 
Hristos (Vezi: loan cap. I). In închisoare, 
Legea lui Moise era trăită de Steinhard cu 
intensitatea jertfei lui lisus pe cruce. Nu aşa 
se întâmplase şi cu Hristos: „Dumnezeul Meu, 
Dumnezeul Meu, de ce M-ai părăsit?” (Mrc. 
15, 34); dar având puterea să ierte întru 
iubire: „Părinte, iartă-le lor, că nu ştiu ce fac” 
(Lc. 23, 34). 

Cine putea să înţeleagă mai bine pe 
oropsitul Nicolae Steinhard? Tot un răstignit 
ca şi el! Oare pe viitorul monah de la Rohia 
nu-l încarceraseră tot fraţii lui întru Lege? 
Numai apropierea de Omul lisus putea să 
aducă iertarea fraţilor şi odată cu ea spălarea 
în familie a unei învinuiri bimilenare. De fapt, 
primirea botezului de către evreul Nicolae 
Steinhard este un act cultic prin care întregul 
popor evreu îşi revendică pe lisus (în plin 
secol XX) ca Fiu al său şi ca Dumnezeu al 
popoarelor lumii;  răstignirea aducând 

învierea, şi odată cu ea lumina pentru lumea 
păgână aflată în necunoaştere. Rămâne de 
văzut, cu ochii credinţei, până când sfântul 
(trebuie canonizat!) Nicolae Steinhard va 
putea să poarte pe umeri crucea lui lisus pen- 
tru poporul român şi pentru popoarele lumii 
creştine. Oare îl va mai lăsa poporul ales pe 
Fiul său şi pe Dumnezeul nostru, lisus 
Hristos, mult timp, printre noi (oameni ai 
lumii creştine din mileniul trei)? Nu pot să 
răspund! Dar ştiu că „mântuirea din iudei 
este” (In. 4, 22). 

În astfel de condiţii şi după o astfel de 
reîntoarcere la bunul Dumnezeu, mireanul va 
afla pacea lui Hristos (Luc. 24, 36), fiind 
conştient că a dobândit-o prin credinţă (Rom. 
15, 13) şi în Biserică (In. 6, 48-56). 

* 


* * 


În încercarea lui de a se apropia tot mai 
mult de Creatorul, creştinul ortodox atribuie 
Fiinţei Supreme însuşiri umane, conştient 
fiind, că: „...cuprinzând totul în El, el are 
fiinţa, fiinţa fără început şi fără sfârşit, ca un 
ocean infinit şi fără hotar” (Sf. Grigore de 
Nazian). Atribute, precum: spiritualitatea, 


omniprezenta, veşnicia, imutabilitatea, 
atotputernicia, unitatea, atotştiința, 
atotînțelepciunea, libertatea absolută, 


sfințenia, iubirea, dreptatea, veridicitatea şi 
fidelitatea, pun pe creştinul ortodox în 

legătură cu un Dumnezeu personal, unic şi 
bun, care S-a întrupat „la plinirea vremii” 
(Gal. 4, 4) din Fecioara Maria, prin Fiul Său, 
lisus Hristos; care, la rându-l a trimis pe 
Mângâietorul, „Duhul adevărului, care de la 
Tatăl purcede, Cel ce împreună cu Tatăl şi cu 
Fiul este închinat şi slăvit” (Simbolul 
credinţei); Dumnezeu - iubirea intratrinitară; 
Dumnezeul credinţei ortodoxe (I loan 4, 8, 
21): „Dumnezeul lui Avraam şi Dumnezeul lui 
Isaac şi Dumnezeul lui Iacov” (Mc. 12, 26), 
Dumnezeu - apa vieţii de veci, apa fântânii 
patriarhului lacov (vezi loan cap. 4). 

V 
ÎNVĂŢĂTURA DIVINĂ 
A DOMNULUI NOSTRU 
IISUS HRISTOS 


Învățătura  divino-umană a Domnului 
nostru lisus Hristos a uimit chiar pe oponenții 
Săi, arhiereii, fariseii, saducheii şi învățătorii 
de Lege. Pătrunşi de sentimentul naţionalist, 
au trimis slugile să-L. prindă, în cuvânt, pe 
când învăţa mulțimile. Copleşite de învăţătura 
Lui, slugile s-au întors „îmblânzite” şi 
convinse că: „Niciodată n-a vorbit un om, aşa 
cum vorbeşte acest om”, „Şi nimeni nu putea 
să-l răspundă cuvânt şi nici n-a mai îndrăznit 
cineva, din ziua aceea, să-L. mai întrebe” (Mt. 
22, 46). 

lisus Hristos, pentru creştinul ortodox de 
astăzi, trebuie să rămână aşa cum L-au 
descoperit Apostolii: Om adevărat şi 
Dumnezeu adevărat. „Şi le-a zis: Dar voi cine 
ziceţi că sunt? - a întrebat lisus pe apostoli. 
Răspunzând Simon Petru a zis: Tu eşti 
Hristosul, Fiul lui Dumnezeu Celui viu. 

Iar lisus, răspunzând, i-a zis: Fericit eşti 
Simone, fiul lui Iona, că nu trup şi sânge ţi-au 
descoperit ţie aceasta, ci Tatăl Meu, Cel din 
ceruri” (Mt. 16, 15-17). 

Fiul Omului, în cei trei ani şi jumătate, 
cât a învăţat mulțimile, a plinit Legea 
Vechiului Testament, poleind-o cu Legea 
iubirii (Mt. 22, 36-40). 

De aceea, învăţăturile Domnului nostru 
lisus Hristos, cuprinse în cărţile canonice ale 
Noului Testament, sunt  înălţătoare şi 
necesare pentru mântuirea oricărui creştin. 

În cele ce urmează, cu smerenie, vom 
încerca să surprindem pe înţelesul tuturor, 
numai câteva din învăţăturile Mântuitorului 
Hristos, şi anume: 

- Dumnezeu în Treime, Tatăl, Fiul şi 
Duhul Sfânt, după cum reiese şi din Epistola 
către Coloseni (cap. I, 14-20, 21-22) a 
Sfântului Apostol Pavel, nu este un Dumnezeu 
răzbunător, setos de sângele jerifelor de 
animale şi chiar de oameni - cum era înfăţişat 
în religiile păgâne (vezi şi religia geto- 
dacilor). Dumnezeul creştin este Tatăl nostru 
Cel ceresc, iar oamenii sunt fiii săi (Mt. 6, 9- 
13). 

„În psalmi, în Prooroci şi chiar în Lege - 
zice Origen - sunt mii de rugăciuni, dar nu 
aflăm pe nimeni rugându-se şi numind pe 
Dumnezeu, Tată..., ci îl rugăm ca pe 
Dumnezeu şi Stăpân, aşteptând pe Cel ce 
revarsă duhul înfierii...”% 

- Tot autorii sfinţi ai cărţilor Noului 
Testament ne fac să înţelegem că „Domnul 
Dumnezeu dragoste este şi acela ce petrece 

întru dragoste, întru Dumnezeu petrece şi 
Dumnezeu întru dânsul” (I loan 4, 16). 

- lar la această dragoste de Părinte 
ceresc, şi noi, cei de astăzi, trebuie să-i 
răspundem, însuşindu-ne cuvintele divine ale 
Domnului lisus Hristos, care zice: „Să iubeşti 
pe Domnul Dumnezeul tău cu toată inima ta şi 
cu tot sufletul tău şi cu tot cugetul tău” (Mt. 
22, 37). 

- Întrucât, lisus Hristos a considerat pe 
toți oamenii fraţi, unii cu ceilalţi, în 
creştinism, nici sângele, nici cultura arhaică, 
nici credința greşită nu-i diferențiază pe 
oameni în faţa Tatălui Ceresc (vezi Mt. 22, 37- 
39; In. 17, 20-23). Nu acelaşi lucru se 
întâmplă în cadrul societăţii secolului XXI, 
unde individul, ca persoană sau personalitate, 
este supus legilor civile; Legea lui Hristos 
rămânând opţională, chiar dacă individul uită 
sau nu de actul mântuirii. Rezultatul se 
cunoaşte: rasism, antisemitism, misogism, 
intoleranţă religioasă, crimă etc. 

- Dacă iubim pe aproapele nostru ca pe 
noi înşine - după cum ne cere lisus Hristos 
(Mt. 22, 39), împlinim voia lui Dumnezeu şi 
viaţa noastră în această lume va fi ca a 
îngerilor din cer: curată şi fericită. Raiul pe 
pământ. Dar pentru toate acestea şi noi cei de 
la începutul mileniului trei, avem nevoie de 
multă dragoste. Acest adevăr îl arăta Sfântul 

Apostol Pavel acum două mii de ani, în 
Epistola I-a către Corinteni: 

„De aş grăi în limbile oamenilor şi 
îngereşti, iar dragoste nu am, făcutu-m-am 
aramă sunătoare şi chimval răsunător. Şi de 
aş avea proorocie şi de aş şti toate tainele şi 
toată ştiinţa; şi de aş avea toată credinţa, 
încât să mut şi munţii, iar dragoste nu am, 
nimic nu sunt. Şi de aş împărţi toată avuţia 
mea şi de aş da trupul meu să-l ardă, şi dra- 
goste nu am, nici un folos nu-mi este... Şi 
acum rămâne credinţa, nădejdea, dragostea, 
aceste trei; iar mai mare dintre acestea este 
dragostea” (I COR. Cap. 13). 

- Plecând exegetic de la cuvintele 
psalmistului David: „al Domnului este 
pământul şi plinirea lui, lumea şi toți cei ce 
locuiesc într-însa” (Ps. 23, 1) şi aprofundând 
învăţătura Sfântului Apostol Pavel, care zice: 
„căci de viem Domnului viem şi de murim 
Domnului murim; deci sau de viem sau de 
murim, ai Domnului suntem” (Rom. 14, 8), 
vom înţelege dogma Bisericii ortodoxe cu 
privire la nemurirea sufletului şi la învierea 
trupului la a doua venire a Domnului lisus 
Hristos (Mt. 10, 8; 22, 29-32). 

„Privind mormintele - zice Sfântul Ioan 
Gură de Aur (t 407) - dacă sufletul 
dormitează, tresare îndată, iar de este treaz şi 
vrednic, se face şi mai vrednic... Vederea 
mormintelor îmboldeşte pe fiecare dintre noi 

să cugete, fără voia lui, asupra sfârşitului 
nostru propriu, iar cine luat-a la sine această 
încredințare, nu se va lăsa pe sine lesne în 
mrejele păcatului. Pentru aceasta un înţelept 
dădea sfatul ce zice: În tot ce veţi spune, 
cugetaţi la clipele cele de pe urmă şi 
niciodată nu veţi păcătui”."* 

Învățătura Domnului nostru lisus Hristos 
este divină şi pentru faptul că Mântuitorul a 
trăit şi a lucrat întocmai cuvintelor învăţăturii 
Sale. De aceea Hristos a putut zice iudeilor: 
„Cine dintre voi Mă vădeşte de păcat” (In. 8, 
46). 

Pentru că „împărăţia lui Dumnezeu nu 
este mâncare şi băutură, ci dreptate şi pace şi 
bucurie în Duhul Sfânt (Rom. 14, 17). Şi 
această bucurie în Duhul Sfânt o găsim aici 
pe pământ, numai în cadrul Bisericii lui 
Hristos; deoarece Biserica vine din ceruri şi 
țelul ei este de a ne conduce la ceruri (In. 11, 
25; Rom. 6, 23). 

Întrucât lisus Hristos este Fiul lui 
Dumnezeu, Unul Născut; că este Dumnezeu 
adevărat, de o fiinţă cu Tatăl şi cu Sfântul 
Duh şi prin El s-a făcut lumea (vezi Simbolul 
de Credinţă); toate aceste învățături sunt 
necesare pentru mântuire. 


57 


Preot dr. LEON DURĂ 


VI 
SFÂNTA LITURCHIE 
ORTODOXĂ 


Sfânta Liturghie Ortodoxă (trei la număr) 
este simbolism şi trăire în Hristos Domnul. 

Când preotul oficiază Sfânta liturghie, 
simbolismul liturgic apropie pe creştinul 
ortodox, cu gândul şi fapta, de lucrarea 
mântuitoare a Fiului lui Dumnezeu, lisus 
Hristos. „Ca cel mai apropiat de oameni - zice 
un teolog român - dintre cele trei persoane 
ale Sfintei Treimi prin întruparea Sa, 
Dumnezeu-Fiul ocupă locul predominant în 
cultul creştin, fiind cel mai mult şi mai des 
pomenit, lăudat şi slăvit, invocat şi solicitat în 
inimile şi rugăciunile din sfintele slujbe. 
Unele dintre imne şi rugăciuni sunt adresate 
numai Mântuitorului (ca, de exemplu, imnul 
„Unule-Născut...” din rânduiala liturghiei, 
rugăciunea „Dumnezeul duhurilor şi a tot 
trupul...” din rânduiala slujbelor funebre şi 
altele); pentru acest motiv s-a şi spus despre 
cultul ortodox că e un cult prin excelenţă 
hristocentric”.“ 

Acest caracter hristocentric al cultului 
ortodox avea să fie împărtăşit credincioşilor de 
către Părinţii care au participat la Sinodul 
Ecumenic de la Niceea (20 mai 325), prin formu- 
larea primelor şapte articole din Simbolul de 
credinţă. 

În conformitate cu învăţătura divină 
cuprinsă În Sfânta Scriptură, Părinții 
Bisericii-Una aveau să formuleze ca dogmă, în 
articolul al doilea din Crez, umanitatea şi 
dumnezeirea celei de-a doua Persoane a 
Sfintei Treimi, Domnul nostru Iisus Hristos, 
Om adevărat şi Dumnezeu adevărat. Plecând 
de la această antinomie creştină, Bulgecov, la 
începutul sec. XX, avea să afirme că: „Sfânta 
Treime este îndreptată către lume prin figura 
umană a Fiului lui Dumnezeu şi, prin aceasta, 
Ortodoxia e creştinismul, credinţa în Hristos 
şi viaţa în El... Ortodoxia e creştinismul, adică 
credinţa în Hristos cel întrupat, care trăieşte 
în Biserica Sa, şi toată viaţa Bisericii este o 
comuniune nemijlocită cu E1”.%% 

Revenind la Sfânta liturghie, vom 
înțelege de ce pâinea folosită de preot ca 
materie pentru Sfânta Jertfă simbolizează 
trupul omenesc (al lui Hristos), care, la 
epicleză, devine Însuşi Trupul lui Hristos, ca 
de altfel şi Vinul, simbol al Sângelui (lui 
Hristos) în primă parte a ceremonialului (vezi: 
Mt. 26, 26-29; Mrc. 14, 22-25; Luc. 22, 19, 20; 
In. Cap. 13). 

Începutul Sfintei Liturghii este precedat 
de ritualul închinării în numele Sfintei Treimi; 
iar când preotul, cu mâinile ridicate, invocă 
harul Duhului Sfânt prin rugăciunea: 
„Impărate Ceresc...”, pacea lui Hristos se 
pogoară în sfântul altar şi preotul se lasă 
purtat de har. 

In timpul Sfintei liturghii, când preotul iese 
din altar purtând în mâini Sfânta Evanghelie; 
gestul acela simbolizează arătarea Domnului 
nostru lisus Hristos în lume, începută la Botezul 
său în apele Iordanului şi continuată de către 
apostoli printre celelalte seminţii ale pământului 
(Mt. 28, 19).% 

Citirea din cartea Faptelor Apostolilor a 
pricopei numită Apostol, trezeşte în sufletul 
participantului la Sfânta Liturghie îndemnul 
Mântuitorului adresat apostolilor Săi: 
„Mergând, învăţaţi toate neamurile, 
botezându-le în numele Tatălui şi al Fiului şi 
al sfântului duh” (Mt. 28, 19). Tămâierea 
credincioşilor sau cădirea simbolizează darul 
Sfântului Duh, dat prin Evanghelie, la toată 
lumea; iar citirea Sfintei Evanghelii închipuie 
pe Hristos în persoană, adresându-se 
mulţimilor.50 

Ieşirea cu Cinstitele Daruri închipuie 
transportarea Trupului Mântuitorului Hristos 
de la locul răstignirii, Golgota, până la 
mormânt.5! 

Prefacerea pâinii şi a vinului în 
adevăratul Trup şi adevăratul Sânge al lui 
Hristos are loc în sfântul altar, pe când 
preotul rosteşte epicleza (rugăciunea de 
invocare a Sfântului Duh - Dumnezeu 
Sfinţitorul), în timp ce credincioşii cântă „Pe 
Tine Te lăudăm...”. Este momentul de maximă 
intensitate şi trăire în timpul oficierii*? Sfintei 
Liturghii ortodoxe, moment redat astfel de 
Nicolae  Cabasila (tâlcuitor al Liturghiei 
ortodoxe): „nu se mai află o altă formă de 
rugăciune care să poată atât de mult şi care 
să ne dea nădejdi mai tari, ca cea adusă prin 
această înfricoşată jertfă, care a curăţat, în 
dar păcatele şi fărădelegile lumii”.55 

Desigur, în cele relatate, nu ne-am 
propus să explicăm întreg simbolismul 
liturghiei ortodoxe, ci să ne oprim la 
momentele principale din timpul oficierii 
acestei „înfricoşătoare jertfe”; momente care 
duc de la simţirea creştină, la trezirea 
sentimentului prezenţei lui Hristos în biserică 
(ca lăcaş de închinare). Prezenţa divină în 
cotidian trebuie să determine pe creştinii 
ortodocşi ai mileniului trei să accepte, fără 
tulburare sufletească, arhitectura aşa ziselor 
„biserici moderne”, precum şi vestimentația 
reprezentanţilor noilor „curente religioase”. 
Pentru că: „cel dintâi lucru ce-l face un curent 
nou ce luptă împotriva tradiţiei este că-şi 


61 


Preot dr. LEON DURĂ 


creează o tradiţie”; dar o tradiţie lipsită de 
duhul adevărului cuprins în Sfânta Scriptură 
şi Sfânta Tradiţie Apostolică. 


VII 
__ SPIRITUALIIATEA | 
IN BISERICA ORTODOXA 


Spiritualitatea în Biserica Ortodoxă este 
un proces de formare în timp a personalităţii 
religioase a creştinului ortodox. Astăzi, mai 
mult ca oricând, există în lume o puternică 
dorinţă de căutare a unei oaze duhovniceşti, 
în care creştinul sau necreştinul să-şi refacă 
puterile trupeşti şi sufleteşti, atât de istovite 
de ameninţătoarea civilizaţie contemporană; 
la care se adaugă şi prozelitismul: atragerea 
de persoane din afara religiei căreia îi 
aparţine, acţiune care duce la „neorânduirea 
şi dezechilibrul fiinţei noastre”. 

Spiritualitatea religioasă este o apropiere 
şi o familiarizare cu Duhul lui Dumnezeu prin 
rugăciunea sinceră, prin ridicarea minţii şi 
voinţei noastre către Dumnezeu”; în 
intimitate sau în Biserică, zi de zi, fără 
osteneală; altfel: „Cum puteţi pretinde că 
Dumnezeu să ia aminte la rugăciunea voastră, 
dacă voi înşivă nu luaţi aminte la rugăciune?” 

Potrivit învăţăturii Bisericii Ortodoxe, 
spiritualizarea noastră individuală, a celor 
apăsaţi de grijile zilnice, se realizează numai 
printr-un contact permanent cu Hristos, în 
Sfântul Duh şi primind harul de la Tatăl, în 
Biserică şi prin Biserică. Firea noastră umană 
fiind îndumnezeită de Hristos, prin întruparea 
Sa, poate să ajungă la sfinţenie prin 
Dumnezeu-Sfinţitorul, Dumnezeu Sfântul 
Duh, martori fiind acele persoane pe care 
Biserica le cinsteşte ca sfinţi.58 

Sfintele Taine, îndeosebi Sfânta 
Euharistie, împărtăşirea cu adevărat Trupul şi 
sfânt Sângele Domnului nostru lisus Hristos, 
sunt cele care întăresc spiritualitatea religi- 
oasă a credinciosului ortodox şi îl fac să 
înţeleagă că numai Hristos este „Calea, 
Adevărul şi Viaţa” (In. 14, 6). 

Viaţa duhovnicească ortodoxă caută să 
apropie cele două componente ale persanei 
umane: trup şi suflet, unindu-le în lisus 
Hristos, folosind ca liant duhovnicesc: harul, 
credinţa şi faptele bune, în Biserică. „Viaţa 
noastră spirituală - zice Vladimir Soloviov -, 
ca şi cea fizică au nevoie de hrană sau de 
pâinea cotidiană; prima pentru sine, a doua 
pentru prima. Pâinea cea de toate zilele 
pentru spirit constituie toate acele înrâuriri 
de sus şi din afară ce susţin voinţa noastră 
bună şi hrănesc viaţa noastră spirituală”.5* 

Astfel stând lucrurile, noi, oameni ai 
secolului XXI, trebuie să ne apropiem inimile 
de spiritualitatea ortodoxă, pentru că numai 
astfel vom găsi ceea ce căutăm: echilibru fizic 
şi sufletesc; atât de necesar omului modern 
rătăcit printre blocuri. 


VIII 
EXISTENŢA 
SĂRBĂTORILOR 
NELEGATE DE BISERICĂ 


Particularităţi ale ortodoxiei 
române 


64 


ORTODOXIA, AMFORA PATRIARHULUI IACOV 


Părintele istoriei, Herodot, este cel dintâi 
care face referire la religia geto-dacilor, 
respectiv, la Zalmoxe, zeul lor. Acest istoric 
declara că geții „se cred nemuritori” .®° 

Platon, filozoful grec antic, a descris pe 
Zalmoxe ca zeu, rege şi cunoscător al unui 
procedeu special de vindecare a bolilor 
sufleteşti şi trupeşti.S! 

Strebon spune că Zalmoxis învățase de la 
Pitagora şi de la egipteni „unele lucruri 
privind astrele, adică ştiinţa de a prezice 
evenimentele viitoare după semnele 
cereşti”.62 

Nu este exclus ca personajul Zalmoxis să 
fi cunoscut, pe când se afla în Egipt, religia 
israeliților şi să se fi întors pe meleagurile 
legendarei Dacii cu credinţa într-un singur 
Zeu, al cărui preot avea să devină. lar mai 
târziu, el însuşi, Zalmoxis, să fie divinizat ca 
zeitate supremă de către geto-daci. Posibil ca 
zeul Gebeleizis să fie o dovadă a politeismului 
geto-dac, înainte de a se impune ca divinitate 
unică Zalmoxis, zeu al cerului, după opinia 
savantului Pârvan. 

Monoteismul geto-dacilor, în perioada de 
înflorire a civilizaţiei dacice, nu trebuie să 
tulbure pe nimeni. 

Terenul sufletesc al geto-dacilor, în care 
şi-a înfipt rădăcinile creştinismul, a fost 

desţelenit de o credinţă într-un zeu suprem, 
de ce nu monoteistă! 

După cum arăta Herodot, credinţa în 
nemurire era deosebit de puternică la geto- 
daci: „Credinţa lor este că ei nu mor, ci că cel 
care piere se duce la Zalmoxis”. Şi pentru că 
zeul lor îşi avea lăcaşul în cer, „raiul dacic era 
în cer” şi nu „undeva în adâncurile 
pământului”65. 

Faptul însă că preoţii geto-daci, pe lângă 
oficierea cultului, aveau rolul de judecători ai 
poporului şi de medici, conştiinţa morală 
dirijată de preceptele zeului Zalmoxis era 
foarte ridicată la strămoşi noştri geto-daci. 

Desigur, aşa-zisul monoteism geto-dac nu 
s-a putut ridica la înălţimea spiritualismului 
întâlnit în monoteismul israelit şi cel creştin 
(nici nu se putea ridica!); dovadă fiind 
prezenţa sacrificiului omenesc ce se practică 
la fiecare al cincelea an, prin tragere la sorţ a 
unui trimis care să ducă zeului dorinţele 
poporului geto-dac®, dar rămâne o dovadă 
peste vremi a dorinţei omului de a adora o 
singură divinitate. 

x 
* * 


Din cele expuse mai sus, ca o dovadă de 
neclintit, rămâne adevărul potrivit căruia, 
înaintea aruncării  seminței învățăturii 
Domnului Iisus Hristos pe teritoriul actual al 
României - de către Sfinţii Apostoli®, dacii, 

înfrânți de împăratul Romei, Traian, erau 
închinători la idoli şi se supuneau unor 
obiceiuri păgâne, obiceiuri menţionate şi la 
început de secol XXI în Calendarul Creştin 
OrtodoxS. Cum se explică acest fapt? Se ştie, 
şi un număr tot mai mare de etnologi şi 
folclorişti au confirmat (printre care şi Simion 
Florea Marian - sec. XIX) existența 
„sărbătorilor nelegate de biserică, 
sărbătorilor păgâne”. 

În lupta sa cu păgânismul şi cu 
obiceiurile care  îndepărtau pe om de 
Dumnezeul cel Adevărat, Biserica, odată 
ieşită biruitoare (după edictul de la Mediolan 
- 313), a încercat să înlocuiască tradiţia 
rătăcită păgână cu sărbătorile creştine care 
celebrau pe Domnul lisus Hristos, Maica 
Domnului, Sfinții Apostoli etc. Cu toate 
acestea, în conştiinţa noilor încreştinaţi (aşa 
s-au petrecut lucrurile şi cu străbunii noştri 
pre-români), alături de praznicele creştine 
rămâneau, ca o fixare în timp, şi numirile 
vechilor sărbători păgâne. Încercările 
preoţilor de a-i împiedica de la astfel de 
serbări s-au dovedit zadarnice, poporul 
ţinându-le în ciuda teologilor”. „Între aceste 
sărbători nelegate de biserici, etnograful 
Simion Florea Marian aminteşte:  „Sân- 
Toader, Baba Dochia, Alexiile, Armendenul 
sau Armendina, Sf. Pricopie, Marina, Polie, 
Foca, Pintelei Călătorul, Sărbătoarea lupilor, 

Paparudele, Marţolea sau Mortisera, 
Repotinii, Circovii, Mărinii, Filipii.”71 
* 


* * 


Dacă până la început de secol XXI, harul 
primit de la Sfinții Apostoli - fii ai poporului 
ales - s-a menţinut şi încă se menţine treaz în 
inima creştinului ortodox român, nu acelaşi 
lucru se poate spune pentru timpul care va 
veni. 

Bombardarea continuă la care este supus 
creştinul din partea mass-media; propaganda 
permanentă care se face în jurul aşa-ziselor 
sărbători ale civilizației contemporane, 
precum: Ziua îndrăgostiţilor ş.a., nu vor 
rămâne fără urmări în conştiinţa tinerilor 
creştini ortodocşi. Asistăm la un proces de 
descreştinare a popoarelor; la o renunțare 
lentă, dar previzibilă, de la învăţătura sfântă a 
Domnului nostru lisus Hristos şi la apariţia 
noilor idoli; fie din domeniul muzicii, sau 
sportului şi artelor; apariţia păgânismului 
modern sau postmodern. Ce mare greşeală 
face lumea creştină!!! Rămâne de văzut, dacă 
în planul de mântuire al Tatălui Ceresc, Fiul, 
lisus Hristos, va mai continua să fie „Calea, 
Adevărul şi Viaţa” (In. 14, 6) pentru toate 
popoarele, sau - datorită necredinţei noastre 
- se va întoarce în lerusalimul lui David 
pentru a binecuvânta pe fiii lui Israel, pe care, 

de fapt, i-a iertat încă de pe cruce: „Părinte, 
iartă-le lor, că nu ştiu ce fac” (Luc. 23 34). 
«Cine are urechi de auzit să audă.» (Mt. 


11, 15) 


IX 
ICOANA, FEREASTRĂ 

SPRE TRANSCENDENŢA 
DUMNEZEIASCA 


Fereastră spre transcendenţa 
dumnezeiască, icoana lasă să intre în cămara 
sufletului celui care o priveşte muzica cerului 
şi lumina divină. Din depărtări nemăsurate de 
timp, imaginea Celui care moare şi înviază la 
fiecare Sfântă Liturghie, lisus Hristos, se 
desface pe Sfântul Antimis'?, într-o simfonie 
de Bach, funebră, dar plină de nădejde în 
înviere, în viaţa viitoare. 

Cine priveşte cu atenţie Sfântul Antimis, 
şi acest privilegiu este dat numai slujitorilor 
sfântului altar, vede Trupul Domnului lisus 
Hristos însângerat, pus în mormânt gol; este 
momentul imediat următor coborârii de pe 
cruce a Mântuitorului de către ucenicul Său 
cu stare, losif din Arimateia (laon 19, 38). 
Înconjurat de apostoli şi plâns de Fecioara 
Maria, mama Lui, lisus Hristos, ca om murise 
pe cruce pentru o lume mai bună, pentru 
iubire între oameni. Ca Dumnezeu adevărat, 
în acelaşi timp, Mântuitorul ştergea lacrimile 
pline de umilinţă şi durere a celor care-l aşe- 
zau Trupul în mormântul proaspăt pregătit. 
Imagine clară, cu unde de lumină rupte din 
cer, pânza pe care se sacrifică Domnul lisus 
Hristos la Sfânta Liturghie este podoaba de 

mare preţ a fiecărui altar de închinare. 
Prezenţa  moaştelor de sfinți în partea 
superioară a pânzei sfinţite, face din ea o 
icoană sfântă, în care profanul este 
îndumnezeit după har, iar măreția 
evenimentului redat în imaginea de pe Sfântul 
Antimis, face ca viaţa noastră trecătoare să 
fie cuprinsă în cele două evenimente din viaţa 
Mântuitorului lumii, lisus Hristos, moartea pe 
cruce întru smerenie şi învierea plină de slavă 
cerească. 

Când preotul desface Sfântul Antimis, 
printr-un simbolism aparte, specific cultului 
ortodox, cerurile deschid porţile şi Fiul lui 
Dumnezeu, lisus Hristos, se pogoară în 
respectiva biserică; ori de câte ori se oficiază 


Sfânta Liturghie. 
* 


* * 


Lumii ortodoxe i-a trebuit mult timp 
pentru aş impune pe lisus Hristos ca prototip 
al icoanei Sale. Primele trei veacuri ale 
Bisericii-Una au fost pline de răni şi erezii 
ucigătoare de suflet. Marea Romă şi noua 
Romă, Constantinopolul, se apropiau, întru 
Hristos, dar se respingeau prin falsele virtuţi 
omeneşti. 

Sfânta Tradiţie ne spune că prima icoană 
a fost picată de Sfântul Evanghelist Luca”, şi 
ea a reprezentat chipul unei mame, Maica 
Domnului, Fecioara Maria. Nu ştim dacă ochii 

„celei plină de har” (Luc. 1, 28) erau în 
lacrimi, sau dacă bucuria învierii Fiului său 
Cel unul născut în ieslea din Betleemul Iudeii 
(Mt. 2, 1), lumina faţa ei de fecioară aleasă de 
Dumnezeu pentru a înscrie pe pământ venirea 
Fiului Său, Mântuitorul lumii, lisus Hristos. 

Cu siguranţă, tulburările provocate de 
ereticii: Arie, Apolinarie şi Nestorie, şi a celor 
care au urmat după ei, au pus la grea 
încercare conştiinţa diferiților artişti (zugravi) 
ai vremii de atunci. Prezenţa a două persoane 
bine distincte: persoana umană şi persoana 
dumnezeiască în Iisus Hristos, erezie 
susținută cu atâta răutate de către nesto- 
rieni”, nu a fost imortalizată pentru veacuri 
de nici un pictor al vremii; sau... cel puțin nu 
a ajuns până în timpul nostru o astfel de 
icoană!... 

Mozaicurile împăratului Justinian din 
catedrala Sfânta Sofia scăldau în lumină 
bogăţiile Imperiului Bizantin şi  întăreau 
credinţa închinătorilor la icoane. Cu toate 
acestea, în interiorul imperiului au existat şi 
oponenti ai reprezentării chipului 
Mântuitorului Hristos, al Maicii Domnului, al 
Sfinţilor Ingeri, al Sfinţilor Apostoli şi al caz- 
nicilor Domnului (Efes. 2, 19), atât în frescă, 
pe pereţii lăcaşurilor de cult, cât şi ca icoane 
separate. Că imaginea lui Hristos-Omul pe 
pământ, icoana sfinţită, a biruit, ne rămâne 

drept mărturie Duminica Ortodoxiei de la 
anul 843; şi nu numai)... 

Printre Sfinţii Bisericii-Una, luptător prin 
credinţă şi faptă împotriva iconoclaştilor se 
numără, în iconomia divină, şi iconodulul 
Teodor Studitul (t 826). 

lată ce afirmă un teolog român în 
legătură cu perioada iconoclastă: „Revenind 
acum la problema imaginilor şi la rolul jucat 
de ele, înainte de confruntarea pe tema lor 
între Biserică şi Imperiu din sec. VIII, 
reamintim aici din nou acceptarea lor iniţială 
de împărații bizantini. O atestă fenomenul 
misterioaselor „icoane  nefăcute-de-mână” 
(acheiropoietoi) din secolele VI-VII, care au 
jucat un rol esenţial atât în generalizarea 
cultului icoanelor cât şi în istoria politică şi 
militară a Bizanțului, mai precis în aspra 
confruntare care l-a opus până în 628 pe 
acesta Imperiului persan al Sasanizilor””5. 

Aşa s-a păstrat şi tradiţia (în Imperiul de 
Răsărit), potrivit căreia, imaginea feței 
Domnului lisus Hristos, imprimată pe pânză 
în timpul activităţii Sale pământeşti, a fost 
trimisă regelui Abgar ale Edesei. În acelaşi 
timp s-a vorbit şi de „Vera-icoana” (icoana 
Veronicăi), care nu era altceva decât chipul 
lui lisus obosit, bătut şi transpirat, imprimat 
pe prosopul cu care şi-a şters faţa însuşi 
Mântuitorul, nu departe de Golgota”. 

Din cele menționate, înţelegem că 
tradiţia Bisericii-Una ne aduce la cunoştinţă 
adevărul, potrivit căruia, icoana apare în 
sânul comunităţii creştine ca un dar de la 
Domnul Dumnezeu. Creştinismul, la început a 
primit darul cu timiditatea omului 
neîncrezător în adevăr, dar ca pe ceva 
miraculos, şi uşor, uşor, imaginea imprimată 
pe pânză de Hristos Însuşi avea să intre 
definitiv în cultul văzut al Bisericii cele 
adevărate. 

Tendinţa iconoclastă de a stopa 
reprezentarea chipului lui Hristos pe pânză 
sau frescă s-a izbit de credinţa fierbinte a 
unor sfinţi trăitori, care vedeau în icoană, nu 
imaginea unui idol efemer, ci prin ea vedeau 
chiar pe Fiul lui Dumnezeu Cel Intrupat la 
„plinirea vremii” (Gal. 4, 4). „Pentru aceasta 
Hristos se reprezintă în icoană - spune 
Sfântul Teodor Studitul - şi Cel nevăzut se 
vede, căci Cel ce prin natura Sa proprie e 
necircumscris a luat circumscrierea naturală 
a trupului nostru...”77 

Iconoclaştii însă încercau să folosească în 
favoarea lor pasajele din Vechiul Testament, 
respingând icoanele ca pe nişte idoli 
construiți de mână omenească. Textele de la: 
leş. 20, 4; Lev 20, 1; Deut. 4, 16,23; 5,8; 7, 
25; 12, 3; 27, 15; Jud; 17, 4; 18, 14, 31; I 
Cron. 33, 7; leş. 10, 14; Ps. 97, 7; Isaia 10, 
11), întăreau porunca întâia din Decalogul 

Vechiului Testament, care zice: „să nu ai alţi 
dumnezei afară de Mine”, iar porunca a doua 
vine ca o completare şi cere: „să nu-ţi faci 
chip cioplit, nici asemănarea unui lucru din 
câte sunt în cer, sus, şi din câte sunt pe 
pământ, jos, şi din câte sunt sub apele de sub 
pământ. Să nu te închini lor, nici să le slujeşti, 
că Eu sunt Domnul Dumnezeul tău” (leş. 20, 
3-4; Deut. 5, 8). 

Plămadă a imaginii omului, idolul se 
dărâma la prima atingere de focul credinţei în 
Hristos. Ceea ce refuzau să înţeleagă 
iconoclaştii era tocmai dragostea şi trăirea 
sufletească a creştinului de a păstra pe 
pământ, în chip văzut, imaginea 
transcendentă a Mântuitorului lumii. 
Legătura cu Dumnezeu se păstra, nu prin 
faptul că, în carapacea ei, icoana conţinea 
nişte atribute misterioase care să-i dea drep- 
tul sacru de a fi cinstită de credincios, ci 
chipul zugrăvit: al lui Hristos, al Maicii 
Domnului şi al Sfinţilor, dădea sens cultic 
icoanei, fără a-i adăuga „calitatea” păgână, 
panteistă, de idol. Iar atunci când în 
spiritualitatea ortodoxă icoana (ca materie) a 
căpătat puteri nebănuite, teologii ortodocşi 
spun că am avut de a face cu lucrarea lui 
Dumnezeu printre oameni, prin minuni care 
depăşeau imanentul şi prin care lucra harul 
necreat care îşi are izvorul în sânul Sfintei 
Treimi”. 

„Zeilor reprezentaţi prin idoli sau forţei 
naturale reprezentate de ei în mod direct, 
spune teologul Dumitru Stăniloae, nu li se 
adresează rugăciuni pentru a-i scăpa pe 
rugători de relele care ţin de natură sau 
pentru a obţine ajutor în desăvârşirea morală. 
Li se aduc doar jertfe pentru că «i 
încorporează şi forţe distrugătoare cărora 
fiinţele umane trebuie să se supună, pe care 
trebuie să le recunoască. Prin jertfa de sine 
adusă zeului, omul se uneşte cu forţa naturii 
în aspectul ei distrugător.” 7? 

Mai mult, Noul Testament, respectiv, 
textele de la: I Cor. 11, 7; Col. 3, 10; Filip. 2, 
6; II Cor. 4, 4; Col. 1, 15; Evr. 1, 3; Rom. 8, 
29; Col. 3, 9; II Cor. 3, 18); în totalitate 
(textele!) au ca punct de plecare pasajul de la 
Cartea Facerea cap. I, v. 26, 27; şi ele 
identifică pe om ca fiind „după chipul” 
Tatălui; Fiul (Cuvântul) aflându-se „întru 
început la Dumnezeu” (loan 1, 2), prin care, 
creatura nu se lasă biruită de rău, ci biruia 
răul cu binele (Rom. 12, 21), devenind chip al 
lui Hristos, sporind cu înţelepciunea şi cu 
vârsta şi cu harul lui Dumnezeu (Luc. 2, 52). 
Numai astfel ne putem explica curajul 
zugravului ortodox de a picta imaginea 
sfinţilor alături de chipul imaculat al 

Domnului lisus Hristos, Om adevărat şi 


Dumnezeu adevărat. 
x 


* * 


„Primul mare teolog răsăritean care a 
încercat o sinteză teologică în apărarea 
icoanelor a fost Sf. Ioan Damaschin (t 749). 
(...) El redactează 3 tratate apologetice contra 
celor care defăimau Sfintele Icoane, 
sistematizând dogmatic argumentarea biblică, 
patristică şi filozofică existentă în sprijinul 
cultului icoanelor şi combătând argumentele 
iconoclasmului incipient”.80 

Având la bază dogma Bisericii-Una, 
învăţătura sfântului apologet iconofil, Ioan 
Damaschin, a servit ca reazim sfinţilor 
luptători din secolul al IX-lea, după cum am 
amintit pe bravul iconodul, Sfântul Teodor 
Studitul. 

Cu toate aceste învățături favorabile 
icoanei ca asemănare, ca o imprimare a unui 
prototip, diferită însă de acesta“!, perioada 
iconoclastă rămâne pentru istoria Bizanțului o 
încercare venită de la Dumnezeu. Explicații, 
potrivit cărora, imaginea împăratului se 
stingea lent, dar sigur, în ochii supuşilor 
Imperiului de Răsărit, dacă evlavia exagerată 
a credincioşilor pentru chipul lui Hristos 
zugrăvit pe icoane continua să se manifeste 
potrivit tradiţiei existente [până la ţinerea 

sinodului iconoclast de la Hieia (754)]%?, se 
sprijine pe picioare de lut. 

Trebuie să avem curajul creştin şi să 
considerăm adevărata cauză a declanşării 
mişcării iconoclaste din interiorul Imperiului 
Bizantin, drept o continuare a ceea ce a fră- 
mântat  Biserica-Una până la fixarea 
dogmatică, canonică şi liturgică, încă din 
primele secole, a neînţelegerii, şi anume: 
până unde merge omenitatea Fiului Omului şi 
de unde începe dumnezeirea Fiului lui 
Dumnezeu, în persoana Domnului lisus 
Hristos? 

Dogmele  hristologice formulate la 
primele patru Sinoade ecumenice au 
îndreptățit Biserica-Una să apere pe Hristos, 
ca Fiu al lui Dumnezeu, în faţa ereticilor de 
atunci şi care aveau să urmeze. Stau mărturie 
în acest sens primele şapte articole din 
Simbolul de credință, formulate la primul 
Sinod ecumenic (325-Niceea). Ele aveau să 
anuleze învățătura greşită a lui Arie şi să 
întărească credinţa în lisus Hristos, Om 
adevărat şi Dumnezeu adevărat. 

În apariţia mişcării iconoclaste, nu este 
exclusă nici ipoteza, potrivit căreia, iudeo- 
creştinii, gnosticii-iudaizanţi sau monofiziţii 
din interiorul Imperiului Bizantin, să fie ajuns, 
prin reprezentanţii lor, sfătuitori de „taină” ai 

împăraţilor iconoclaşti. Prin această acţiune 
concertată cu lumea musulmană care 
înconjura Constantinopolul, iconoclaştii 
doreau să mai reducă din „prăpastia” deja 
existentă din punct de vedere cultic (liturgic!) 
între mozaism şi creştinism, conştienţi fiind 
de faptul că, creştinismul, prin cele patru 
sfinte Evanghelii şi prin cele şase Sinoade 
ecumenice ţinute până la acea dată, nu mai 
putea fi socotit drept o sectă apărută în 
interiorul iudaismului care a refuzat pe lisus 
Hristos, ca Mântuitor. 

In sprijinul acestei ipoteze vine şi afirmaţia 
istoricului-teolog român, Milan Sesan, potrivit 
căreia,  iconoclasmul „este ultima criză 
bisericească, răsărită din monofizitism, care 
refuza icoana Mântuitorului, refuzându-i firea 
umană” ®, 

Desigur, este numai o ipoteză, şi ca orice 
ipoteză lipsită de argumentele istorice care să 
fi fost consemnate în documentele timpului 
respectiv, poate să cadă în uitare la prima 
bătaie din palme. 

Că teologia icoanelor la Sfântul loan 
Damaschin clarificătt poziţia iconodulilor într- 
o perioadă de început a iconoclasmului, iar 
poziţia ortodoxă a Sfântului Teodor Studitul, 
în luptele sale verbale şi scrise cu ereticii 
iconoclaşti a dat nou sens cinstirii icoanelor 
în Biserică (ca lăcaşi!) şi în afara ei, toate 
acestea, ne duc pe noi, oameni ai secolului 

XXI, indiferent de religie, confesiune sau cult, 
să redescoperim adevărata Erminie 
bizantină$* ca „produs sacru” ai acelor ani de 
frământări iconoclaste, dar după cum vedem, 
atât de fecunzi pe plan dogmatic, canonic, li- 
turgic şi dacă vreţi, artistic. 


X 
ICOANA SFÂNTULUI 
ROMÂN 


Particularități ale ortodoxiei 
române 


Dacă sfântul este omul lui Dumnezeu, 
Dumnezeu însă nu este numai al sfântului, ci 
al nostru, al tuturor. Este al nostru în măsura 
în care putem intra în relaţie cu El; fie prin 
rugăciune, fie contemplând creaţia - frumosul 
divin din natură. Nu oricine poate ajunge în 

comuniune cu divinitatea, cu absolutul, căci 
„Mulţi sunt chemaţi, puţini sunt aleşi”. 
Sfântul percepe chemarea sfântă ca pe-o 
poruncă ce trebuie s-o îndeplinească în plină 
libertate. Dar de ce alege Dumnezeu pe 
Sfânt? Fireşte că pentru viaţa lui călăuzită de 
harul divin, trăită în post şi rugăciune, şi 
faptă bună. Un mediu ostil rugăciunii şi faptei 
bune poate stopa şi pe sfânt în drumul lui 
spre mântuire. Chiar şi genotipul Omului- 
Sfânt contribuie la apropierea de Dumnezeu. 
Am putea spune că mediul şi genotipul au o 
oarecare înrâurire asupra vieţii de sfinţenie a 
unui om sau altul. Aşa se explică de ce 
trăitorii întru Hristos alegeau calea pustiului, 
departe de lume, mai aproape de Dumnezeu. 
În istoria Bisericii Ortodoxe, în general, 
întâlnim sfinţi de toate categoriile sociale şi 
de toate profesiile, cu fenotip şi genotip 
caracteristice mediului în care îşi trăiau viaţa; 
căci Dumnezeu nu transformă materia, ci o 
sfinţeşte, o spiritualizează, o transfigurează. 
Poporul român, fiind un popor de 
agricultori şi de păstori, a primit şi a 
generalizat dintru începuturi cultul Maicii 
Domnului - Cea care este mai cinstită decât 
Heruvimii şi mai mărită fără de asemănare 
decât Serafimii - precum şi cultul Sfântului 
Gheorghe (în limba greacă înseamnă 
agricultor-ţăran), şi a altor sfinţi. Dar ca orice 
popor creştin, avem şi noi sfinţii noştri. 

Sfântul Calinic de la Cernica - ajuns episcop 
la Râmnicului -, cunoscut ca făcător de 
minuni, este un sfânt ce cuprinde în sfinţenia 
lui întreaga bogăţie sufletească şi trăire întru 
rugăciune, a unui popor născut creştin. 

A reda chipul unui sfânt pe pânză (chipul 
= SUFLETUL), înseamnă a-i cunoaşte tăria 
credinţei şi a nu uita mediul în care s-a 
ostenit pentru a ajunge pe culmile trăirii 
duhovniceşti, ale sfinţeniei. 

Un sfânt rus (de exemplu), la înfăţişare 
nu poate fi întocmai cu un sfânt român. 
Pictorul care reuşeşte să redea, în icoana lui, 
acest amănunt naţional, rămânând în acelaşi 
timp în canoanele picturii bizantine, aduce 
ceva nou în pictură şi în lume: icoana 
sfântului român, chiar dacă în Hristos „toţi 
una suntem”. 

XI 
ICOANA MAICII 
DOMNULUI 
ÎN DIDAHIILE SFÂNTULUI- 
MARTIR ANTIM 
IVIREANUL 


Particularităţi ale ortodoxiei 
române 


În spiritualitatea ortodoxă imaginea 
Maici Domnului, Fecioara Maria, este o 
imagine clară, curată şi plină de sfinţenie. 

Nu este un miracol faptul că răsăritul 
creştin aduce Maici Domnului, în rugăciunea 
personală, cât şi în cultul divin public, 
supracinstire; considerând-o rug aprins şi 
fiică a Sionului.86 

Noul Testament nu ne vorbeşte prea mult 
de mama Fiului lui Dumnezeu, lisus Hristos.8 

„Conform tradiției, părinţii ei sunt 
Ioachim şi Ana, oameni sfinţi, săraci şi 
evlavioşi, locuind la Ierusalim. Maria este o 
tânără obişnuită, care nu iese cu nimic în evi- 
denţă. Totuşi, câteva lucruri ciudate întâlnim 
în viaţa ei: doreşte să rămână fecioară, ea, 

evreica evlavioasă care citea pe prima pagină 
a Cărţii Sfinte: „Creşteţi şi vă înmulţiţi”88. 

În Sfânta Evanghelie de la Luca, un Sol 
Ceresc salută pe Fecioara Maria, aşa cum 
niciodată un înger „n-a salutat vreo făptură 
omenească; într-adevăr o fiinţă deosebită”%. 
Dar să lăsăm să ne vorbească Sfânta 
Scriptură despre „cea mai cinstită decât 
Heruvimii şi mai mărită fără de asemănare 
decât Serafimii”%: „Iar în a şasea lună a fost 
trimis îngerul Gavriil de la Dumnezeu într-o 
cetate din Galileea, al cărui nume era 
Nazaret. 

Către o fecioară logodită cu un bărbat 
care se chema Iosif, din casa lui David; iar 
numele fecioarei era Maria. 

Şi intrând îngerul la ea, a zis: Bucură-te, 
ceea ce eşti plină de har, Domnul este cu tine. 
Binecuvântată eşti tu între femei. 

lar ea, văzându-l, s-a tulburat de 
cuvântul lui şi cugeta în sine: Ce fel de 
închinare poate fi aceasta? 

Şi îngerul i-a zis: Nu te teme, Maria, căci 
ai aflat har la Dumnezeu. 

Şi iată vei lua în pântece şi vei naşte fiu 
şi vei chema numele lui lisus. (...) 

Şi a zis Maria către înger: Cum va fi 
aceasta, de vreme ce eu nu ştiu de bărbat? 

Şi răspunzând, îngerul i-a zis: Duhul 
Sfânt Se va pogori peste tine şi puterea Celui 
Preaînalt te va umbri; pentru aceea şi Sfântul 

care Se va naşte din tine, Fiul lui Dumnezeu 
se va chema (Luc. 1, 26-35). 

În lumina celor două izvoare ale 
revelaţiei, Sfânta Scriptură şi Sfânta Tradiţie, 
se înscriu şi didahiile Sfântului Martir Antim 
Ivireanul la  preasfânta Născătoare de 
Dumnezeu, Fecioara Maria. 

„Cazanie la  Vovedenie  Bogorodiţe, 
Noemvrie 21” este împodobită „Cu florile 
bunătăţilor şi cu înțelepciune” creştină. 
Aşteptarea  zămislirii Fecioarei Maria în 
Pântecele maicii sale Ana apare în cazanie ca 
o bunăvoință a lui Dumnezeu, făcută cu 
îndurare soțiilor ce se trăgeau din seminţia 
lui David: „binevoi Dumnezeu dă dăzlegă 
sterpiciunea Annei şi născu prin făgăduinţă, 
după cum au născut Sarra pre Isaac, Revecca 
pre Iacov, Rahil pre Iosif (...). Aşa şi fericita 
Anna, fămeia lui Ioachim, născu scaun sfânt 
lui Dumnezeu, pre Fecioara Maria, ca să se 
odihnească pre dânsa acela ce se odihneşte 
pre scaunele cele îngereşti şi-şi găti lui ceriu 
însufleţit acela ce au întărit cerurile cu înţe- 
lepciunea Sa şi pământul l-au întemeiat pre 
ape, de carele să cutremură toate adâncurile 
şi beznele iadului”. 

Printr-o comparaţie fericită: „scaun sfânt 
al lui Dumnezeu”, vlădica Antim arăta 
„tainele cele ascunse şi preaslăvite ce s-au 
grăit în cămările cele cereşti”, că Fecioara 
Maria va naşte pe ziditorul lumii şi va fi 


85 


Preot dr. LEON DURĂ 


mijlocitoarea mântuirii neamului omenesc. 
Prin această imagine poetică, mitropolitul 
Antim Ivireanul continua, cu multe secole mai 
târziu, cele spuse de Sfântul Chiril la Sinodul 
III Ecumenic (Efes - 431), şi anume: Maica lui 
Dumnezeu - este - TEOTOKOS, nu pentru că 
ar fi născut Divinitatea în sine, ci Logosul cel 
unit cu natura umană”%; şi aşa a rămas 
învăţătura Bisericii Ortodoxe despre 
Născătoarea de Dumnezeu, Fecioara Maria. 

Pe de altă parte, ceea ce citim în 
„Cazanie la Adormirea Preasfintei 
Născătoarei de Dumnezeu”, se înscrie în 
cartea de aur a neamului românesc. Cu o 
forţă duhovnicească fără precedent în 
literatura română religioasă, mitropolitul 
Antim Ivireanul revarsă bogăţia darului 
ceresc peste noi, muritorii secolului XXI. 
Atunci când ascultăm cuvintele ierarhului 
georgian, sufletele vorbesc şi îndeamnă la 
trezvie. Nu sunt „cuvinte multe şi de multe 
feluri de vorbe”, ci sunt adevăruri ce redau 
imaginea pururea Fecioarei Maria. lată-le: 
„Aleasă ieste, cu adevărat, ca soarele, pentru 
că iaste încununată cu toate razele darurilor 
dumnezeieşti şi străluceşte mai vârtos între 
celelalte lumini ale cerului. 

Aleasă iaste şi frumoasă ca luna, pentru 
că cu lumina sfinţeniei stinge celelalte stele şi 
pentru marea şi minunata strălucire de toate 

şireagurile stelelor celor de taină să cinsteşte, 
ca o împărătească. 

Aleasă ieste ca revărsatul zorilor, pentru 
că ia au gonit noaptea şi toată întunăciunea 
păcatului şi au adus în lume ziua cea 
purtătoare de viaţă. 

Aleasă ieste, că iaste izvor carele cu 
curgerile cereştilor bunătăţi adapă sfânta 
biserică şi tot sufletul creştinesc. 

Aleasă ieste, că iaste chiparos carele cu 
nălţimea  covârşeşte cerurile / şi pentru 
mirosul cel din fire s-au arătat departe de 
toate stricăciunea. 

Aleasă iaste, că iaste crin, că măcar de 
au născut între mărăcinii nenorocirii ceii de 
obşte, iar nu şi-au pierdut niciodată podoaba 
albiciunii. 

Aleasă iaste că iaste nor carele n-au 
ispitit nici o greime a păcatului. 

Aleasă ieste, pentru că iaste fecioară mai 
nainte de naştere, fecioară în naştere, 
fecioară şi după naştere şi iaste o adâncime 
nepricepută a  bunătăţilor şi o icoană 
însufleţită a frumuseţilor celor cereşti. Iaste o 
grădină încuiată dintru care au ieşit floarea 
cea neveştejită şi fântână pecetluită, dintru 
care au curs izvorul vieţii, Hristos”.% 

Podoabă a creaţiei poetico-religioase 
ivirene, textul citat este o culme a poeziei - 
acatist din Evul mediu târziu în [ara 
Românească%. Metafora, comparaţia, 

epitetul, forma dogmatică „încuiată în 
grădina divină”, toate împreună, creionează 
icoana însufleţită a frumuseţilor cereşti, care 
este Maica Domnului, Fecioara Maria. 

În apusul catolic, încă din secolul al XVI- 
lea, Jean de la Croix, cu delicateţea de sfânt 
trăitor al celor trecătoare şi al celor veşnice, 
îmbogăţea renaşterea cu versuri religioase 
care coborau imaginea Maicii Domnului 
printre muritorii întru Hristos; după cum 
urmează: 

„Lors il appela un archange 

qui se nommait saint Gabriel 

et l'envoya vers une vierge 

qui s'appelait Marie 

et le Verbe fut incarne 

dans les entrailles de Marie”"* 

Cât priveşte pe Sfântul-Martir Antim 
Ivireanul, liniştea din biserică, la Sfânta 
Liturghie, precum şi lumina credinței, l-au 
apropiat cu bucurie duhovnicească de cuvin- 
tele: „Iar mai dreaptă şi mai blagoslovită în 
ceriu şi pre pământ nu iaste alta decât 
Fecioara Maria, pentru căci s-au învrednicit 
de au născut, ca o sfântă ce ieste decât / toţi 
sfinţii, pre sfântul şi adevăratul drept, pre 
blagoslovitul Iisus (...)”% 

Şi dacă ne gândim că această cugetare 
teologică a fost scrisă în limba română (cu 
litere chirilice) într-o vreme în care apusul, 

prin filozofia  deistă scotea pe Bunul 
Dumnezeu din imanent, din interiorul 
creaţiei; făcându-l. un Dumnezeu al nepăsării 
şi al replierii peste cele veşnice (vezi Andre 
Vergez şi Denis Huisman, „Curs de filozofie”), 
atunci vom înţelege de ce vlădica Antim a 
căutat spre smerenia dreptului şi nu spre 
trufia filozofului; întocmindu-le toate după 
voia  Atotputernicului Dumnezeu, spre 
vrednicia neamului în care fiinţa (el) renăscut 
întru lumina cea adevărată, Hristos, prin 
imaginea Maicii Domnului, Fecioara Maria, 
după cum citim: 

„O, lucru preaslăvit şi trăiare de fire! O, 
pântece sfânt şi vas dumnezeiesc! Întru tine, 
cu adevărat s-au spart zapisul păcatului. În 
tine s-au făcut Dumnezeu om, fără de a-şi 
schimba dumnezeirea. 

Drept aceia, cu ce limbă voiu putea să 
măresc fecioria ta şi naşterea ta cea preste 
fire?”9% 

Cu flori de laudă şi cu vrednicie este 
împodobită imaginea Maicii Domnului, 
Fecioara Maria, în „Didahii-le” lui Antim 
Ivireanul, mitropolit cinstit de noi, cei de 
astăzi, ca sfânt, şi pentru dreapta credinţă 
avută în aceea căreia, cu vrednicie, i-a cântat 
cântarea cea îngerească: „Bucură-te ceia ce 
eşti un bun dar dăruită. Domnul este cu 
tine”10°, 

Aşa se face că, imaginea Maicii 
Domnului, în  Didahii-le  Sfântului-Martir 
Antim Ivireanul, „adună mintea noastră cea 
împrăştiată, întru dăşertăciunile cele lu- 
meşti”!01, ridicând-o, cu smerenie, către cele 
cereşti; la Domnul cel adorat de sfinţi. 


XII 
ICOANA FECIOAREI MARIA 
IN SUFLETUL POETULUI 
MIHAI EMINESCU 


Particularităţi ale ortodoxiei 
române 


S-a scris mult despre Eminescu, şi se va 


scrie atât timp cât va dăinui neamul 
românesc, neam de păstori iubitori de doină 

şi baladă. Cine dintre noi, citind din poezia 
Luceafărului Cerului românesc, nu-şi va 
regăsi sufletul într-o strofă sau alta. Dar nu 
numai atât... 

Când recitesc poezia „Rugăciune” îmi 
imaginez pe marele poet, copil fiind, stând 
îngenuncheat în naosul unei biserici a 
Moldovei de Sust”, ascultând cu sfinţenie 
„Acatistul Maicii Domnului”. Din ziua în care a 
fost primit în gazdă de popa Veniamin, 
„Citirile” părintelui catehet Veniamin Iliuț, 
care, „Seara... lăsa cărţile lumeşti şi lua în 
mâini Acatistul sau Vieţile Sfinţilor”!%, au 
îmbogăţit sufletul tânărului Eminescu. Aşa a 
rămas  incrustată în sufletul poetului 
frumuseţea chipului de mamă al Fecioarei 
Maria. 

În poezia „Rugăciune” găsim caligrafiată 
întreaga dogmă a Bisericii de Răsărit cu 
privire la Maica Domnului: „îngenunchem” - 
venerare; „zid de mântuire” mijlocitoare; 
„maică preacurată” - purificată; „punerea 
fecioară, Marie” - naştere umbrită de Duhul 
Sfânt. 

Menţionăm că „şi în liturghia catolică 
Fecioara Maria este pomenită la loc de cinste 
între sfinţii din cer”.! Dar după cum vom 
vedea mai departe, mariologia, la poetul 
Mihai Eminescu, îşi trage seva din imnul 
Akathistos. 

„Imnul Născătoarei de Dumnezeu” a fost 
compus în secolul al Vil-lea, în timp ce 
Constantinopolul era asediat de  perşi. 
„Apărătoarei Doamnei, pentru  biruinţă 
mulţumiri izbăvindu-ne de nevoi, aducem ţie 
de Dumnezeu Născătoare, noi robii tăi. Ci ca 
ceia ce ai stăpânire nebiruită, slobozeşte-ne 
din toate nevoile, ca să-ţi strigăm ţie: Bucură- 
te Mireasă, pururi Fecioară”!%. Acatistul 
Maicii Domnului cunoscut în vremea marelui 
poet îngloba „Imnul Născătoare de 
Dumnezeu” şi era întocmai cu cel din care 
reproducem câteva pasaje: 

„O! Preasfântă Stăpână... cad înaintea ta 
şi mă rog ţie Maicii Împăratului... fii mie 
povățuitoare, să-mi deschizi Dumnezeiasca 
intrare a Împărăției ”.1% 

Geniul crescut între Carpaţi şi Mare se 
ruga astfel: 

„Crăiasă alegându-te 

Îngenunchem rugându-te, 

Înalță-ne, ne mântuie 

Din valul ce ne bântuie.” 

„Bucură-te cea plină de dar” - se spune 
la sfârşitul fiecărui Icos din Acatist.1%8 

„Regină peste îngeri” - în cea de-a doua 
strofă a poeziei Rugăciune.1% 

„Bucură-te pom cu luminoasă roadă” - 
cântă preotul în Icosul al 6-lea.!!9 

„Lumină dulce clară” - ne spune poetul 
iubirii neîmplinite.!!! 

Sacerdot al versului, Eminescu a slujit 
poezia şi cu acea revărsare de har, primită pe 
când trecea pragul bisericii neamului său. 

Şi aceasta nu-o spunem noi, ci o spun 
versurile ce-au izvorât din sufletul curat, 
creştinesc, al omului ce avea să cunoască 
nemurirea aici, la noi, pe pământ, iar acolo, 
dincolo, se va fi îndulcit „de dulceaţa raiului şi 
de veselia acelei cetăţi înalte, a Ierusalimului 
de sus celui preafrumos şi de frumuseţile lui 
cele nespuse, de strălucirea luminii Treimii 
cei cu Trei străluciri, şi de dulcele glas al 
cântărilor îngereşti”!!2. 

Aşa cum fiecare cântare a Acatistului 
Maicii Domnului se încheie cu „Bucură-te 
Mireasă, pururea Fecioară!” - spre 
exemplificare redăm din Icosul al 8-lea: 

„Bucură-te rugul cel nears. 

Bucură-te zid nestricat. 

Bucură-te izvor purtător de viaţă. 

Bucură-te floarea cea pururi neveştejită. 

Bucură-te îmblânzirea inimilor celor răi. 

Bucură-te neîncetată bucurie a 
credincioşilor. 

Bucură-te cea plină de dar... 

Bucură-te Mireasă, pururea Fecioară”; 
în aceeaşi cadență şi în acelaşi suflu 
creştinesc, Luceafărul printre Sfinţi, încheia 
cele două strofe ale poeziei amintite: 

„O, maică preacurată, 

Și pururea fecioară, 

Marie!” 

Poet al erosului, dar şi al frumosului 
divin, Mihai Eminescu s-a sfinţit pentru 
totdeauna prin poezia „Rugăciune”. Primită 
de pământeni ca o poezie, versurile poetului 
au fost auzite acolo sus, în Ceruri, ca o cerere 
către „Cea care este mai cinstită decât 
Heruvimii şi mai mărită fără de asemănare 
decât Serafimii”, Maica Preacurată, care şi-a 
coborât privirea adorată peste o creatură 


neuitată. 
XIII 
ACOLO UNDE VREA 
SĂ AJUNGĂ OMUL 


Acolo unde vrea să ajungă omul, la viaţa 
veşnică, îngerii cântă slavă lui Dumnezeu, iar 
lumina arde şi nu se mistuie. 

În locul unde omul vrea să-şi odihnească 
firea, se clatină idealul acoperit de aripile 
îngerilor  heruvimi. În lupta lui pentru 
existenţă, omul îşi construieşte palate de 
cristal, păzite de vise himerice. El nu se 
mulţumeşte cu săturarea pântecelui, altfel ar 
renunţa la demnitatea de a fi om. lar 
îndemnul Domnului nostru lisus Hristos este 
cât se poate de convingător: „Lucraţi nu 
pentru mâncarea cea pieritoare, ci pentru 

mâncarea ce rămâne spre viaţa veşnică şi pe 
care o va da vouă Fiul Omului, căci pe El L-a 
pecetluit Dumnezeu-Tatăl” (In. 6, 27). 

Omul, ascultând pe lisus, îşi ridică 
privirea dincolo de curcubeul (Facerea 9, 12- 
14) care desparte cerul de pământ, căutând 
un sens la tot ce atinge cu degetele crăpate 
de muncă (Fac. 4, 19). Cu cât ţine mai mult 
privirea ridicată, cu atât visul lui va fi mai 
nobil, mai uman, mai plin de ideal. Când 
ajunge să depăşească domeniul simţurilor, al 
realităţii care îl înconjuară, o lumină suprana- 
turală îi inundă interiorul, dându-i o mai mare 
claritate în idei; asupra vieţii de aici şi a celei 
de dincolo. 

Acesta este idealul la care aspiră orice 
suflet aflat într-o realitate imediată, 
imperfectă şi insuficientă! 

În lucrarea „Chipul Nemuritor al Lui 
Dumnezeu”, teologul român Dumitru 
Stăniloae afirmă „că omul e însetat să se 
ridice la cea mai deplină întâlnire cu Absolu- 
tul personal, fără să confunde cu El. Dar la 
aceasta nu poate ajunge omul din inițiativa şi 
puterea lui, tocmai pentru că Absolutul 
adevărat e personal şi, de aceea, se cere şi 
voinţa Lui şi, mai precis, iniţiativa Lui ca să 
realizeze între El şi om un dialog real, ca între 
persoane”.115 

Dacă astăzi, pentru unii dintre noi, 
bucuria de a mânca până la saţietate, 

posibilitatea de a-şi facilita mişcările 
vremelnice cu ultimele tipuri de maşini din 
domeniul tehnologiei de orice fel, pentru alţii, 
bunurile materiale - strict necesare - devin 
idealuri supreme, cu neputinţă de atins, dar 
râvnite încă din „pântecele mamei” lor. De 
ce? Pentru că „e atât de înrădăcinată nevoia 
de însufleţire a spiritului încât, în clipa când îi 
este refuzată, viaţa este în chip automat 
acordată lumii dimprejur”!!4. 

Chiar dacă universul nu este un joc al 
hazardului, sau produs al demiurgului (vezi 
Facerea cap. 1), omul rămâne, până în ultima 
clipă trăită pe acest pământ, un bulgăre de 
luat care a primit suflarea de viaţă: „Atunci, 
luând Domnul Dumnezeu ţărână din pământ, 
a făcut pe om şi a suflat în faţa lui suflare de 
viaţă şi s-a făcut omul fiinţă vie” (Facerea 2, 
7). 

De fapt, tocmai această suflare „în fața 
lui” îl face pe om să gândească dincolo de 
ceea ce atinge cu mâna şi de ceea ce 
simțurile lui pricep. Acesta este şi domeniul 
ştiinţei; nu numai al religiei!!! 

Pentru individul care gustă cu voluptate 
din „dulceaţa” vieţii animalice, idealul este 
prins, încarcerat între pereţii colorați 
artificial ai unei vile locuită de vise care se 
sting în noapte; idealul reducându-se la 
satisfacerea nevoilor biologice şi a îngerilor 
fără aripi. 


n 

Cu toate acestea, omul ca individ, vrea 
cu mult mai mult!... 

Panteismul a îmbibat natura cu fiinţa 
divină, cu Dumnezeu şi omul a devenit esenţa 
divinității; omul ajungând ideal şi izvor de 
ideal. El devenea măsura tuturor lucrurilor: 
cu o condiţie, zicem noi: numai a acelor 
lucruri care puteau fi măsurate de el şi prin 
el. 

Punându-şi aureola de Demiurg, omul 
secolului XX acoperea pământul cu bombe 
nucleare, lăsându-şi raţiunea rebelă să usuce 
floarea de crin de pe mormintele strămoşilor 
care aşteptau învierea. 

Încercarea fadă de a da anumitor idei 
filozofice! sau anumitor descoperiri din 
domeniul ştiinţei caracterul unui ideal 
regăsit, s-a izbit de pieptul în care bătea o 
inimă plină de sânge cald şi dornică de 
adevăr ultim. 

Când, acum două mii de ani, în Betleemul 
Iudaic, se năştea Idealul Suprem al omenirii, 
omul refuza să-i recunoască vestea cea bună. 
Fiul lui Dumnezeu, lisus Hristos, se întrupa 
dintr-o Fecioară binevestită de profeţii Ve- 
chiului Testament şi binecuvântată de Tatăl 
Ceresc. Nu era un vis himeric, ci realitatea, 
mâna Dumnezeului-Tată care scria pentru om 
pe două table din piatră: iubirea şi nu 
egoismul va menţine viaţa pe pământ, iar 
adevărul ne va face liberi, şi suferinţa întru 

adevăr, ne va apropia de bunurile cereşti, 
determinându-ne să strigăm odată cu regele- 
profet David: „Tu eşti Dumnezeule, întărirea 
mea; pentru ce m-ai lepădat? Pentru ce umblu 
mâhnit când mă necăjeşte vrăjmaşul meu? 

Trimite lumina Ta şi adevărul Tău; 
acestea m-au povăţuit şi m-au condus la 
muntele cel sfânt al Tău şi la lăcaşurile Tale” 
(Ps. 42, 2-3). 

Posedat de dorinţa de a crea valori 
materiale sau spirituale, omul cunoaşte 
moartea sufletească când nu are ce modela. 
Prins între natura înconjurătoare şi eul său 
profund, omul cade pradă disperării ori de 
câte ori se întreabă pe sine: Cine sunt eu? 
„Facultatea mirării îi este proprie omului”!!7, 
zice Jeanne Hersch. Cu toate acestea, floarea 
de crin îl depăşeşte în frumuseţe; albul 
nepătat al petalelor primesc lumina ca pe o 
zână a florilor. Parfumul ei aminteşte de 
crucea aplecată, într-o parte, din cimitirul ce 
ascunde oase goale. Nădejdea într-o viaţă 
viitoare aduce omul într-o fericire necuprinsă. 
„Căci aceasta este viaţa veşnică: Să Te 
cunoască pe Tine, singurul Dumnezeu ade- 
vărat, şi pe lisus Hristos pe care L-ai trimis” 
(In. 17, 3). 

Spaţii mari de timp umezesc ochiul de 
fiară a celui care a ucis pe Abel. Animalele 
trec pe lângă el şi-l dispreţuiesc: atacându-l 
sau ascultându-l ca pe un stăpân trecător. 

Ce greu e să fii om când rădăcina 
trupului tău îşi extrage mineralele din 
pământul lui Cain! Câteodată, ajungi să 
iubeşti dobitoacele, zicându-ţi că e bine să fii 
ca şi ele, „neom”. La sufletele îngheţate de 
păcat, cunoaşterea aduce tărie plimbătoare şi 
omul se limitează la puterea lui de înţelegere. 
Focul sacru al căutării şi dorinţa de cunoaş- 
tere sunt strânse într-o inimă de om pierdut. 

„Lupta lui Marx - zice Jeanne Hersch - 
împotriva ideologiilor s-a bazat pe o teorie 
celebră. Orice societate comportă o 
infrastructură şi o suprastructură. Infrastruc- 
tura este realitatea economică a mijloacelor 
de producţie şi a raporturilor pe care acestea 
le generează, şi ea determină suprastructura, 
constituită de tot ce aparţine culturii şi poli- 
ticii, tot ce face parte din domeniul ideilor, 
artelor, religiei, valorilor şi credințelor. 
Critica ideologică îşi propune să denunte tot 
ce poate să ţină de spirit ca servind la 
disimularea datelor şi conflictelor 
economice” !!8, 

Considerată filozofie a  viitorului!'?, 
„doctrina” lui Marx a eşuat pe treptele 
sinagogilor şi bisericilor dărâmate de 
buldozerul care încerca să facă critica 
ideologică a adevărului ultim: „Dumnezeul lui 
Avraam şi Dumnezeul lui Isaac şi Dumnezeul 
lui Iacov...” (Mt. 22, 32). 

Cel care vrea să găsească drumul ce 
duce la cunoaştere, va trebui să se facă „vas 
ales”, să-i clocotească în vene dorinţa de a 
veni spre Adevăr, într-o lume a tehnologiei şi 
a civilizaţiei artificiale. Numai aşa va putea 
progresa omul, fără să-şi piardă identitatea 
divină (Facerea 1, 26, 27). 

Căile Domnului sunt multe, iar oamenii 
care duc jugul cunoaşterii, de multe ori, se 
pierd neîmpliniţi şi fără nădejde într-o viaţă 
viitoare. Rămân „oamenii  îmbătaţi de 
Dumnezeu”, sfinţii Bisericii-Una. „Astfel - 
scrie Paul Evdokimov - unii asceţi se hrănesc 
chiar cu pământ, cu ierburi şi cu rădăcini. Ei 
au atitudinea lui Adam ascunzându-se în 
tufişuri, fug de oameni şi se înrudesc cu 
lumea animală. Sfântul Efrem  Sirianul, 
supranumit ţitera Duhului Sfânt, scrie în 
Elogiul  Singuraticilor: Merg rătăcitori în 
pustiuri cu slăbiciunile, de parcă ei înşişi ar fi 
sălbăticiuni. Trăiesc ca şi cum ar fi uşuraţi de 
greutate, iar ceea ce le rămâne din trup, 
elimină otrăvurile acumulate. În aparenţă 
imită viaţa animală, îşi asumă cea de-a doua 
natură ca şi nebuni întru Hristos, aceşti actori 
împliniţi, pentru a crea atmosfera de dispreţ 
şi abjecţie, pentru a deveni cei mai mici în 
această lume şi pentru a atinge limita 
umilinţei”!20. 

Când eşti om cu adevărat, adică după 
chipul şi asemănarea Domnului Dumnezeu - 

aşa cum sunt „prietenii răniţi ai Mielului”!?! -, 


simţi pulsul universului şi iubirea Tatălui 
Ceresc. Drama întregului pământ este trăită 
de sufletul şi trupul nostru pentru că refuzăm 
să înţelegem sintagma - adevăr: „Ecce 
Homo!” (In. 19, 5) 

lată culmea la care trebuie să se ridice 
urmaşul lui Cain!..., omul mileniului trei. Până 
atunci însă, omul tehnologiei de vârf va 
continua să se zbată neajutorat, între cei doi 
poli: necunoaşterea animalică şi trăirea de 
suprafaţă a actului mântuirii întru lisus 
Hristos. 

XIV 
OMUL ÎN LUNGA-I 
CĂUTARE 


Omul în lunga-i căutare, a fost făcut şi 
apoi născut, lăsat în jungla locuită de atâtea 
fiare. Timpul a trecut, el a crescut şi o voce 
interioară l-a întrebat: Cine eşti tu? De unde 
vii? N-a putut să-i răspundă... „Ştiu că nu ştiu 
nimic”!?, declara resemnat Socrate cu 
aproape cinci sute de ani înainte de Hristos. 
Cu toate acestea, informațiile care ajungeau 
la cunoştinţa omului pre-antic veneau din 
toate părțile; dar omul rămânea 
neputincios..., nu avea puterea interioară să 
le interpreteze corect şi adevărul se 
ascundea. Într-o zi a preistoriei, omul a simţit 
nevoia să-şi construiască un bordei din crengi 
de stejar. Aşa că s-a urcat într-un stejar gros, 
chiar foarte gros, şi a început să rupă o 
creangă, două, trei... În altă zi, el a încercat 
să rupă iarba din jurul gutuiului sălbatic şi, 
încet, încet, şi-a făcut o grădină, încercând să 
uite de grădina sădită de Domnul Dumnezeu 
pentru el (Facerea 2, 8). După care şi-a zis cu 
glas tare: - Iată! Ai ce mânca, ai unde dormi, 
ce te mai interesează cine eşti şi de unde vii? 
Dar spre a lui mirare, o altă voce, vocea 

conştiinţei - o cenzură!!% - şi îi răspunse 
răstit: Nu! Tu trebuie să cauţi şi să afli cine 
eşti şi de unde vii? Tulburătoare voce şi 
neîndurătoare... 

- Cu ce să încep?, a strigat el disperat. 

- Cu tine însuţi!, i-a răspuns vocea 
tainică. 

- Când vei ajunge să te cunoşti, atunci 
vei cunoaşte o parte din cel ce te-a născut; iar 
când vei cunoaşte în întregime pe cel care te- 
a născut, atunci vei cunoaşte fărâma din care 
te-a plămădit Creatorul. 

- Caută, caută convins fiind: credinţa 
precede cunoaşterea!?t, şi numai căutând nu 
te vei pierde în necunoaştere. 

„Oare nu ştiţi că Hristos locuieşte în voi? 
Afară numai dacă sunteţi lepădaţi”, ne 
atenționează Sfântul Apostol Pavel. Dacă ştiţi, 
căutaţi-L. în voi! Dacă sunteţi lepădaţi de El, 
cutremuraţi-vă! Osteneala muncii voastre de 
a pomenii neîncetat pe Dumnezeu, vă va 
apropia de răi şi trezvia minţii voastre 
(noastre!) va aduce rodul, vederea lui 
Dumnezeu în Duh şi Adevăr; aşa cum ne 
confirmă cele spuse de marele Apostol şi 
cuviosul Siluan Athonitul: „Tatăl ne-a iubit 
atât de mult încât ne-a dat pe Fiul Său (In. 3, 
16). Dar şi Fiul Însuşi a voit aceasta. S-a 
întrupat şi a petrecut cu noi pe pământ. Sfinţii 
Apostoli şi o mulţime de oameni au văzut pe 
Dumnezeu în trup, dar nu toţi L-au 

recunoscut ca pe Domnul, dar mie, care sunt 
un mare păcătos mi s-a dat să cunosc prin 
Duhul Sfânt că lisus Hristos e Dumnezeu”!%. 

Frunzele de pe pomul căinţei s-au ofilit 
de dogoarea păcatului. „Chinurile facerii, 
până ce Hristos va lua chip în voi, vor osteni 
sufletul vostru, lăsând să lucreze dragostea 
întru frica de Dumnezeu. Mulțimea 
vrăjmaşilor (diavolii!) vor fi puşi pe fugă şi 
pomul dreptăţii va face roade”1%. 

Elevul aflat în clasă, pentru a putea 
înţelege lecţia predată de profesor, are nevoie 
de linişte; atât el, cât şi colegii lui: trebuie să 
asculte cu ochii minţii ceea ce pedagogul le 
spune apăsat. Aşa se întâmplă şi cu cel care 
ascultă vestea cea bună. Prin atenţie (paza 
minţii!), şi numai atunci, „Dumnezeu se 
apleacă asupra minţii pentru a i Se arăta 
ei”.!* Numai atunci va putea contempla pe 
Dumnezeu şi toate frumuseţile cele cereşti, 
nebănuite până atunci de mintea omenească. 
lar inima stăruitoare în rugăciune se va 
umple de dragostea lui Hristos, Care ne zice: 
„Împărăţia cerurilor este în lăuntrul vostru” 
(Luc. 17, 21). 

Urmând îndemnul „oamenilor îmbătaţi 
de Dumnezeu”, să încercăm să coborâm 
mintea noastră acolo, jos: în inimă!, pentru 
că: „Cel ce şi-a umplut sieşi ziua a şasea, în 
chip dumnezeiesc, cu fapte şi cu gânduri 
cuviincioase şi şi-a isprăvit cu Dumnezeu, 

bine, lucrurile sale, a trecut cu înţelegerea 
dincolo de toată realitatea celor aflătoare sub 
fire şi sub vreme, şi s-a mutat contemplaţia 
tainică a veacurilor şi a celor veşnice, 
odihnindu-se (serbând Sâmbăta) cu mintea în 
chip neştiut, prin părăsirea şi depăşirea tutu- 
ror existenţelor. Iar cel ce s-a învrednicit şi de 
ziua a opta a înviat din morţi, adică din toate 
cele ce sunt după Dumnezeu, sensibile şi 
inteligibile, raţiuni şi idei, şi a trecut la viaţa 
fericită a lui Dumnezeu, care singur este şi se 
zice cu adevărat şi propriu „Viaţă”, devenind 
şi el însuşi, prin îndumnezeire, dumnezeu”.178 
Numai atuncea, ajunşi la starea de 
îndumnezeire, vom putea urca odată cu 
Hristos treptele Împărăției Tatălui Ceresc, 
devenind asemenea Lui, dar numai după har. 

Cât de frumos este să crezi că te ajută 
Hristos să ajungi la starea de nepătimire şi la 
vederea lui Dumnezeu în Duh şi Adevăr. 

x 


* * 


„Duhul suflă unde voieşte”. Cu cât ne 
apropiem mai mult de noi înşine, cu ochii 
sufletului (mintea!), cu atât mai mult ne 
îndepărtăm de aripile din ghips necimentat 
ale acestei lumi. Cerurile se află în lăuntrul 
nostru, acoperite fiind de noianul patimilor. 
Simţirea inimii noastre este viaţa ameninţată 

de păcatul protopărinţilor; ei, cei care au 
legat prietenie cu şarpele: „Atunci şarpele a 
zis către femeie: Nu, nu veţi muri! Dar 
Dumnezeu ştie că în ziua în care veţi mânca 
din el vi se vor deschide ochii şi veţi fi ca 
Dumnezeu, cunoscând binele şi răul” (Facere 
2, 4, 5). 

Cel ce vrea să vadă pe Dumnezeu, acela 
trebuie să-şi adune simțurile în rugăciune şi 
să le îndrepte înlăuntrul său; numai atunci va 
primi razele frumuseţii dumnezeieşti. 
„Această frumuseţe - zice Marele Vasile - nu 
poate fi văzută de ochii trupeşti. Ea poate fi 
cugetată numai de suflet şi de minte. Şi dacă 
a luminat pe vreunii dintre sfinţi, boldul 
dorului a lăsat în ei o sete neîmplinită. Reţi- 
neţi în această viaţă, ei ziceau: Vai mie că 
înstrăinarea mea s-a prelungit (Ps. 119, 5)”1%. 

Ce face, în zilele noastre, un actor bun de 
teatru, atunci când joacă un rol pe scenă? Îşi 
adună gândurile, lăsând farmecele 
prezentului nefolositor să zboare, pentru a se 
putea identifica cu personajul din piesă. 

Părinţii pustiei spun să facem alianţă 
între singurătate şi foame, precum a făcut 
lisus în pustiul Carantanei (vezi cap. 4 - 
Evanghelia după Matei), ca astfel să putem 
învinge ispita venită de la satan, încercând să 
credem sfinţilor care „socoteau viaţa de aici o 
închisoare. Şi pentru că nu se puteau sătura 
de vederea frumuseţii, doreau ca vederea 

strălucirii Domnului să li se întindă în toată 
viaţa veşnică” 150. 

- Vreau o maşină performantă!, spune 
copilul secolului nostru; 

- Vreau o vilă cât un bloc de mare!, zice 
soţul înfuriat; 

- Vreau bani mulţi!, strigă soţii (unul cu 
celălalt) cu ochii injectaţi de lăcomie. 

„Inceputul tuturor relelor este 
plăcerea”!*!. Da..., iubim mult materia! Nu 
suntem noi, trup? Dar trupul lipsit de suflet 
este mort şi plin de viermi. Dacă ne amintim 
că avem suflet, atunci vom căpăta viaţa întru 
Hristos. Ticălos şi urât mirositor este omul 
căzut în robia patimilor. Zace la marginea 
„cetăţii”, lăsând câinii vagabonzi să-i lingă bu- 
bele împuroiate. 

Să fim liniştiţi şi să ascultăm ce ne spune 
Domnul nostru lisus Hristos: „mulţi sunt 
chemaţi, dar puţini aleşi” (Mt. 20, 16), fără 
însă a vedea în cuvintele Mântuitorului o 
predestinaţie, ci mai de grabă o profeție. 

XV 
UNIREA CU DUMNEZEU 
ESTE DATĂ ŞI NOUĂ, 
OAMENI AI SECOLULUI 
XXI 


Omul credincios, în sânul Bisericii 
ortodoxe, are posibilitatea să se unească 
teandric cu Fiul lui Dumnezeu, cu Sfânta 
Treime, fără însă a se confunda cu Dumnezeu. 
Unirea harică cu Creatorul se realizează în 
trepte, botezul fiind prima treaptă, naşterea 
din nou (Mt. 3, 11; Mc. 1, 8; Luc. 3, 16), după 
asemănarea lui Hristos, prin Sfântul Duh. 
„Cuvântul cel Sfânt al lui Dumnezeu - zice 
Diadoh al Foticeei - s-a întrupat, dăruindu-ne 
ca un Dumnezeu apa mântuitoare prin 
botezul Său, ca să ne naştem din nou. Căci 
renaştem prin apă, cu lucrarea Sfântului şi de 
viaţă făcătorului Duh”1*?. 

După rostirea de către preot a formulei 
sfinte: „Se botează robul lui Dumnezeu... în 
Numele Tatălui şi al Fiului şi al Sfântului Duh, 
Amin”!5, pruncul se uneşte cu cei deja 
botezați în cadrul Bisericii lui Hristos, dar în 
Biserică. Din acest motiv naşul trebuie să fie 
creştin ortodox. 

Ca efect mântuitor, taina sfântului botez 
şterge păcatul neascultării în care au căzut 
protopărinţii noştri, Adam şi Eva, făcând să se 
nască un om nou, ce va fi întărit în viaţa cea 
nouă - în Hristos - prin Taina Mirungerii (II 
COR. 1, 21-22): undelemnul folosit 
imprimându-se ca o pecete în toate organele 
trupeşti prin care lucrează sufletul lui, şi în 
care s-a sălăşluit Sfântul Duh. „Căci Duhul 
Sfânt - spune mai departe acelaşi sfânt 
părinte -  sălăşluindu-se în noi, alungă 
păcatele fiindcă nu este cu putinţă ca, odată 
ce faţa sufletului este una şi simplă, să fie 
prezenţi în el două persoane, cum au socotit 
unii. Căci dacă harul dumnezeiesc se 
împreună prin Sfântul Botez cu trăsăturile 
chipului ca o arvună a asemănării, unde mai 
poate încăpea persoana celui rău, mai ales 
dat fiind că nu există nici o împărţire între 
lumină şi întuneric?” 134, 

Aşa zisele „biserici” care administrează 
un botez, fără a accepta lucrarea harului 
primit prin succesiune apostolică (I Tim. 4, 
14) - direct de la Hristos (exemplu: baptiştii) 

-, adică fără a recunoaşte Taina hirotoniei; 
taină prin care celui pregătit i se dă dreptul 
de a oficia toate cele şapte taine; aceşti 
eretici moderni săvârşesc „păcatul împotriva 
Duhului Sfânt”. Devenind tăgăduitori ai 
lucrării Duhului Sfânt, ei săvârşesc păcatul 
hulei care „nu se iartă nici în acest veac, nici 
în cel ce va fi să fie” (vezi P.I. David, 
Sectologie). 

După vârsta de şapte ani, ca o continuare 
a împărtăşirii harului dumnezeiesc, copilul 
botezat trebuie să-şi mărturisească micile 
greşeli săvârşite faţă de el însuşi, faţă de 
semeni şi faţă de Dumnezeu, păşind cu 
responsabilitate în faţa preotului investit de 
Hristos cu un har deosebit (In. 20, 22-23), de 
trimis al Lui; aceasta fiind Taina Spovedaniei, 
care înlătură piedica ce se ridică între 
penitent şi Dumnezeu. 

Cât priveşte pe cel care ajunge să 
conducă sufletele credincioşilor - pe preot -, 
ne stau mărturie cuvintele Celui de Sus zise 
lui Moise: „Spune lui Aron: Nimeni din 
neamul tău, în viitor, şi din rudeniile tale să 
nu se apropie, ca să aducă daruri 
Dumnezeului său, de va avea vreo meteahnă 
pe trupul său (Levitic 21, 17). Şi îndată 
adaugă: „Aşadar, nimeni, de va avea vreun 
beteşug trupesc, să nu se apropie de cele 
sfinte, nici orbul, nici şchiopul, nici cel cu 
nasul mic, mare sau strâmb, nici cel cu 

piciorul frânt sau cu mâna frântă, nici cel 
ghebos, nici cel cu albeaţă în ochi, nici cel cu 
puroi în ochi, nici cel cu râie sau pecingine, 
nici cel cu părţile bărbăteşti vătămate” 
(Levitic 21, 16-20 - după Vulgata)!%. 


x 
x x 


Revenind la Taina Mărturisirii, putem 
spune că, această taină a Bisericii, este 
pentru noi, oameni ai secolului XXI, izvor de 
echilibru interior, sufletesc. 

La cuvintele Mântuitorului: „Iată stau la 
uşă şi bat, de-mi va deschide cineva voi 
intra”!36, trebuie să deschidem sufletul nostru 
curat, plini de credință în prezența Fiului lui 
Dumnezeu pe pământ, acceptând prezența 
preotului la Taina Mărturisirii ca pe o 
mângâiere divină pentru sufletul nostru 
bolnav de păcat, în această lume a 
concurenței neloiale şi a îndepărtării voite de 
Dumnezeu. 

Străbunii noştri, născuţi creştini!”, şi 
plini de înţelepciune, au înţeles din mesajul 
Sfintei Scripturi importanţa mărturisirii la 
preotul lor - care era şi care trebuie să fie şi 
astăzi -, „psihiatrul şi psihologul” satului sau 
oraşului românesc, ca astfel, în numele 
Domnului lisus Hristos, să poată curăţii 
sufletele penitenţilor de cele pământeşti şi să 
le mângâie cu harul ceresc. 

Seriale de TV precum: Dallas, care 
încearcă să insufle telespectatorilor 
importanţa medicului psihiatru în lumea 
contemporană, nu trebuie să diminueze 
credinţa noastră în puterea harului ceresc. 
Dacă medicul psihiatru foloseşte 
medicamentul şi cuvântul pentru 
însănătoşirea pacientului, preotul ortodox 
înţelege lucrarea medicului psihiatru şi o 
acceptă ca pe o virtute omenească, dar la 
care trebuie adăugată lucrarea cuvântului lui 
Dumnezeu, prin Taina Mărturisirii. Una este, 
ca pacient, să ajungi să „divinizezi” pe 
medicul psihiatru să te legi de puterea lui 
omenească - trup şi suflet, şi alta este să-ţi 
urmezi tratamentul medical, dar în acelaşi 
timp să stai de vorbă cu un duhovnic 
îmbunătăţit spiritual. Numai atunci vei simţi 
puterea harului care va lucra în tine. Dar 
pentru aceasta trebuie un grăunte de muştar 
de credinţă adevărată. lată adevăratul leac 
pentru bolile psihice de care suferă omul con- 
temporan. 

De aceea, astăzi - la început de secol XXI 
- dacă cineva dintre noi consideră caducă 
Taina Mărturisirii, îi amintim: păcat este 
atunci când îţi faci rău ţie însuţi, sau când 
face rău - liber fiind - la altcineva. Dacă în 

acest fel ne consultăm conştiinţa, vom 
constata că avem nevoie (încă!) de Taina 
Mărturisirii, desigur, pentru a ne împăca cu 
noi înşine şi cu Creatorul. 

* 


* * 


Unirea cu Hristos ajunge la treapta cea 
mai înaltă atunci când omul credincios 
primeşte de bună voie, în trupul său, adevărat 
Trupul şi adevărat Sângele Mântuitorului 
întrupat. În acest fel primitorului i se trezeşte 
responsabilitatea, simţirea de jertfă pentru 
semenii săi, împreună cu Hristos şi în Hristos. 
Credinciosul va fi în veci unit cu Hristos, dar 
neconfundat cu el! cu o singură condiţie 
prealabilă, după cum ne învaţă Sfântul 
Apostol Pavel: „Să se ispitească omul pe sine 
şi aşa din pâine să mănânce şi din pahar să 
bea; că cel ce mănâncă şi bea cu nevrednicie, 
judecată lui - şi mănâncă şi bea, nesocotind 
Trupul Domnului” (I Cor. 11, 28-29). 

Se pune întrebarea firească: Noi, 
credincioşii ortodocşi de astăzi, când ne 
putem împărtăşi? Desigur, numai după ce ne- 
am mărturisit faptele bune şi rele în faţa 
preotului duhovnic şi am primit dezlegarea 
cuvenită. lată ce ne spune un sfânt părinte: 
„Sileşte-te să trăieşti, măcar o zi, după 
poruncile lui Dumnezeu şi vei vedea şi vei 
simţi în inima ta cât este de plăcut să faci voia 

lui Dumnezeu (voia lui Dumnezeu cu noi este 
tocmai viaţa noastră, e fericirea noastră 
veşnică)”'*. Numai atunci vom înţelege că 
Sfânta Impărtăşanie a fost întemeiată de 
Mântuitorul Hristos pentru oameni şi nu 
pentru îngeri, spre a lor desăvârşire întru 
adevăr şi lumină. 
* 
* * 

Ajuns la anii coacerii trupeşti şi 
spirituale, credinciosul nostru poate primi 
Taina Cununiei. Prin slujba nunții, Biserica 
Ortodoxă binecuvântează legătura dintre 
bărbat şi femeie, consfinţind astfel, în faţa 
Domnului Dumnezeu, căsătoria celor doi miri. 
Dar iată cum  povăţuieşte Simion al 
Tesalonicului pe cei doi: „trebuie să ştim că 
cei ce se însoțesc prin nuntă, s-au însoţit de la 
Dumnezeu şi sunt curaţi cu chemarea Celui 
Curat. Să păzească, deci, unul faţă de altul, 
nunta nespurcată şi în pace să vieţuiască în 
cucernicie. Cei ce au luat unire de la 
Dumnezeu întru cinste, dragoste întru 
curăţie, însoţirea într-un gând şi în pace, să le 
păzească unul cu altul ca un odor, pentru ca 
să nu li se ceară să dea răspuns de curăţie şi 
de celelalte lucruri dumnezeieşti; şi să se 
îngrijească nu numai de trupul lor ci mai cu 
seamă de sufletul lor (...) căci într-acest chip 
şi Dumnezeu va fii cu dânşii. Pre Fiii lor să-i 

crească întru frica şi învăţătura Domnului, 
precum învaţă dumnezeiescul Pavel (Efes. 6, 
4), şi din ce câştigă de la Dumnezeu să 
miluiască pe fraţii cei săraci, ca şi ei să fie 
miluiţi şi să se învrednicească împărăției 
cerurilor, împreună cu fiii lor”140. 

Astăzi, taina căsătoriei tinde să fie 
redusă numai la sexualitate (sexualitatea îşi 
are rolul ei bine definit, dar...), ignorând 
iubirea sufletească (pe care o consideră ca 
ceva nefiresc pentru omul secolului XXI, 
dar...), determinând astfel dispariţia 
responsabilităţii: a soţului faţă de soţie şi a 
soţiei faţă de soţ; responsabilitate izvorâtă din 
plăcerea sufletească. 

Fericite sunt cuplurile în care iubirea 
sufletească domină plăcerea trupească; în 
casele acelea se vor naşte copii plăcuţi lui 
Dumnezeu şi iubiţi de părinţii lor. 

De menţionat faptul că Biserica Ortodoxă 
nu refuză căsătoriile mixte, între ortodocşi şi 
neortodocşi (catolici şi protestanți) sau între 
creştini şi necreştini, cu condiţia ca soţul de 
altă confesiune sau religie, înaintea 
căsătoriei, „să îndeplinească formalităţile de 
trecere la Ortodoxie”!“!. Iar naşii care-i asistă 
pe miri la cununie trebuie să fie ortodocşi 
pentru a deveni garanții  trăiniciei 
legământului făcut de cei doi în faţa sfântului 
altar!1?. 

* 

* * 


Hirotonia, întinderea mâinilor 
episcopului peste cel binecuvântat de 
Dumnezeu, Taina Preoţiei se administrează 
numai celui pregătit sufleteşte şi trupeşte, 
celui ales de Domnul Dumnezeu pentru a sluji 
la sfântul altar (vezi Ioan 20, 21-23). 

Sfântul Apostol Pavel întăreşte 
caracterul de Taină a preoţiei, atunci când 
zice: „Nu fi nepăsător de darul care este întru 
tine, ce ţi s-a dat prin proorocie, cu punerea 
mâinilor preoţiei” (I Tim. 4, 14); „Te îndemn 
să ţii aprins darul lui Dumnezeu care este 
întru tine prin punerea mâinilor mele” (II Tim. 
1, 6) şi: „Luaţi aminte de voi şi de toată turma 
întru care Duhul Sfânt v-a pus pe voi episcopi, 
ca să păstoriţi Biserica lui Dumnezeu, pe care 
a câştigat-o cu sângele Său” (Fapte 20, 28)1%. 

* 


* * 


Cea de a şaptea taină a Bisericii 
Ortodoxe este Taina Sfântului Maslu (vezi 
Iacov 5, 14). Primul şi cel mai mare 
tămăduitor al neamului omenesc a fost însuşi 
Mântuitorul Hristos. În acest duh ne vorbeşte 
N. Steinhardt, când scrie: „Domnul, de cele 
mai multe ori, acţionează (tămăduieşte ori 
redă viaţă) din milă (faţă de văduva din Nain, 
de femeia gârbovă, de omul cu mâna uscată, 
de orbi, de leproşi, de tot soiul de bolnavi, 

demonizaţi ori suferinzi). Dar sunt - după cât 
îmi dau seama - în cuprinsul Evangheliilor 
şapte cazuri unde imboldul săvârşirii minunii 
nu-l constituie mila, ci un simţământ cu totul 
diferit (şi surprinzător), anume admirația!” 1*4, 
Numai astfel vom înţelege puterea 
tămăduitoare cu care Sfinţii Apostoli, după 
înălţarea la cer a Domnului lisus Hristos, 
vindecau pe cei aflaţi în suferinţă trupească şi 
sufletească. 

Astăzi, slujitorii sfântului altar, la Taina 
Sfântului Maslu, se roagă în numele lui 
Hristos (prin succesiune apostolică!) pentru 
sănătatea bolnavilor, acordându-le iertarea de 
păcate prin ungerea cu untdelemn sfinţit. 

* 


* * 


Instituite de Însuşi Mântuitorul Hristos şi 
păstrate de Biserică ca pe un odor de mare 
preţ, Sfintele Taine ajută pe credinciosul 
ortodox să se aproprie de Hristos, să se 
unească cu El, prin Duhul Sfânt, făcându-l (pe 
credincios!) totodată să se simtă cu adevărat 
fiul al Tatălui Ceresc (după har!), al Sfintei 
Treimi, dogma centrală a Bisericii Ortodoxe. 

XVI 
SPOVEDANIA: 
ACT PSIHOLOGIC 
SAU TAINĂ A BISERICII? 


În „Dicţionarul Explicativ al Limbii 
Române”, psihicul este definit ca fiind: „forma 
specifică de reflectare a realităţii, produsă de 
activitatea sistemului nervos; totalitatea 
fenomenelor şi a proceselor proprii acestei 
reflectări; structură sufletească proprie unui 
individ”; iar Psihologia este definită ca fiind: 


118 


ORTODOXIA, AMFORA PATRIARHULUI IACOV 


„Ştiinţa care se ocupă cu studiul proceselor şi 
al particularităţilor psihice”!*>. 

În urma acestor definiţii se cuvine să ne 
punem următoarea întrebare: Putem oare 
identifica structura sufletului unui individ cu 
activitatea sistemului nervos al acestuia?!* 

În cele ce urmează vom încerca să 
lămurim, pe cât ne este cu putinţă într-un 
capitol condensat, această problemă. 

1. Ce ne spune Sfânta Scriptură? Potrivit 
referatului biblic, Omul, cororal al creaţiei, 
este un „microcosmos”, este „templul” în care 
coabită materia şi spiritul, este exprimarea 
voinţei divine: „să fie” (Fac. cap. 1), mai 
precis: „Atunci, luând Domnul Dumnezeu 
ţărână din pământ, a făcut pe om şi a suflat în 
faţa lui suflare de viaţă şi s-a făcut omul fiinţă 
vie...” (Fac. 2, 17). 

„Şi a făcut Dumnezeu pe om după chipul 
său; după chipul lui Dumnezeu l-a făcut; a 
făcut bărbat şi femeie” (Fac. I, 27). 

Sfânta Tradiţie, celălalt izvor al revelaţiei 
divine, şi anterior Sfintei Scripturi, 
mărturiseşte  dihotomia: trup (pământ) şi 
suflet (suflarea de viaţă), aşa cum o găsim 
rezumată la Sfântul loan Damaschin: 
„Dumnezeu crează pe om cu mâinile Sale din 
natura văzută şi nevăzută, după chipul şi 
asemănarea Sa. A făcut trupul din pământ, iar 
sufletul rațional şi gânditor îi dădu prin 
suflarea Sa proprie”. 

În conformitate cu textul biblic din cartea 
„Facerea”, cap. 1 şi 2, şi lăsându-ne călăuziţi 
de Sfânta Tradiţie a Bisericii Una, Sfântă, 
Sobornicească şi Apostolicească, sufletul este 
o entitate aparte; nu se identifică cu trupul, şi 
nici nu este un produs al activităţii sistemului 
nervos periferic şi central al omului, luat 
drept creatură a lui Dumnezeu. 

Acest dualism antropologic, trup-suflet, 
este specific naturii omului!%%. 

În istoria de două ori milenară a Bisericii 
creştine, mai exact, în epoca primară a ei, 
Biserica Una a fost frământată de eretici care 
au interpretat textele de la: I TESAL. 5, 25 şi 
EVR. 4, 12, într-un mod tendenţios, greşit, 
ajungând la trihotomism: trupul, sufletul şi 
duhul sau spiritul. Aceştia au fost ereticii 
apolinarişti. 

Având în vedere că şi Mântuitorul 
Hristos a folosit pentru partea spiritului cele 
două numiri, suflet şi duh: „Sufletul Meu îl 
dau pentru oile Mele” (Ioan 10, 15); „Părinte, 
în mâinile Tale dau duhul Meu” (Luc. 23, 46); 
iar Sfântul Aposol Pavel, în conformitate cu 
cuvântul Domnului lisus Hristos, afirmă cu 
hotărâre dihotomia naturii omului în Epistola 

I COR. 5, 3, 5; 7, 34); în aceste condiţii, 
înţelegem cu claritate de ce erezia 
apolinaristă s-a stins ca o furtună produsă 
(într-un pahar cu apă) de un copil 
nesupravegheat de părinţii săi. 

Dar ce este sufletul? Dacă, potrivit 
textului din cartea „Facerea”, trupul este 
pământ plin de duh al vieţii, sufletul „este o 
substanţă reală, vie, imaterială sau spirituală 
şi nemuritoare, sufletul străbate trupul 
material şi este legat de el, dar transcende 
(Ecl. 12, 7; Mt. 10, 28; Mt. 26, 41), şi 
depăşeşte materialitatea trupului”. 

După o astfel de exegeză teologică, mai 
putem afirma că structura sufletului este 
produsă de activitatea sistemului nervos (în 
totalitatea lui)?; sistem nervos, care după cum 
ştim, din punct de vedere anatomic este parte 
componentă a corpului omenesc, şi nici de 
cum, o substanţă imaterială şi nemuritoare. 

Cu toate acestea, putem susţine, fără a 
greşi: sistemul nervos, prin rolul funcţional 
ce-l ocupă în cadrul trupului (organismului), 
reprezintă o punte de legătură între cele două 
entităţi bine definite: trup şi suflet. 
Impulsurile captate de sistemul nervos 
periferic din lumea exterioară trupului, cât şi 
din interiorul organismului, sunt transmise 
organului central al corpului omenesc, 
creierul; acolo unde se crede, mai nou, că 
sălăşluieşte sufletul!5. 

În aceste condiţii, noi putem vorbi de 
proces psihologic, numai atunci când avem în 
vedere totalitatea proceselor trupeşti şi 
sufleteşti, luate împreună, dar ca entităţi 
distincte, într-un tot unitar, în planul de 
mântuire al Creatorului. Numai atunci 
raţiunea sau mintea, sentimentul şi voinţa, 
cele trei facultăţi ale sufletului, aproprie 
spiritul de trup şi pe om de Dumnezeu, într-o 
armonie a păcii şi a iertării aproapelui şi a ta 
însăţi. 

De aceea, «„după natura lui dublă, trup 
material şi suflet spiritual, omul aparţine şi 
lumii materiale şi celei spirituale, el aflându- 
se la întretăierea dintre ele şi constituind o 
împreunare a acestora, o „lume mică” 
microcosmos, „chip al lumii celei mari” al 
microcosmosului” (Mărt. Ort. I, 18).» 

Aşa se face că omul, potrivit cuvântului 
Sfintei Scripturi, este stăpân peste făpturile 
pământului, chip al lui Dumnezeu, care se 
îndreaptă spre desăvârşire prin împreună- 
lucrarea harului dumnezeiesc, cu silinţele 
omului, determinate de mănunchiul de puteri 
sufleteşti: rațiune, voinţa, sentimentul, în 
năzuinţa lui (omului) spre Dumnezeu.!5! lată 
ce spune Sfânta Scriptură în acest sens: ,... 
Umpleţi pământul şi-l stăpâniţi pe el şi 
stăpâniţi peştii mării şi păsările cerului şi 
toate dobitoacele şi tot pământul şi toate 
vieţuitoarele care se târăsc pe pământ” (Fac. 

1, 28). „Micşoratu-l-ai pe dânsul (pe om) 
numai cu puţin decât îngerii, cu slavă şi cu 
cinste l-ai încununat pe el şi l-ai pus pe dânsul 
peste lucrurile mâinilor tale” (Psalm. 8, 6). 

* 


* * 


Chip al lui Dumnezeu, omul îşi arogă 
dreptul de a suferi în uitare sau de a trăi în 
iubire; de a fi lumină în întunericul veacurilor, 
sau de a se mărgini la ură şi la războaie 
fratricide. 

„Invăţătura Bisericii noastre despre 
păcat este că omul nu păcătuieşte exclusiv 
numai din slăbiciune, ci întotdeauna prin 
aceea că el se lasă în slăbiciune, ceea ce 
înseamnă că omul păcătuieşte prin hotărârea 
sa..."152, De aceea, „păcatul este un mister 
negativ al existenţei noastre despre care ştim 
numai atât: noi suntem răspunzători pentru el 
şi că nu avem nici o posibilitate de a arunca 
răspunderea aceasta pe umerii altcuiva în 
afara noastră”!5%%. Altfel spus, păcatul este 
produsul sufletului în mişcare; este libertatea 
aceea împinsă de voinţă, în deplin sentiment 
uman şi cu o rațiune care alege răul în locul 
binelui, lăsându-se pradă stimulilor veniţi de 
la sistemul nervos central, într-o dihotomie 
perfectă: trup-suflet, proprie fiecărui individ, 
în cazul nostru, credinciosul ortodox. 

Ce aduce această cădere voită a omului? 


123 


Preot dr. LEON DURĂ 


Căzând în păcat, omul se abate de la 
drumul drept şi luminat de credinţă în 
Dumnezeu; drum care duce la o viaţă viitoare, 
viaţa veşnică, aproape de „Fiul iubit al lui 
Dumnezeu”; fiind „răsplata chemării de sus a 
lui Dumnezeu întru Hristos lisus” (Filip. 3, 
14). 

Dacă omul a fost chemat de Dumnezeu, 
prin Fiul Său, lisus Hristos, la viaţa veşnică, 
în lupta lui cu păcatul, el se sprijină pe 
Hristos, ca Mântuitor al lumii create, într-un 
sinergism luminat de sentimentul credinţei şi 
îmbrăcat în armura harului lui Dumnezeu!*; 
armură dăruită şi prin taina sfintei spovedanii 
(I COR. 16, 13). 

Conştient de puterea păcatului în această 
lume imanentă, Mântuitorul Hristos a instituit 
Taina spovedaniei şi odată cu ea puterea de a 
ierta păcatele a dat-o Sfinţilor Apostoli şi 
urmaşilor lor, prin cuvintele: „Luaţi Duh 
Sfânt, cărora veţi ierta păcatele le vor fi 
iertate, cărora le veţi ţine, vor fi ţinute” (Ioan, 
XX, 22-23). 

Faptul că Apostolii au ascultat pe 
Domnul lisus Hristos, îl vedem şi atunci când 
apostolul neamurilor, Sfântul Pavel, zice 
despre cei care locuiau în Efes: „Şi mulţi 
dintre cei ce crezuseră veneau ca să se 

mărturisească şi să spună faptele lor” (Fapte 
19, 18). lar Sfântul Evanghelist loan, în 
Epistola I, v. 9, ne-a lăsat peste veacuri, ca 
mărturie, dreptatea Creatorului, faţă de 
Creatura Sa, când zice: „Dacă mărturisim 
păcatele noastre El este credincios şi drept ca 
să ne ierte păcatele şi să ne curăţească pe noi 
de toată strâmbătatea”. Numai aşa vom 
înţelege hotărârea fiului rătăcit în mrejele 
acestei lumi, a fiului risipitor (Luc. 15, 11-32) 
de a se salva din situaţia tragică în care se 
afla: „Scula-mă-voi şi mă voi duce la tatăl meu 
şi voi spune: Tată greşit-am împotriva cerului 
şi înaintea ta; nu mai sunt vrednic să mă 
chem fiul tău. Fă-mă ca pe unul dintre 
slujitorii tăi” (Luc. 15, 18-19). 

lată un exemplu emblematic de căinţă 
sau de părere de rău pentru păcatele 
săvârşite. La această treaptă a spovedaniei 
poate ajunge orice credincios, cu condiţia ca 
el să-şi înăbuşească egoismul şi starea de 
apatie în care este transportat de păcat. 

Împreună lucrarea dintre trup şi suflet 
îndepărtează de noi afirmaţia, potrivit căreia, 
spovedania ar fi un simplu act psihologic şi 
nicidecum o Taină a Bisericii-Una. Numai 
părerea de rău nu este suficientă pentru 
vindecarea rănii lăsate de păcat, în trupul şi 
sufletul penitentului. Este nevoie, din partea 
credinciosului aflat sub povara păcatului, de 
mărturisirea păcatelor către duhovnic 

(spovedanie), pentru aş elibera în mod voit 
conştiinţa de povara vinei!%. Căinţa nu se 
exprimă, de aceea, numai prin cuvintele: „ah, 
ce-am făcut”, ci mai ales prin „ah, ce fel de 
om sunt, că am putut face asemenea fapte”1%. 

La această etapă a Spovedaniei apare 
„medicul sufletesc”, preotul duhovnic, prin 
care Dumnezeu, Tatăl cel Ceresc, face 
dezlegarea sau iertarea penitentului. In acest 
caz, Spovedania sau mărturisirea nu este o 
exorcizare a fenomenelor şi a proceselor 
activităţii sistemului nervos, ci este taina!” în 
care Dumnezeu iartă prin duhovnic, păcatele 
credinciosului, ca o consecinţă a îndepărtării 
trupului de suflet şi a sufletului de Creator, 
într-o  dihotomie  antropologică proprie 
creaturii efemere, care este omul pe acest 
pământ. 

Conştient de rolul pe care-l joacă în taina 
spovedaniei, preotul duhovnic zice către cel 
ce se mărturiseşte: „lată, fiule, Hristos stă 
nevăzut, primind mărturisirea ta cea cu 
umilinţă. Deci nu te ruşina, nici te teme ca să 
ascunzi de mine vreun păcat, ci fără sfială 
spune toate câte ai făcut, ca să iei iertare de 
la Domnul nostru lisus Hristos. Iată şi sfânta 
Lui icoană înaintea noastră este. Şi eu sunt 
numai un martor, ca să mărturisesc înaintea 
Lui toate câte-mi vei spune mie, iar de vei 
ascunde de mine ceva, să ştii că toate 
păcatele îndoite le vei avea; ia seama dar, de 

vreme ce ai venit la doctor să nu te întorci 
nevindecat” 18, 

Nu se poate ajunge la o victorie asupra 
păcatului fără ca mărturisirea să primească 
„O doctorie care să schimbe un osândit într-un 
om slobod..., dintr-un rob al diavolului să facă 
un fiu al lui Dumnezeu..., ea este un lucru 
neasemănat mai mare decât dacă ar fi făcut 
Dumnezeu altă lume nouă”!%. Şi această 
doctorie este  epitimia sau îndeplinirea 
canonului de pocăință dat de duhovnic, în 
scopul desăvârşirii şi curăţiei sufleteşti a 
penitentului, în vederea primirii a adevărat- 
trupul şi adevărat sângele Domnului lisus 
Hristos, Sfânta Impărtăşanie!%. 

Toate aceste etape ale Tainei 
Spovedaniei pe care le parcurge credinciosul 
ortodox, în viaţa lui de mădular al Bisericii, 
sunt mijloace pentru realizarea scopului 
suprem al vieţii creştine: mântuirea sufletului. 
Numai în acest sens se dau epitemiile de 
către preotul duhovnic. Ele «nu urmăresc 
deci nici satisfacția Legii divine, călcate, şi 
nici satisfacția pe care Dumnezeu ar pretinde- 
o de la om, cum învaţă Biserica Romano- 
Catolică, ci ele sunt „medicamente divine 
morale”, cum le numeşte Sfântul Grigorie de 
Nissa»!61. 

* 

* * 


Din toate cele expuse înţelegem cu 
prisosinţă caracterul de taină al Spovedaniei. 
Faptul că Taina Mărturisirii nu aparţine 
psihologiei, ci este un act sfânt complex, în 
care  dihotomia  atropologică:  trup-suflet 
scrutează conştiinţa individului (penitentului), 
pentru ca acesta să-şi cunoască starea 
conflictuală cu el însuşi şi cu cei din jur, în 
faţa Domnului Dumnezeu. Acest fapt este 
exprimat şi de Sfântul loan Gură de Aur, prin 
cuvintele: „Când vizitiul e beat, zice Sf. 
Părinte, carul merge în neorânduială, dar 
ceea ce sunt carul şi vizitiul, acelaşi lucru 
sunt trupul şi sufletul. Dacă sufletul nu este 
strunit, atunci şi trupul se tăvăleşte în noroi. 
Cât timp vizitiul se ţine bine şi carul e mânat 
bine; când însă acesta îşi pierde puterile şi nu 
poate să-şi ţină frânele, atunci se vede că şi 
carului îi merge tare rău. Tot aşa se întâmplă 
şi cu omul: Cât timp sufletul este treaz şi 
veghează şi trupul rămâne curat; dar când 
sufletul este întunecat şi trupul se bălăceşte 
în tină şi desfătări”!62. 

Spovedania, deci, nu este un produs al 
actului psihic, şi nu va fi atâta timp cât 
psihologia, ca ştiinţă, nu va delimita cu 
propriile-i mijloace, actul psihic, de actul 
sufletesc; sufletul ca entitate şi nu ca produs 
al activităţii sistemului nervos, ajungând, în 
cele din urmă, să vadă în om dihotomia 


128 


ORTODOXIA, AMFORA PATRIARHULUI IACOV 


antropologică de la momentul creaţiei: 
„Atunci, luând Domnul Dumnezeu ţărână din 
pământ, a făcut pe om şi a suflat în faţa lui 
suflare de viaţă şi s-a făcut omul fiinţă vie...” 
(Fac. 2, 17). 
„Cine are urechi de auzit să audă!” (Mt. 
11,15). 
Amin 

XVII 
_ OMUL ŞI VIAŢA LA 
ÎNCEPUT DE SECOL XXI 


Dotat cu inteligenţă, omul îşi aduce el 
însuşi un cult al personalităţii, considerându- 
se mâna de materie (ţărână) adusă la viaţă 
(Facere 2, 7). Pe parcursul istoriei omului pe 
acest pământ, relaţia lui cu Creatorul s-a aflat 
într-o continuă căutare şi de multe ori s-a 
trezit singur, părăsit de Adevăr, dar 
conştientizat de trimişii Domnului, de profeţi, 
în cazul poporului evreu. Redăm vedenia (0 
parte) lui Amos, profetul, păstorul din Tecoa: 
„Şi a zis: Când Domnul va striga puternic din 
Sion şi din Ierusalim va slobozi glasul Său, 
jalnice vor fi păşunile păstorilor şi uscat va fi 
vârful Carmelului. 

Aşa zice Domnul: Pentru trei păcate ale 
Domnului, ba chiar pentru patru, nu Mă voi 

întoarce, fiindcă ei au sfărâmat Galadul cu 
tăvălugi de fier. 

Pentru aceasta voi trimite foc asupra 
casei lui Hazael şi va mistui palatele lui Ben- 
Hadad” (Amos 1, 2-3). 

Pentru neascultare, pedeapsa Domnului 
Dumnezeu se va abate şi asupra casei lui 
Israel: „Ce vezi tu, Amos? Şi a grăit Domnul 
către mine: Vine sfârşitul poporului Meu 
Israel, căci nu-l voi trece cu vederea!” (Amos 
8, 2). Dar nu pentru mult timp..., Domnul 
Dumnezeul lui David va privi spre împărăţia 
poporului Său: „...Voi ridica cortul cel căzut al 
lui David şi voi drege spărturile lui şi dărâmă- 
turile le voi ridica la loc şi-l voi zidi ca în 
vremurile cele dintru început...” (Amos 9, 11). 

În paralel cu viaţa poporului ales, cu 
legătura acestuia cu Dumnezeul Savaot, 
filozofii diferitelor popoare (în exemplul 
nostru: poporul grec) - respectiv Aristotel, 
vedea în om un „zoon politikon”!®, un „animal 
politic”, lipsit de perspectivă şi dat uitării pe 
acest pământ arid, citez: „La Aristotel, nu 
apare totuşi ideea nemuririi sufletului per- 
sonal. Nemuritoare e doar partea activă a 
intelectului, cu totul eliberată de materie. La 
acest nivel însă sufletul este impersonal”.15% 

Dominat de astfel de idei filozofice şi 
înconjurat de o natură ostilă lui, omul şi-a 
dezvoltat inteligenţa şi a încercat să iasă din 

colţul universului, unde fusese respins de 
dreptatea divină. 

Demiurg şi sfânt, floare primăvăratică, 
atom rătăcit printre aştri, omul era incapabil 
să-şi răspundă ce este el de fapt. Biblia spunea 
că este puţin inferior îngerilor şi că este 
liniuţa de unire între lumea spirituală şi lumea 
materială, după cum citim în cartea 
„inţelepciunea lui Isus Sirah”: 

„Domnul a făcut din pământ pe om şi 
iarăşi l-a întors în pământ. 

Zile cu număr şi puţină vreme i-a dat lui 
şi i-a dat stăpânire peste cele ce sunt pe 
pământ. 

După cuviinţă l-a îmbrăcat cu virtute şi 
după chipul Său l-a făcut (...) Fiecărui neam a 
pus povăţuitor şi partea Domnului este Israel” 
(Cap. 17, v. 2, 3 şi v. 14). 

Când ştiinţele pozitive i-au infirmat 
superioritatea spiritului (omului), deschizând 
noi orizonturi inexplicabile, omul a ridicat 
mâna şi a arătat cu degetul că încă mai are 
suflare de viaţă în trup şi că materia are 
nevoie de spirit. Această remarcă se făcea în 
numele legii divine: „Determinarea conştiinţei 
proprii a spiritului nu are forma alterităţii 
libere (...), numai spiritul care îşi este obiect 
ca Spirit Absolut îşi este o realitate 
deopotrivă de liberă, după cum în aceasta el 
îşi rămâne conştient de sine Însuşi” 18°, 

Liber de a seleniza pe Lună, dar mustrat 
de conştiinţă când a folosit bomba atomică, 
omul continua să creadă în ceea ce nu era de 
crezut, să spere ceea ce nu era de sperat şi să 
iubească ceea ce nu era de iubit.166 

Astăzi, la început de secol XXI, omul 
hotărăşte singur soarta lui, în măsura în care 
raporturile sale, ca individ, cu societatea în 
care trăieşte, îi permit. Dar spre deosebire de 
alte perioade ale istoriei sale, omul poate să- 
şi aleagă societatea din care să facă parte; 
rod al căderii cortinei de fier. 

Sunt comunităţi în care individul este 
sacrificat pentru binele poporului său; aşa s-a 
întâmplat şi cu lisus: „Caiafa era cel ce 
sfătuise pe iudei că este de folos să moară un 
om pentru popor” (In. 18, 14). Dar nu a fost 
să fie aşa!... 

Şi astăzi Dumnezeul Om, lisus Hristos, 
vrea ca binele şi răul meu să intereseze şi pe 
cei din jurul meu, societatea întreagă! Şi 
invers: binele şi răul societăţii întregi să mă 
intereseze şi pe mine (pe tine, pe el, pe noi, 
pe voi, pe ei), individ al aceluiaşi organism, 
care în ultimă instanţă putem să-l numim 
Biserică. 

În tratatul de antropologie creştină, 
Petre Tuţea subliniază acest fapt: „Teologii, 
istorici ai tradiţiei, care nu caută purităţi 
originare, ireversibil stricate prin păcat, 
admit răul ca urmare a păcatului, dar şi 

redempţiunea Mântuitorului, botez purificator 
al noului Adam (Sf. Ap. Pavel) şi participarea 
credinciosului la actul mântuirii sale. Astfel 
Dumnezeu este în Treime, atotputernic, bun 
şi iertător, în creştinism răul nefiind esenţial, 
ci istoric”1%. 

Putem afirma, cu o oarecare reţinere 
creştină, că la început de secol XXI omul şi 
viaţa sunt disociabile; într-o lume în care 
adevărul este aruncat din mână în mână, ca o 
minge de handbal. 

„Pilat I-a zis: Ce este adevărul?” Dar nu a 
aşteptat să i se răspundă, căci „a ieşit iarăşi 
la iudei şi le-a zis: Eu nu găsesc în El nici o 
vină” (In. 18, 38). 

Rămâne de văzut cine primeşte golul: 
ateul sau creştinul! 

Cert este că suflarea de viaţă din om 
aduce încă (pe pământ) imaginea lui 
Dumnezeu-Creatorul. 

XVIII 
CREATURA 

CE SE DESFĂŞOARĂ ÎN 

INTERIORUL CREAȚIEI 


Creatura ce se desfăşoară, ca individ, în 
interiorul creaţiei, are posibilitatea să 
gândească, să cugete la natura lucrurilor ce-l 
înconjuară. In clipa de faţă, mie, ca individ, 
lucrul cel mai apropiat de privirea mea mi se 
pare a fi maşina de scris. O văd aşezată pe 
masă. Imaginea ei răsturnată se formează pe 
retina ochiului meu. Ceea ce văd este un 
lucru real, palpabil, şi pentru a mă convinge 
fac apel la simţul tactil; ceea ce văd devine 
certitudine. Dar oare sufleteşte simt acest 
obiect? Ce s-a declanşat în eul meu atunci 
când s-a format imaginea obiectului pe retina 
ochiului meu? Desigur, percep bucuria de a 
vedea obiectul. Ideea ieşirii de sub capele 
maşinii de scris a unei poezii se conturează în 

voinţa de a o scrie. Sufletul meu mişcă maşina 
de scris, obiectul real, dar static. Dacă miş- 
carea încetează, nu înseamnă că obiectul a 
dispărut de pe masă, ci imaginea lui virtuală 
nu se mai formează pe scoarţa cerebral. Dar 
facultăţile mele sufleteşti pot imagina şi o altă 
maşină de scris, pe care să o compare cu cea 
de pe masă. Cele două maşini de scris sunt 
distincte una de cealaltă; numai percepţia 
senzorială le uneşte. Faptul că am 
posibilitatea să gândesc un alt obiect, 
întocmai sau diferit cu cel de pe masă, îmi dă 
certitudinea libertăţii. Sunt liber în măsura în 
care conştiinţa îmi permite. Prezenţa maşinii 
de scris pe masa mea dă posibilitatea 
conştiinţei să înlăture imaginea virtuală a 
obiectului gândit. În consecinţă, obiectul real 
este unul, cel de pe masă. Aş fi putut eu să 
gândesc o maşină de scris fără să fi văzut o 
literă scrisă (de mână) pe hârtie? Iată punctul 
de plecare pentru a ajunge la invenţie! Şi cu 
toate acestea, rămân o creatură ce se 
desfăşoară în interiorul creaţiei. De aceea în 
afara creaţiei nu pot percepe cu mintea mea 
ceea ce există. Imi pot forma idei multiple, pe 
care însă conştiinţa din mine le va raporta la 
real, la ceea ce văd şi pipăi. 

„Apoi a zis lui Toma: Adu degetul tău 
încoace şi vezi mâinile Mele şi adu mâna ta şi 
o pune în coasta Mea şi nu fi necredincios, ci 
credincios” (In. 20, 27). 

Numai intervenţia divinului - Domnului 
Dumnezeu - în creaţie determină conştiinţa 
să accepte Absolutul ca pe o călăuză 
adevărată în demersul ei de judecător al meu, 
al omului în general, creatură ce se 
desfăşoară, ca individ, în interiorul creaţiei. 
Aşa se explică trimiterea de către Tatăl- 
Ceresc a Fiului Său, lisus Hristos. 

* 


* * 


Omul poartă în el suflet mângâietor, 
Chiar dacă, de multe ori, şi-l detestă. 
Instinctul metafizic  oboseşte trupul cu 
întrebări existenţiale. Fenomenele care se 
petrec în jurul lui, în lume, sunt limitate de 
puterea de înţelegere a lutului. Atunci când 
omul s-a ridicat cu gândul dincolo de tangibil 
- de lumea văzută - a ajuns într-o 
necunoaştere totală, dar plin de argumente 
raţionale. Din setea lui după adevăr au apărut 
dovezile raționale pentru existența lui 
Dumnezeu, şi anume: argumentul cosmologic, 
argumentul teologic, argumentul moral, 
argumentul ontologic etc. Cu toate acestea, 
Sfinţii Părinți şi Scriitorii bisericeşti dovedesc 
existenţa lui Dumnezeu pe baza legii naturale. 
lată ce spune Sfântul Grigorie Teologul: „Dar 
cu mult mai înainte decât acestea (adică 
cerul, luna, stele), mai presus decât ele şi 
izvor al lor este fiinţa (lui Dumnezeu), care 

întrece orice cuprindere şi orice înţelegere... 
Şi privirea şi legea firii ne învaţă că 
Dumnezeu există şi că El este cauza creatoare 
şi susținătoare a lumii. Privirea (ne învaţă că 
există Dumnezeu) atunci când se aşază pe 
cele văzute şi bine fixate şi care merg şi care 
sunt, ca să zic aşa, mişcate în chip nemişcat şi 
sunt purtate. lar legea naturală deduce din 
cele văzute şi rânduite de Autorul lor”.168 
Chiar dacă vorbim de o rațiune pură, 
trebuie să admitem, la om, dihotomia trup- 
suflet. Rațiunea nu poate fiinţa în afara 
chipului lui Dumnezeu din om, adică în afara 
sufletului. Dacă ne raportăm la facultăţile 
sufleteşti, acestea sunt trei: rațiunea, 
sentimentul şi voința. În această perspectivă, 
„Omul se cere respectat ca o ființă de o va- 
loare inestimabilă. El este cineva nu ceva, 
tocmai datorită sufletului său. Ceea ce face pe 
om să fie cineva este conştiinţa de sine şi 
capacitatea de reacţii conştiente şi libere, 
legate direct de sufletul său. Numai prin 
suflet omul se manifestă ca cineva conştient şi 
unic, şi cu voinţa de a fi şi de a se desăvârşi 
continuu şi veşnic. lar această unicitate pe 
care o prezintă fiecare om în parte şi care nu 
poate fi înlocuită sau confundată îl arată pe 
om ca durând în veşnicie. Substratul spiritual 
deosebit de materie, adică sufletul omului, 
nu-l putem defini în esenţa lui, ci îl putem 
doar descrie în manifestările lui, ca fapt 

esenţial care face pe om un subiect conştient 
şi voluntar, unic şi de neînlocuit” 1®9, 

Dar ce ne facem cu omul care 
eternizează materia, atribuindu-i existenţa în 
sine (a materiei), prin sine şi pentru sine; fără 
început şi fără sfârşit, din eternitate! 

Pentru Feuerbach, „materia este 
existenţa obiectivă pur şi simplu, tot ce există 
în afară şi independent de reprezentare şi de 
gândire, având în vedere că dumnezeu, spiri- 
tul absolut, eu şi, în general, toate principiile 
ontologiei idealiste sunt abstracții lipsite de 
realitate şi de adevăr”!". 

Aşa se explică de ce pentru omul care 
eternizează materia, raţiunea pură, din care 
pot izvori o parte din argumentele privind 
existenţa lui Dumnezeu, este un produs al 
legii conservării materiei, şi nu au valoare 
fiinţială. Dacă el ar accepta raţiunea ca 
facultate a sufletului căutător, atunci ar 
admite prezenţa spiritului într-o materie 
modelată de mâna lui Dumnezeu-Creatorul. 
Altfel, materialismul rămâne inert, fără să 
contrazică principiul lui Lavoisie: „In lume 
nimic nu se pierde, nimic nu se creează, ci 
totul se transformă” 1t, 

Pentru creştinul ortodox însă, raţiunea 
luminată de sentimentul credinţei întăreşte 
voinţa sufletului căutător. 

„Prin Învierea fericitului trup al 
Domnului - spune Cabasila - natura umană 

este eliberată de aservirea ei stricăciunii şi 
morţii. Prin naşterea Sa, Domnul a luat 
asupra Sa şi stricăciunea care a început cu 
Adam pentru care acesta a şi murit. (...) 
Natura era atrasă dintru început spre ne- 
murire, dar a atins-o abia mult mai târziu în 
trupul Mântuitorului, pe care înviindu-l El 
Însuşi din morţi la viaţa cea adevărată, l-a 
făcut pentru neamul nostru un conducător 
spre nemurire”!7?. 

De aceea, zicem noi, fără a avea o putere 
probantă, argumentele raționale privind 
existenţa lui Dumnezeu-Creatorul ne fac să 
cugetăm, iar dacă cugetăm, înseamnă că 
existăm!“, într-o materie tentabilă, peste care 
Dumnezeu a suflat suflarea de viaţă (Facerea 
2, 7). 


* 
x x 


Sfânta Scriptură ne spune că Dumnezeu 
are viaţă în Sine Însuşi: „Un Dumnezeu şi 
Tatăl tuturor, Care este peste toate şi prin 
toate şi întru toţi” (Efes. 4, 6). 

Dumnezeu este viaţă (1 In. 1, 1-4). El 
este dătătorul vieţii (lov. 3, 20). 

În decursul istoriei omenirii, omul a 
încercat să înţeleagă cu mintea lui care este 

structura acestui dar primit de la Dumnezeu - 
viaţa; apropiindu-se mai mult sau mai puţin 
de răspuns: după caz. Încă din secolul al XIX- 
lea, din punct de vedere ştiinţific, se spunea 
cu certitudine că la baza vieţii stă celula vie. 

Perpetuarea speciei umane, a vieţii pe 
pământ se face de către celula-ou, ovulul 
fecundat al mamei de către spermatozoidul 
fecundant al tatălui. Nucleul celulei vii poartă 
un mesaj codificat - cromozomii. Aceştia sunt 
în număr de 46, XX sau XY (la om!). Creşterea 
copilului se face prin diviziunea celulară, 
numită mitoză. În cromozom se găseşte 
substanţa ereditară, la nivelul genei, iar gena 
este o moleculă!”?. 

Chimia ne descrie molecula ca fiind 
formată din unul sau mai mulţi atomi. În jurul 
nucleului, partea centrală a unui atom, se 
rotesc electronii pe nişte orbite bine 
stabilite!”5. 

Potrivit teoriei cuantice, la nivel atomic, 
în sistemele mici (ex. celula) energia este 
discontinuă, datorită aşa numitului „salt 

cuantic”, care constă în trecerea electronului 
de la un nivel de energie la altul, de pe o 
orbită pe alta, dar nu în flux continuu, 
păstrându-se însă o ordine extraordinară, 
desăvârşită. 

Sommerfeld (1916), dezvoltând teoria lui 
Bohr, „consideră că electronul se poate roti 
nu numai pe orbite circulare cum admite 
Bohr, ci şi pe orbite eliptice, nucleul atomic 
găsindu-se într-unul din cele două focare ale 
elipsei. 

Electronii, rotindu-se în jurul nucleului, 
au după mecanica cuantică sau ondulatorie 
atât proprietăţi de particulă cât şi proprietăţi 
de undă, ceea ce le conferă anumite funcţii 
numite funcţii de undă orbitale sau orbitali. 
Se poate deci spune că electronul ocupă un 
orbital!”$. 

Oamenii de ştiinţă adevăraţi, înțelegând 
că nimic nu este supus întâmplării, nici chiar 
la nivel atomic şi molecular, au afirmat (tacit 
sau în scris) existenţa unei Raţiuni Supreme, 
existenţa lui Dumnezeu-Creatorul!”7. 

Desigur, astăzi, la început de secol XXI, 
oamenii de ştiinţă se pot bucura de noi şi de 
noi date ştiinţifice, pe care le folosesc cu 
dărnicie spre folosul întregii umanităţi, chiar 
dacă de multe ori ei uită de adevărata 
menirea a omului pe pământ. 

Tot ca rezultat al descoperii legilor fizicii 
moderne este şi constatarea, potrivit căreia, 

materia are tendinţa de a trece de la ordine la 
dezordine, principiul entropiei’. 

De la această influenţă distrugătoare nu 
se poate sustrage nici organismul uman, care, 
în felul acesta, cunoaşte moartea. Încercând 
să extragă ordinet”, hrănindu-se cu materii 
organice extrem de bine ordonate, creştinul 
ortodox acceptă cu bucurie duhovnicească 
alimentele fixate de Biserică în timpul 
postului creştin; conştient fiind că jertfa 
adusă în faţa Creatorului constituie şi un 
antidot împotriva acestei mari dezordini 
universale, rod al  neascultării primilor 
oameni. 

Cu toate acestea, Biserica continuă să 
înveţe pe credincioşii săi, şi astăzi, că: 
„izvorul energiei în lume nu poate fi decât un 
principiu în afară de lume, supranatural, care 
este atât cauza, cât şi ţinta creaturilor”18. 

La întrebarea: Ce este viaţa? Un mare 
om de ştiinţă a răspuns: „Spirit şi materie!” 
Cu alte cuvinte: Dumnezeu Întrupat în 
Persoana Fiului, lisus Hristos. 

* 


* * 


Are omul posibilitatea să aleagă între 
viaţă şi moarte? Sau această posibilitate de a 

alege a fost dată numai Protopărinţilor, Adam 
şi Eva? De ce au ales ei moartea? La această 
ultimă întrebare au încercat să răspundă: teo- 
logi, medici, filozofi, savanţi, oameni de rând 
etc., dar nici unul nu a putut să dea un 
răspuns mulţumitor. Astăzi, ca şi acum câteva 
mii de ani, rămân valabile cuvintele Domnului 
Dumnezeu spuse primilor oameni: „Căci 
pământ eşti şi în pământ te vei întoarce” 
(Facerea 3, 19). 

Dar să încercăm să înţelegem ce este 
moartea din perspectiva unui creştin ortodox 
contemporan cu noi şi practicant al cultului 
instituit de Biserică. 

Pentru el, moartea este momentul 
despărțirii sufletului de trup. Inevitabilă, 
moartea este acceptată în funcţie de felul în 
care îşi desfăşoară viaţa de zi cu zi. Pentru cel 
bogat, moartea are o imagine îngrozitoare: 
pierderea pentru totdeauna a bunurilor ce le 
deţine. „Nu mai plânge!, le răspunde 
Mântuitorul Hristos. Ce ştii Tu?, răspunde cel 
bogat. Tu nu ai durerea pe care o am eu. Tu 
nu simţi durerea pe care o simt eu. [ie [i-e 
uşor să zici: Nu mai plânge! Dar mie nu mi-e 
uşor să nu mai plâng”! 

Pentru oamenii ţintuiţi la patul suferinţei, 
de multe ori, moartea înseamnă eliberare; dar 
nu o mântuire venită de Sus. Aceşti bolnavi 
sunt cei care astăzi acceptă eutanasia şi 

nesocotesc planul de mântuire al neamului 
omenesc. 

Mulţi dintre oamenii cu stare materială 
bună recurg, pentru a amâna ziua morţii - la 
transplantul de organe. „Biserica - zice 
Înaltul Bartolomeu Anania - poate să-şi dea 
acceptul asupra prelevării unui organ sau 
altuia. 

Se poate admite transplantul de organe, 
cu excepţia celor care ar altera identitatea 
individului. Mă refer la transplantul de creier 
- imposibil totuşi, din punct de vedere 
medical, odată ce creierul este inactiv şi se 
constată aceasta prin constatarea morţii 
cerebrale - şi la transplantul organelor 
respective. Acestea pot implica o alterare a 
conştiinţei de sine”1%2. g 

Creştinului ortodox de astăzi, Intruparea 
şi Învierea lui Hristos, îi dă din nou 
posibilitatea să aleagă între moarte şi viață. 
Cum? Dând Domnului Dumnezeu ceea ce este 
al lui Dumnezeu (Mc. 12, 17); adică: să 
răspundă prezent la chemarea sfântă, printr-o 
credință trează şi fapte bune, ca astfel să 
rămână nemuritor întru lisus Hristos, dincolo 
de moarte. lată ce ne învaţă Sfântul loan 
Damaschin despre învierea noastră: „Credem 
şi în învierea morţilor. Căci în adevăr va fi, va 
fi învierea morţilor. lar când spune înviere, 
spunem învierea corpurilor, deoarece învierea 
este starea de a doua a celui căzut. Sufletele, 

însă, pentru că sunt nemuritoare, cum vor 
învia? Dacă moartea se defineşte ca o 
despărţire a sufletului de corp, negreşit că 
învierea este iarăşi unirea sufletului şi a 
trupului şi a doua stare a vieţuitoarei care s-a 
descompus şi a căzut. Prin urmare, însuşi 
corpul coruptibil şi descompus, însuşi va învia 
incoruptibil. Căci nu este neputincios cel care 
la început a făcut corpul din ţărâna 
pământului şi care s-a descompus şi s-a întors 
iarăşi în pământul din care a fost luat, nu este 
neputincios să-l învieze din nou, potrivit 
hotărârii Creatorului”!83. 

Considerată ca prim scop al vieţii 
pământeşti, lumea de dincolo trebuie 
aşteptată cu seninătate; chiar dacă momentul 
morţii continuă să aducă lacrimi şi în ochii 
perfizi ai omului secolului XXI. 

* 


* * 


Iadul pentru totdeauna? Pentru unii, da! 
Pentru alţii, nu! Cu toate acestea, şi unii şi 
ceilalţi, acolo, în cimitir, într-un sicriu, 
aşteaptă Parusia, a doua venire a Domnului 
nostru lisus Hristos. Ne spune acest adevăr 
Sfântul Apostol Pavel în Epistola către 
Romani: „Fiul lui Dumnezeu a primit ca om 
patimile vremii de acum, sau ale morţii de 
bună voie, pentru a se ridica la slava, sau 
biruirea acestora. lar de ne însuşim şi noi, cu 

răbdare şi cu credinţă în El, patimile Lui, ne 
vom împărtăşi şi noi de slava Lui în veşnicia 
viitoare. Căci, prin această pătimire cu 
Hristos devenim şi noi fii ai lui Dumnezeu 
împreună cu El, deci şi moştenitori ai puterii 
Lui, nemaifiind robi. Şi aceste pătimiri sunt 
prea mici faţă de marea slavă la care vom 
ajunge prin ele. Şi dacă suntem fii, suntem şi 
moştenitori ai lui dumnezeu şi împreună ne şi 
slăvim. Căci socotesc că pătimirile vremii de 
acum nu sunt vrednice de slava care ni se va 
descoperi (Rom. 8, 17-18). Şi în acest caz cum 
rămâne cu cei care îşi desconsideră trupul 
după moarte, acceptând flăcările 
crematoriului? Acel om nu vrea să-L. aştepte 
(şi în trup) pe lisus, respingând virtutea 
nădejdii într-o viaţă viitoare, creştină, deşi 
Parusia Domnului rămâne un adevăr şi pentru 
cei care nu cred într-o viaţă viitoare!8. 

Biserica Ortodoxă,  preţuind hrana 
spirituală a celor repauzaţi în numele Sfintei 
Treimi, a încetățenit în cadrul cultului văzut 
ierurgi, precum: înmormântarea şi parastasul, 
pomenirile, moşii de iarnă sau de vară. 

lată cum surprinde un teolog român 
cultul morţilor în Biserica Ortodoxă: „Ca 

membri ai aceleiaşi familii, cei vii nu au 
numai posibilitatea, ci şi datoria de a se ruga 
pentru cei morţi (Comp. loan 14, 13; Efes. 6, 
18; I Tim. 2, 1), pentru că aceste rugăciuni 
sunt necesare şi folositoare morţilor (I Tes. 4, 
13; I Cor. 15, 19; Evrei 13, 7; I loan 5, 16) (...) 

Biserica Ortodoxă a introdus în cultul ei 
şi pomeniri generale, ale tuturor morţilor, pe 
care le-a fixat în anumite zile din cursul 
anului bisericesc, spre a aminti periodic 
credincioşilor ei despre datoria pe care o au 
de a nu da uitării pe cei morţi şi de a-şi aduce 
aminte de moarte şi de judecata viitoare, spre 
a-şi îndrepta viaţa”!85. 

Astfel trebuie să înţeleagă creştinul 
ortodox de astăzi importanţa parastasului 
pentru cel trecut la cele veşnice. lerurgia 
amintită nu este o aducere aminte a faptelor 
vieţii şi al chipului celui decedat (nu în primul 
rând!), ci este o rugăciune înălţată către 
Domnul de către cei în viaţă, pentru a fi iertat 
răposatul. 

Că Domnul Dumnezeu îi va uşura 
chinurile sau nu, că-l va scoate din întuneric 
la lumină, rămâne o taină pentru cei care au 


148 


ORTODOXIA, AMFORA PATRIARHULUI IACOV 


săvârşit parastasul; dar să nu uităm: „că ceea 
ce la oameni este cu neputinţă, la Dumnezeu 
însă toate sunt cu putinţă” (Mt. 19, 26). 

* 


* * 


Cinstirea sfintelor moaşte este susţinută 
de credinţa, potrivit căreia, există o legătură 
specială între sufletul unui sfânt şi osemintele 
sau moaştele sale. 

Biserica ortodoxă  învaţă!& adevărul 
creştin cu privire la sălăşluirea sufletului în 
trup, rămânând continuu unit cu corpul celui 
adormit întru Domnul; într-o continuă comu- 
niune hristică, ca un pogorământ divin şi din 
iubire pentru sfânt. Aşa se menţine în 
moaştele sfântului respectiv o putere 
dumnezeiască, care determină pe creştinul 
ortodox să se considere în legătură personală 
cu sfântul; cu cel care a fost om ca şi el, dar 
care şi-a desăvârşit viaţa cea întru Hristos, 
prin harul primit de Sus, prin credinţa cea 
adevărată şi fapte bune de sfânt. Învăţătură 
aflată şi la Dionisie în lucrarea „Ierarhia 
cerească, III, 1: „Frumuseţea ce se cuvine lui 
Dumnezeu, întrucât este ceva simplu, bun, 
desăvârşit, nu are nici un fel de amestec 
nepotrivit, ci ea comunică din propria-i 
lumină fiecăruia după vrednicia sa şi-l 
desăvârşeşte prin taina cea dumnezeiască, 
transformând în chip armonios pe fii 

perfecțiunii, potrivit cu felul ei 
neschimbător”!%. 

Prefigurarea puterii cu care sunt 
înzestrate sfintele moaşte o aflăm şi în 
Vechiul Testament. In Cartea a IV-a Regilor 
citim: „Omul s-a atins de oasele lui Elisei şi a 
înviat, şi s-a sculat pe picioarele sale”; sau: 
„Iosia a zis: „Lăsaţi-l în pace; nimeni să nu 
atingă oasele lui. Şi au păstrat oasele lui şi 
oasele proorocului care venise din Samaria” 
(IV Regi 23, 18). 

În acest sens înţelegem determinarea cu 
care unii teologi ortodocşi afirmă, bazându-se 
pe referatul biblic, faptul că: „Marile religii s- 
au născut în tinda sinagogii” şi că „trebuie să 
revenim la casa comună a lui Avraam”!&; 
„pentru că mântuirea din iudei este” (loan 4, 
22). 

Cu toate acestea trebuie să spunem că 
cinstirea sfintelor moaşte - „temple însufleţite 
ale lui Dumnezeu” - a început numai după ce 
primii creştini martirizaţi pentru credinţa lor 
au fost cinstiţi ca „prieteni ai lui Hristos”. 

Spre exemplificare redăm un pasaj din 
epistola Bisericii din Goţia către Biserica din 
Capadocia, scrisă cu prilejul mutării 
moaştelor sfântului Sava (sec. IV): „... După 
aceea, cei ce-l omorâseră, scoţându-l din apă, 
l-au lăsat neîngropat şi s-au dus. Dar nici 
câine, nici vreun animal sălbatic, nu s-a atins 
de el, ci a fost ridicat prin mâna fraţilor şi 

trupul a fost înmormântat. Pe acesta, Iunius 
Soranus, prea strălucitul duce al Scythiei, 
cinstind pe Domnul, trimițând oameni 
vrednici de încredere, l-a transportat din 
tinutul barbar în Romania. Şi hărăzind patriei 
sale un dar de preţ şi rod glorios al credinţei, 
la trimis în  Capadocia”!%% acolo unde 
păstorea Sfântul Vasile cel Mare. 

În acest fel ne explicăm de ce în Biserica 
primelor secole Sfânta Liturghie era săvârşită 
pe mormintele martirilor, iar astăzi, această 
dumnezeiască slujbă, nu se poate oficia fără 
antimisul care conţine părticele de sfinte 
moaşte!%. 

Prin practicarea virtuților creştine: 
dragostea, credința, nădejdea, sfinții ajung şi 
astăzi la nestricăciunea pe care a avut-o 
Adam şi Eva înainte căderii în păcatul neas- 
cultării: „Şi a privit Dumnezeu toate câte a 
făcut şi iată erau bune foarte. Şi a fost seară 
şi a fost dimineață: ziua a şasea” (Facerea 1, 
31). 

Revolta făpturii împotriva Creatorului - 
păcatul -, separă pe om de Dumnezeu, sursa 
vieţii întregi, precum zice Însuşi Mântuitorul 
Hristos: „Cel ce crede în Mine, precum a zis 
Scriptura: râuri de apă vie vor curge din 
pântecele lui” (In. 7, 38). 

Menţinerea osemintelor sfinţilor în stare 
de nestricăciune este o mărturie a vieţii 
noastre viitoare, a felului în care se vor 
prezenta trupurile credincioşilor după înviere. 
Pentru că a zis Domnul lisus Hristos: „Eu sunt 
învierea şi viaţa şi cel ce crede în Mine, chiar 
dacă va muri, va trăi” (In. 11, 25). 

De aceea putem afirma cu certitudine: 
cinstind moaştele sfinţilor, adorăm pe 
Dumnezeu! 


XIX 

DE CE AŞTEAPTĂ 
DUMNEZEU RUGĂCIUNEA 
NOASTRĂ? 


De ce nu ne ajută Dumnezeu fără să 
aştepte chemarea noastră? 

De ce trebuie să facem rugăciuni de 
cerere, de mulţumire şi de preamărie către 
Dumnezeu? 

lată doar două întrebări care frământă 
pe necredinciosul şi chiar pe credinciosul 
zilelor noastre! 

Rugăciunea, după cum se ştie, este 
vorbirea cu Dumnezeu în taină sau cu glas 
tare; în genunchi sau în picioare; bolnav fiind 
sau sănătos. Tot omul simte nevoia să 
vorbească cu Dumnezeu, să-i spună Tatălui 
Ceresc nevoile şi bucuriile lui; să-l 
mulţumească pentru cele bune, cât şi pentru 
cele rele; pentru că la Dumnezeu nu există 
limită de bun sau de rău: El fiind Eternitatea, 
începutul şi sfârşitul, Alfa şi Omega: „Eu sunt 
Alfa şi Omega, zice Domnul Dumnezeu, Cel ce 

este, Cel ce era şi Cel ce vine, Atotţiitorul” 
(Apoc. 1,8). 

Prin Întruparea şi Înălţarea la cer (cu 
Trupul) a Mântuitorului Hristos, omul - firea 
umană - s-a  îndumnezeit după har, 
credinciosul având posibilitatea să decidă 
singur, să aleagă între bine şi rău, între frumos 
şi urât (In. 8, 34-36). 

Dumnezeu, Binele absolut, lasă libertate 
omului să decidă asupra propriei sale 
persoane şi asupra creaţiei, fără să intervină 
în hotărârea acestuia. Pentru ca Domnul 
Dumnezeu să se facă prezent în viaţa cuiva, 
trebuie să fie chemat. Cum? Cu ajutorul 
rugăciunii! 

„Ca exercițiu de  îndumnezeire sau 
spiritualizare a omului - scrie Tomas Spidlik 
-, rugăciunea e mai mult decât un ajutor 
eficace: ea este mijlocul prin excelenţă al 
mântuirii noastre. Precum cel mai de preţ 
dintre toate simţurile e vederea, aşa cea mai 
dumnezeiască dintre toate virtuțile este 
rugăciunea, scria Ava Evagrie. Când pune stă- 
pânire pe om - notează Sfântul Ignatie 
Brianceaninov -, rugăciunea îl transformă 
treptat, îl face duhovnicesc ca urmare a unirii 
sale cu Duhul Sfânt”!*!. 

Rugăciunea rostită, fie în cadrul cultului 
divin public, fie ca rugăciunea particulară, 
poate fi auzită de Dumnezeu. Că rugăciunea, 
chemarea noastră, ajunge la Domnul 

Dumnezeu sau nu ajunge, depinde tot de cel 
care se roagă, depinde de credinţa lui în lisus 
Hristos, în Sfânta Treime, depinde de fapta 
lui în faţa Creatorului şi faţă de semeni. Când 
toate acestea curg spre Tatăl nostru Cel Ce- 
resc, harul, energia necreată, începe să 
lumineze sufletul şi trupul rugătorului. 

Doamne fii cu noi, auzi chemarea 
noastră, auzi glasul meu ce Te cheamă odată 
cu regele - profet David: 

„Auzi, Dumnezeule, cererea mea, 

ia aminte la rugăciunea mea! 


De la marginile pământului către Tine am 
strigat; 

când s-a mâhnit inima mea, pe piatră m- 
ai înălţat. 


Povăţuitu-m-ai, că ai fost nădejdea mea, 
turn de tărie 

în faţa vrăjmaşului. 

Locui-voi în lăcaşul Tău de veci 

acoperi-mă-voi cu acoperământul aripilor 
Tale, 


Că Tu, Dumnezeule, ai auzit rugăciunile 
mele; 

dat-ai moştenire celor ce se tem de 
numele 'Tău. 


Zile la zilele împăratului adaugă, 
anii lui din neam în neam. 


Rămâne-va în veac înaintea lui 
Dumnezeu; 
Milă şi adevărul va păzi. 


Aşa voi cânta numele Tău în veacul 
veacului, 

ca să împlinesc făgăduinţele mele zi de 
zi” (Ps. 60) 


* * 


Cel care se roagă, vorbeşte cu 
Dumnezeu, simte prezenţa divină în sufletul 
lui. Şi acest fapt se datorează puterii 
rugăciunii. Puterea rugăciunii fiind mai mare 
decât legile naturale fizice, ca legile esenței. 
E mai mare pentru că se adresează lui 
Dumnezeu cel personal şi nu omului!%?. 

Şi descântecul are o putere anume. Ea 
constă în forţa mai mare a unei părţi a esenței 
asupra puterii altei părţi!*. 

Atunci când ţiganca descântă, prin 
formule oculte şi licoare, ea intră în legătură 
cu energia lucrătoare a individului descântat, 
căutând să domine voinţa de acţiune a res- 
pectivului, ajutată de (de cele mai multe ori) 
diavol. Pentru că numai diavolul acaparează, 
stăpâneşte, impune, face din cel posedat un 

sclav lipsit de libertatea dată de Dumnezeu 
omului prin actul creaţiei, după cum citim în 
Sfânta Scriptură: „Şi Dumnezeu i-a 
binecuvântat, zicând: Creşteţi şi vă înmulţiţi 
şi umpleţi pământul şi-l supuneţi, şi stăpâniţi 
peste peştii mării, peste păsările cerului, 
peste toate animalele, peste toate vietăţile ce 
se mişcă pe pământ şi peste tot pământul! 
(Facerea 1, 28). 

Pentru a rupe aceste lanţuri ale 
diavolului este nevoie de rugăciunea 
particulară, cumulată cu rugăciunea Bisericii, 
prin preotul slujitor. Dumnezeu fiind „esenţa” 
supremă, prezentă în tot şi în toate, fără însă 
a se identifica cu creatura (creaţia), ascultă 
cererea noastră!" şi restabileşte armonia, 
echilibrul trupesc şi sufletesc. Astfel omul 
posedat primeşte pacea lui Hristos, după 
cuvântul Mântuitorului: „... cărora le veţi 
ierta păcatele le vor fi iertate şi cărora le veţi 
tine, vor fi ţinute” (In. 20, 21-23); putere 
harică primită de preotul ortodox direct de la 
Sfinţii Apostoli - prin succesiune apostolică!% 
-, prin punerea mâinilor de către episcop 
peste capul celui consacrat sfântului altar. 

* 


* * 


La ce foloseşte rugăciunea credinciosului 
ortodox? 

Pentru creştinul ortodox, Domnul lisus 
Hristos este modelul omului perfect, fără de 
păcat (impecabilitatea Mântuitorului), pe care 
trebuie să-L. urmeze zi de zi, atât în cuvânt, 
cât şi în faptă. Citez: „Lipsa păcatului 
strămoşesc în lisus Hristos o mărturiseşte 
Revelația divină prin cuvintele îngerului 
spuse Fecioarei, anume că „Sfântul care Se 
va naşte din tine Fiul lui Dumnezeu se va 
chema” (Luc. 1, 35), Cel ce „în trup a osândit 
păcatul” (Rom. 8, 3):%. Dacă este aşa, atunci 
trebuie să ne rugăm: acasă şi în Biserică, 
făcând semnul sfintei cruci, cerând Sfintei 
Treimi, asemenea Domnului lisus Hristos: „Eu 
pentru aceştia Mă rog; nu pentru lume Mă 
rog, ci pentru cei care Mi i-ai dat, că ai Tăi 
sunt” (In. 17, 9), noi, oameni ai secolului XXI. 

De multe ori însă, profanul, viaţa de zi cu 
zi, ne privează de timpul curat al singurătăţii, 
atât de necesar fiecăruia dintre noi, pentru a 
ne retrage simţirea, raţiunea şi voinţa în 
spaţiu sacru al spiritului nostru, ca astfel să 
putem intra (prin rugăciune) în comuniune cu 
Dumnezeu. Metoda atribuită Sfântului 
Simeon Noul Teolog descrie astfel apropierea 
de Dumnezeu în timpul rugăciunii particulare: 
„Apoi, şezând într-o chilie liniştită şi într-un 
colţ retras, ia aminte să faci ceea ce îţi spun: 
închide uşa şi ridică-ţi mintea de la toate ce e 
deşert şi vremelnic. Apoi întoarceţi partea de 
jos a obrazului tău, sau barba ta spre pieptul 

tău, ca să iei aminte cu mintea ta şi cu ochii 
tăi sensibili la tine însuţi. Şi ţine puţin 
respiraţia ta, ca să ţii şi mintea şi să afli locul 
unde este inima ta şi acolo să fie în întregime 
şi mintea ta. La început vei afla un întuneric 
şi o grosime de nestrăbătut. Dar stăruind şi 
făcând acest lucru ziua şi noaptea, vei afla, o 
minune, o bucurie nesfârşită. Căci îndată ce 
află mintea locul inimii, vede ceea ce nu 
crede. Vede văzduhul ce se află în mijlocul 
inimii şi se vede pe sine în întregime 
luminoasă şi plină de puterea de deosebire. Şi 
de aici înainte, îndată ce mijeşte un gând, 
încă înainte de a se alcătui şi de a lua chip îl 
izgoneşte cu chemarea lui lisus Hristos şi-l 
face să se mistuie. De acum mintea, în ciuda 
ei pe draci, ridică împotriva lor mânia cea 
după fire şi îi loveşte, izgonind pe aceşti 
vrăjmaşi cunoscuţi cu mintea (inteligibili- 
spirituali). Celelalte le vei învăţa, cu ajutorul 
lui Dumnezeu, prin păzirea minţii, ţinând pe 
lisus în inimă. Căci şezi, zice, în chilia ta şi 
aceasta te va învăţa pe tine toate”!%. 

Omul care nu se roagă, adică nu cere, nu 
mulţumeşte Creatorului şi nu slăveşte pe 
Dumnezeu, este un individ debusolat, fără 
suport spiritual şi oricând expus căderii defi- 
nitive. 


160 


ORTODOXIA, AMFORA PATRIARHULUI IACOV 


Rugăciunea curată şi nematerială se face 
atunci când citim Sfânta Scriptură (Biblia!). 
Imboldurile trupeşti se destramă, se topesc 
de căldura sufletului şi rănile inimii se 
vindecă. Undelemnul care menţine flacăra 
neagră a păcatului seacă atunci când 
creştinul se roagă cu luare aminte, în Duh de 
viaţă făcător. Nimic din ce este cunoscut în 
această lume nu umileşte (nu smereşte) mai 
mult pe omul credincios, decât lacrima 
mângâiată de bucuria căinţei în plină ispită. 
Şi această umilinţă este sfântă, pentru că 
izvorăşte din cuvântul Sfintelor Scripturi şi 
este luminată de lumina Duhului strălucitor. 

„Curăţiţi aluatul cel vechi, ca să fiţi 
frământătură nouă precum şi sunteţi fără 
aluat; căci Paştile nostru Hristos S-a jertfit 
pentru noi. 

De aceea să prăznuim nu cu aluatul cel 
vechi, nici cu aluatul răutăţii şi al 
vicleşugului, ci cu azimele curăţiei şi ale 
adevărului”. 

Să psalmodiem pe Dumnezeu cu cântece 
de alăută, lăsând sufletul să fie răpit în 
văzduhul luminos al frumuseţii îngerilor. Să 
ne lăsăm mistuiţi de dorinţa apropierii de 
potirul tainic, în care Trupul Sfânt şi Sângele 
Adevărat al Fiului se mistuie în durere, sub 
dogoarea rătăcirilor noastre. Gustul acestor 
„bunătăţi cereşti” aduce miere pe buzele 

crăpate de păcat, iar hrana trupului nostru se 
transformă în mană cerească. 

Zadarnic se osteneşte necredinciosul să 
înmulțească pâinile; stearpă rămâne 
rugăciunea lui şi rodul Duhului nu se coace în 
el. 

Luaţi aminte, să luăm aminte!, căci 
satana luptă să pună stăpânire pe această 
lume de puţini credincioşi. Ştergând din 
mintea noastră dulceaţa amară a păcatului, 
vom simţi în inimă gustul rugăciunii şi ne vom 
sătura de roadele ei. 

Să ne aducem aminte de Bunul 
Dumnezeu, stăruind în rugăciune, trezind 
conştiinţa amorţită de lucruri deşarte, să 
cugetăm limpede la clipa mântuirii noastre, 
citind Sfintele Scripturi. 


* 
* * 

Cununa vieții o putem obține prin 
chemarea numelui Mântuitorului: „Doamne, 
Iisuse Hristoase, Fiul lui Dumnezeu, 
miluieşte-mă!%, Singurul care ne poate face 
să înţelegem cine suntem - acum la început 
de secol XXI - şi de ce anume avem (noi) 


nevoie!%. 

Xx% 
NU ORICE CUVÂNT 
ASCULTĂ DOMNUL! 


Particularități ale ortodoxiei 
române 


Nu orice cuvânt ascultă Domnul! 
Chemarea noastră trebuie să fie exprimată 
prin cuvinte pure; prin acele cuvinte folosite 
de Adam şi Eva în dialogul lor cu Creatorul, 
înainte de căderea în păcatul neascultării. 

În relaţia lui cu Dumnezeul cel Adevărat, 
Dumnezeul lui Avraam, poporul biblic a 
purtat acest dialog divino-uman mii de ani, şi- 
l mai poartă şi astăzi! Rămâne însă exemplară 
pentru noi, credincioşii ortodocşi ai secolului 
XXI, chemarea lui Iacov: 

„Dumnezeul tatălui meu Avraam şi 
Dumnezeul tatălui meu Isaac, Doamne, Tu, 


163 


Preot dr. LEON DURĂ 


Cel ce mi-ai zis: Întoarce-te în ţara ta de 
naştere, şi Eu îşi voi face bine, 

Nu sunt vrednic de toate îndurările Tale 
şi de toate binefacerile ce mi-ai arătat mie, 
robul Tău, că numai cu toiagul am trecut 
deunăzi Iordanul acesta, iar acum am două 
tabere; 

Izbăveşte-mă dar din mâna fratelui meu, 
din mâna lui Isav, căci mă tem de el, ca nu 
cumva să vină şi să mă omoare pe mine şi pe 
aceste mame cu copii. 

Căci Tu ai zis: Îţi voi face bine şi voi 
înmulţi neamul tău ca nisipul mării, cât nu se 
va putea număra din pricina mulţimii” 
(Facerea 32, 9-12). 

După milenii scurse în aşteptarea lui 
Mesia: Fiul şi Domnul lui David, Cel născut la 
„plinirea vremii”; El, Fiul Omului, se ruga 
pentru iertarea fraţilor care-l. răstignise: 
„Părinte, iartă-le lor, că nu ştiu ce fac” (Luc. 
23, 34). 

De data aceasta Fratele nu a mai fost 
iertat. Trebuiau să se împlinească scripturile; 
hotărârea fusese luată de Sus (In. 19, 11). Că 
rugăciunea lui lisus a fost primită, mărturie 
rămâne înființarea statului Israel. Ce 
reprezintă pentru Dumnezeu două mii de ani 
în planul de mântuire a neamului omenesc? O 
legătură în plus cu poporul Său! 

x 

* * 


„Nimic nu cinstesc oamenii mai mult 
decât cuvântul. Aşa de puternic este cuvântul, 
că printr-însul şi prin mulţumire slujim lui 
Dumnezeu; iar folosind cuvânt netrebnic sau 
cu sunet urât ne osândim sufletul” (Sf. 
Antonie cel Mare). 

Cred că Sfinţii români au vorbit cea mai 
curată limbă română. La ei vorbea sufletul şi 
cuvântul lor se întrupa într-o dulceaţă a 
mirului sfinţit în Joia Mare. Cuvântul lor era 
trăire; se simţea în el mireasma fumului de 
tămâie şi blânda lumină a taborului. Iubirea 
curgea de pe buzele sfinţilor trăitori odată cu 
cuvântul rostit în limba română. Numai acum, 
după ce sfinţii români au împărtăşit gândurile 
unui neam de păstori, Tatălui Ceresc; numai 
acum limba română urma (ne-cronologic) 
limbilor sacre: limba ebraică, limba greacă şi 
limba latină. Botezul acesta a atras după sine 
căutarea Edenului pierdut, prin rugăciuni 
spuse într-o limbă creştină, îndumnezeită 
după har şi împreunălucrătoare după dar, 
limba română. 

În lupta lor teandrică, Sfinţii români au 
purificat limba română de toată zgura 
rezultată în urma contactului cu limbile 
popoarelor păgâne. 

Sfântul român n-a folosit cuvântul pentru 
a face pe cineva să sufere, sfântul n-a folosit 
propoziţii şi fraze alambicate, atunci când, în 

rugăciune, vorbea cu Dumnezeu; el a căutat 
tot timpul cele mai sublime cuvinte ale limbii 
române! De ce? Pentru că sfântul român 
vorbea cu Creatorul universului şi nicidecum 
cu un învăţat al timpului său. De aceea, 
pentru noi cei de rând, sfântul rămâne un 
făuritor de limbă română şlefuită de prezenţa 
divină. 

În viaţa lor de zi cu zi, sfinţii români s-au 
comportat după cum le era vorba, limba 
română, adică: curată, plină de sevă creştină 
şi în acelaşi timp, tămăduitoare. 

Sfinţi români, precum: Antim Ivireanul, 
Calinic de la Cernica şi Antonie de la Iezer, ne 
îmbie cu o limbă română (vorbită) ce 
izvorăşte din Cuvântul lui Dumnezeu, din 
Sfânta Scriptură, căci, „unde nu este cu 
putinţă oamenilor, este cu putinţă lui 
Dumnezeu”, şi acest fapt îl dovedeşte cu 
prisosinţă perenitatea peste veacuri a limbii 
române. 

De aceea neamul românesc are încă 
nevoie de sfinţi, pentru ca prin ei, limba din 
care s-a împărtăşit Mihai Eminescu să 
strălucească continuu printre  luceferii 
limbilor moderne, dar într-o Europă unită şi 
călăuzită de Adevăr. 

XXI 
A AJUNGE LA 
ASEMĂNAREA CU 
DUMNEZEU 


A ajunge la asemănarea cu Dumnezeu, a 
fi bun, drept, a avea toate virtuțile teologice: 
credinţa, dragostea, nădejdea, trebuie 
cooperare (teandrică) cu Creatorul; silinţele 
ce se cer din partea noastră. Omorârea 
păcatului şi întărirea firii este nevoinţa spre 
mântuire?%. Păcatul vorbeşte, face pe om 
sclav, libertatea lui devine dependentă de 
viciul respectiv. Totuşi, tentaţia (ispita) este 
mare... Cum să nu lupte omul prin orice 
mijloace pentru a se îmbogăţi? Dacă este 
cinstit cu el însuşi şi cu aproapele, rămâne 
sărac (aşa se zice!) şi suferinţa îi apasă 
conştiinţa  nepătată. Dacă fură şi se 
îmbogăţeşte lumea este a lui... (Oare?). Are 
bogății fără de număr şi tot ce-i omenesc nu-i 
va rămâne străin. Cu toate acestea, Domnul 
lisus Hristos ne cere să fim asemenea Lui: 
fără de păcat!, după cum ne spune şi Sfântul 
Apostol Pavel: „Căci pe El, Care n-a cunoscut 
păcatul, L-a făcut pentru noi păcat, ca să 

dobândim, întru El, dreptatea lui Dumnezeu” 
(II Cor. 5, 21). Oare dacă posedăm bunurile 
materiale ne îndepărtăm de Dumnezeu cu 
gândul şi fapta? Oare numai săracii se pot 
apropia de Hristos? 

Precum bogatul se „lipeşte” de bogăţia 
lui, aşa şi săracul se poate „lipi” de sărăcia 
lui, fără ca nici unul dintre cei doi să mai 
gândească la prezenţa Domnului Dumnezeu 
în lume. 

Atunci când omului îi lipseşte ceva, el 
cere la aproapele, iar dacă are tot ce-i trebuie 
- cum este omul bogat -, ignoră pe cei din 
jurul lui; nici nu le dă, nici nu le cere. Mai 
mult, având tot ce-i lumesc, bogatul consideră 
inutilă rugăciunea către Dumnezeu, Greul!... 
Spre aducere aminte, redăm textul din Sfânta 
Scriptură cu privire la primejdiile bogăției: 
„Şi l-a întrebat un dregător, zicând: Bunule 
Învățător, ce să fac ca să moştenesc viaţa de 
veci? 

Iar lisus i-a zis: Pentru ce Mă numeşti 
bun? Nimeni nu este bun, decât unul 
Dumnezeu. 

Ştii poruncile: Să nu săvârşeşti adulter, 
să nu ucizi, să nu furi, să nu mărturiseşti 
strâmb, cinsteşte pe tatăl tău şi pe mama ta. 

Iar el a zis: Toate acestea le-am păzit din 
tinereţile mele. 

Auzind, lisus i-a zis: Încă una îţi lipseşte: 
Vinde toate câte ai şi le împarte săracilor, şi 
vei avea comoară în ceruri; şi vino de 
urmează Mie”. 

Iar el, auzind aceasta, s-a întristat, căci 
era foarte bogat. 

Şi văzându-l întristat, lisus a zis: Cât de 
greu vor intra cei ce au averi în împărăţia lui 
Dumnezeu! (...) 

Zis-au cei ce ascultau: Şi cine poate să se 
mândrească? 

Iar El a zis: Cele ce sunt cu neputinţă la 
oameni sunt cu putinţă la Dumnezeu” (Luc. 
18, 18-27). 

Din întâlnirea Mântuitorului Hristos cu 
tânărul bogat, noi, fii ai secolului XXI, trebuie 
să înţelegem că Dumnezeu ne învaţă să 
gustăm din viaţa pământeană, trăită de Adam 
şi Eva în grădina Eden, înaintea căderii lor în 
păcatul  neascultării. Acolo, în grădina 
Domnului, viaţa Protopărinţilor era 
comuniune, iubire nesfârşită, fericire fără de 
moarte, şi toate se petreceau faţă către faţă 
cu Dumnezeu Creatorul. (Facere 2, 8 ş.u.). 

După alungarea din rai (Facerea 3, 23, 
24), Omul şi-a clădit o grădină artificială şi o 

viaţă artificială, căutând să găsească (în clipa 
plăcerii efemere) lipsa prezenței lui 
Dumnezeu din viaţa lui. Totdeauna i-a fost 
greu omului să renunţe la ceea ce îl îndepărta 
de Creator. Această comportare îi aducea o 
falsă libertate, îl îndepărta de el însuşi, de 
părticica divină sădită în el, de propria-i 
conştiinţă. Acelaşi lucru se întâmplă şi astăzi. 
Drumul de reîntoarcere în Paradis, în 
Paradisul Ceresc, este închis de tot ceea ce 
ne subjugă libertatea: prezenţa păcatului! Cel 
care ne-a arătat, cu propria Sa Viaţă, Calea şi 
Adevărul (In. 14, 6) a fost şi este şi va fi, lisus 
Hristos, Om adevărat şi Dumnezeu adevărat. 

Ce vrea El? Cum?! Omul secolului XXI să 
renunţe la plăcere de dragul Lui? Da! Asta 
vrea lisus de la noi. 

Când omul ajunge să simtă prezenţa lui 
Dumnezeu În sufletul lui, plăcerea 
duhovnicească este covârşitoare; ea 
depăşeşte plăcerea efemeră a momentului?!. 
Ceea ce sperie pe omul zilelor noastre este 
calea ce trebuie parcursă printre lianele 
păcatelor, pentru a ajunge la starea dum- 
nezeiască, plină de har înălţător. Rugăciunea 
este antidotul care întăreşte credinţa omului 
prin pogorârea harului; iar credinţa în 
Dumnezeu aduce după sine fapta bună. 

Mai aproape de om este plăcerea vieţii 
pământeşti; frumuseţea vieţii cereşti 
câştigându-se cu dăruire şi răbdare de 

mucenic. Numai cine iubeşte poate renunţa! 
„Dragostea îndelung rabdă; dragostea este 
binevoitoare, dragostea nu pizmuieşte, nu se 
laudă, nu se trufeşte (...) Dragostea nu cade 
niciodată”, zice Sfântul Apostol Pavel. (vezi I 
Cor. 13, 4 ş.u.) 

Oare, pe acest pământ, omul v-a putea 
sluji la doi domni în acelaşi timp? Răspunsul l- 
a dat lisus, spunând că nu putem sluji lui 
Dumnezeu şi lui Mamona: „căci sau pe unul îl 
va uri şi pe celălalt îl va dispreţui; nu puteţi 
să slujiţi lui Dumnezeu şi lui Mamona” (Mt. 6, 
24). 

Prin renunţarea la păcat, prin renunţarea 
la faptele care îi fac rău lui, sau aproapelui 
său, omul ar putea reclădi, pe pământul 
călcat de Iisus, al doilea Eden. 

Ce frumos! Dar cât de greu. 

* 


* * 


Lumină care arde. Totul e lumină care 
arde, dar focul e stins... „şi a văzut că rugul 
ardea, dar nu se mistuia” (Ieşire 3, 2). 

Nu există lumină fără flăcări şi nici 
întuneric neluminat. Iadul este întunecat de 
conştiinţe sumbre şi lipsite de mângâiere 

divină. Cu cât scânteia eului profund aprinde 
paiele vieţii interioare, cu atât mai mult figura 
celui curat apare transfigurată şi plină de 
încredere. 

Dacă soarele ne aruncă raze de lumină, 
este pentru că el se scaldă într-o baie de foc. 
Cu razele lui purifică totul, dar el arde 
continuu şi se mistuie tăcut... 

Pe muntele Tabor, lisus, „luând cu Sine 
pe Petru şi pe loan şi pe Iacov, S-a suit pe 
munte, ca să Se roage. 

Şi pe când Se ruga El, chipul feţei Sale s- 
a făcut altul şi îmbrăcămintea Lui albă 
strălucitoare” (Luc. 9, 28, 29). 

lisus lumina şi nu se mistuia; era 
asemenea rugului aprins văzut de Moise în 
pustie. Lumină fără foc şi foc fără lumină. 

Ochiul nostru este sensibil la photoni. De 
aceea spunem că cei din gheenă nu pot vedea 
pe Dumnezeu; ei sunt acoperiţi de întuneric. 

Omule al secolului XXI, aprinde candela 
din suflet şi nu te lăsa mistuit de focul 
păcatului. Să apară pe chipul tău, chipul 
Domnului lisus Hristos de pe muntele Tabor. 
Adună grăunte cu grăunte harul Tatălui 
Ceresc şi fă să crească pâinea vieţii dospită în 

cuptorul credinţei tale. Nu o lăsa prea 
aproape de focul Eternităţii; rişti să devii 
neînțeles printre ai tăi. Aşa a păţit lisus, Fiul 
Omului! Numai glasul Tatălui avea să aducă 
ucenicii cu faţa la pământ: „Tu eşti Fiul Meu 
cel iubit, întru Tine am binevoit” (Mc. 1, 10). 
Ucenicii s-au sculat şi odată cu ei omenirea în 
aşteptare. 

Priviţi soarele şi vă întrebaţi: Cât va mai 
arde pentru a ne lumina? 

Credeţi şi nu vă înspăimântați, pentru că 
Domnul Dumnezeu arde şi nu se mistuie. 

x 


* * 


A fi mistic înseamnă a trăi în lumină; a 
lăsa întunericul să cadă în neființă, absorbit 
de veşnicie. Imaginea clară a lumii desluşeşte 
clişeele negre ale universului aflat în repaus, 
pete mici de întuneric se aşază pe memorie şi 
acoperă porţile de intrare ale lumii. Numai 
gândul aleargă în voie printre razele de soare 
ceresc. 

„Ai strălucit, Te-ai arătat lumina slavei, 
lumină neapropiată a fiinţei Tale, 
Mântuitorule - zice Simeon Noul Teolog - şi 
ai fulgerat un suflet întunecat sau, mai bine 
zis, care era întunecat din pricina păcatului 
(Ef. 5, 8) ca unul care pierduse frumuseţea lui 
naturală (...) Dar celui care s-a învrednicit să 
Te vadă pururi, i s-a hărăzit cu adevărat o 

demnitate îngerească chiar dacă e legat de 
trup prin fire. lar dacă ai primit să rămâi la el 
şi ai vrut mai înainte ca el să rămână întru 
Tine (In. 15, 4), atunci ai plinit economia Ta şi 
pe cel stricăcios l-ai făcut dumnezeu 
asemenea ie, Dumnezeule, Cel mai-înainte- 
fără-de-păcat, Care eşti prin fire împreună cu 
Dumnezeu Fiul şi Cuvântul Cel împreună- 
fără-de-început, Cel Născut de Tine (In. 1, 
13), Care nu e separat de Tine mintal, ci e 
inseparabil de Tine în mod real”2%?. 

Pentru misticul aflat în extaz, întunericul 
dispare, Universul se deschide la prima 
atingere a Cerului cu puterea rugăciunii. 
Undele electromagnetice copleşesc ochiul 
muritor aflat în zonele profunde ale 
existenţei. De ce Dumnezeu este lumină? Cu 
siguranţă, pentru a sensibiliza retina ochiului 
celui care se uită şi nu vede. 

lată cum se ruga Sfântul Simeon, în chip 
mistic: 

„Vino, Lumina cea adevărată, 

Vino, Viaţa cea veşnică 

Vino, Taina cea ascunsă 

Vino, Comoara cu neputinţă de numit, 

Vino, Lucrurile cu neputinţă de glăsuit, 

Vino, Persoană cu neputinţă de înţeles, 

Vino, Veselia cea nesfârşită. 

Vino, Lumina ce neînserată, 

Vino, Aşteptarea cea adevărată a tuturor 
celor ce 

vor să se mântuiască, 

Vino, Scularea celor ce zac, 

Vino, Învierea celor morţi, 

Vino, Cel Puternic Care pururi pe toate le 
faci, 

le prefaci şi le schimbi numai prin voia 
Ta, 

Vino, Cel cu totul nevăzut, nearătat şi 
nepipăit, 

Vino, Cel ce pururi rămâi nemişcat şi în 
fiecare ceas 

te mişti întreg şi vii la noi cei care zăcem 
în iad, 

Cel ce eşti mai presus de toate cerurile 
(203 

Ce orbi suntem, Doamne, şi câtă lumină 
cade pe noi! Trăim în întunericul somnului 
odihnitor, dar lipsiţi de speranţă. Suntem 
purtaţi de vis în locuri neumblate şi ne amă- 
gim ca nişte copii abandonaţi... Nu putem 
vedea lumina taborică; ochiul inimii şi al 
minţii noastre a pierdut puterea de a vedea 
pe Dumnezeu. Centrul retinei noastre a fost 
afectat de păcat. O luptă continuă se dă acolo 
între întuneric şi lumină. Trăim o zi a 
întunericului, asemenea eclipselor de soare. 
De aceea ne ciocnim între noi, chiar şi în 

amiaza mare... Rămâne misticul, trăitorul 
întru Domnul, omul îmbrăcat cu lumina lui 
Hristos ca şi cu o haină. Faptele lui sunt 
dătătoare de lumină pentru cei din jur, căci 
spune Domnul lisus Hristos”: „Aşa să 
lumineze lumina voastră înaintea oamenilor, 
aşa încât să vadă faptele voastre cele bune şi 
să slăvească pe Tatăl vostru Cel din ceruri” 
(Mt. 5, 16). 

„Sălăşluieşte-Te - continuă Sfântul 
Simeon - Stăpâne, întru mine locuieşte şi 
rămâi nedespărțit şi neseparat până la sfârşit 
întru mine, robul Tău, Bunule, ca la ieşirea 
mea din lume şi după această ieşire şi eu să 
mă găsesc întru Tine, Bunule, şi să 
împărtăşesc împreună cu Tine, Dumnezeule 
Cel peste toate. Rămâi, Stăpâne, şi nu mă lăsa 
singur, ca atunci când vin vrăjmaşii mei, cei 
ce caută pururi sufletul meu şi să n-aibă o 
putere împotriva mea, văzându-le pe Tine, 
Cel mai puternic decât toţi, şezând înăuntrul 
casei smeritului meu suflet”.204 

Lumină din Lumină; Lumină umbrită de 
întuneric pentru nefericiţi, dar Soare blând- 
arzător pentru sfinţi. 

Doamne, Doamne, câtă lumină!; chiar 
dacă întunericul s-a rupt din soare. 
* 


* * 


Încerc să golesc spiritul de întuneric prin 
asceză, exerciţiu, să-l golesc de tot ce-i 
pământesc; să nu mai am în suflet păcatul 
acestei lumi. Uşor, uşor să mă inunde harul 
necreat, divin; acel gol să devină plin de 
nemurire. Fiinţa mea să iasă mai pură, mai 
transfigurată, vrednică de apropierea Celui ce 
o înalţă spre suprema-i fericire. 

„Şi aceasta, fiindcă ştiţi în ce timp ne 
găsim, căci este chiar ceasul să vă treziţi din 
somn, căci acum mântuirea este mai aproape 
de noi decât atunci când am crezut. Noaptea 
e pe sfârşite; ziua este aproape. Să lepădăm 
dar, lucrurile întunericului şi să ne îmbrăcăm 
cu armele luminii”, ne atenționează părinteşte 
Apostolul Neamurilor (Rom. 13, 11, 12). 

Ca om al secolului meu încerc să ating 
fericirea supremă căutând să mă desprind de 
simţuri, de propria-mi persoană; sufletul să se 
purifice în Fiinţă, ca astfel să mă unesc cu 
Domnul, cu El să mă identific... 

Ieşirea din sine, extazul mă face să devin 
panteist, uitând de mistica creştină, care, prin 

rugăciune, în stare de veghe, îmi revelează 
adevărul, chipul Tău din mine. 

Şi rămân eu în persoană, precum S-a 
întrupat lisus, Om şi Dumnezeu, deodată 
(după har!), pe pământul netocmit şi cu 
îngerii în ceruri. 


* * 


Fluturii se duc în flăcări pentru că nu 
cunosc puterea focului. Cu fiecare ramură 
arsă, pădurea pierde un arbore. In interiorul 
omului căutător aflarea adevărului arde ca un 
foc mistuitor. Cine poate lua cărbunii aprinşi 
în mână fără să se ardă? Cine poate rezista 
frumuseţii flăcărilor unui foc de tabără? Căzut 
în foc îţi pierzi identitatea şi fructul iubirii 
trăite se topeşte în flăcări. De aceea 
Dumnezeu nu este foc mistuitor, ci flăcări de 

viaţă. Focul dumnezeiesc  transfigurează, 
sfinţeşte, nu omoară. Arderea fiilor lui Aron s- 
a datorat focului trimis din Cer, şi nu focului 
dumnezeiesc: „În vremea aceea cei doi fii ai 
lui Aron, Nadab şi Abiud, luându-şi fiecare 
cădelniţa sa, au pus în ea foc. Au turnat 
deasupra tămâie şi au adus înaintea Domnul 
foc străin, ce nu le poruncise Domnul. 

Atunci a ieşti foc de la Domnul şi i-a 
mistuit şi au murit amândoi înaintea 
Domnului” (Levitic 10, 1-2). 

Focul distruge omul odată cu păcatul ce-l 
poartă-n sânge; apa însă spală omul, stinge 
focul aprins de păcat; e ca şi cum îngerii 
Domnului ar proteja trupul penitentului 

cuprins de flăcări mistuitoare, afundându-l în 
apa sfinţită. Aşa face preotul ortodox când 
administrează taina sfântului Botez în numele 
Tatălui şi Fiului şi Sfântului Duh unui prunc 
care poartă în codul său genetic păcatul 
neascultării primilor oameni. 

A trăi în foc fără să arzi şi a arde cuprins 
de flăcările focului care mocnesc în tine: iată 
diferenţa dintre gheenă şi paradis. Sfântul 
Simeon Noul Teologul redă astfel focul care 
mocneşte în interiorul sufletului: „Ce este 
taina cutremurătoare ce se săvârşeşte întru 
mine? Cuvântul nu poate nicicum s-o exprime, 
nici mâna mea ticăloasă nu poate s-o scrie 
spre lauda şi slava (Fip. 1, 11) Celui mai 
presus de laudă, a Celui mai presus de 
cuvânt! Căci dacă cele săvârşite acum întru 
mine, desfrânatul (Lc. 15, 13), sunt cu 
neputinţă de grăit şi rostit, cum ar avea 
nevoie să primească laudă sau slavă de la noi 
Cel Care e Dăruitorul şi Făcătorul unora ca 
acestea? Spune-mi! Pentru că (...) cum nu va 
fi strălucit nici nu se va împărtăşi de lumina 
soarelui cel văzut de noi în lume: el 
luminează, nu este luminat, străluceşte, nu 
primeşte lumină, fiindcă are lumina pe care a 
primit-o dintru început de la Făcătorul 
tuturor”29%5. 

De aceea trăirea mistică neagă existenţa 
clipelor care curg. Cu fiecare atingere a porţii 
eternității, soarele se aprinde şi lumina 
interioară a trăitorului vesteşte sublimul. Nimic 
din ce-i trecător nu se lasă gustat în starea de 
supremă detaşare a sufletului care priveşte 
spre Dumnezeu.  Transfigurarea interioară 
coboară cerul pe pământ şi trăitorul se scaldă 
într-o baie a tăcerii eterne. Sfinţii - trăitori au 
prins clipa veşniciei în palme şi s-au culcat cu 
ea în somnul dumnezeiesc. De acolo, din racla 
de argint, lasă să le scape printre degetele 
sfinte mir de aloe pentru trecătorii ce stau în 
genunchi. De vor găsi lăcaşuri de închinare în 
sufletele tremurătoare ale penitenţilor, sfinţii 
vor poposi să cuprindă temporalitatea vieţii şi 
spaţiul limitat de atâtea covoare cereşti. 

Un trăitor al celor sfinte simte fericirea 
clipei eterne?%, cum nu simte un om de rând, 
o viaţă întreagă, fericirea trecătoare. Aşa că: 
nu vă mai miraţi de ce sunt fericiţi sihaştri! 
Viaţa lor e un permanent dialog cu 
Dumnezeu. El îi ascultă şi atunci când se fac 
înţeleşi, clipa se opreşte, Eternitatea coboară 
pe pământ. De aceea este venerat pământul 
călcat de sfinţii-trăitori!20 

„lisus a văzut pe Natanael venind către El 
şi a zis despre el: Iată, cu adevărat, israelit în 
care nu este vicleşug. 

Natanael I-a zis: De unde mă cunoşti? A 
răspuns lisus şi i-a zis: Mai înainte de a te 


181 


Preot dr. LEON DURĂ 


chema Filip, te-am văzut când erai sub 
smochin. 

Răspunsu-l-a Natanael: Rabi, Tu eşti Fiul 
lui Dumnezeu, Tu eşti regele lui Israel” (In. 1, 
47-49). 

A alege, nu înseamnă a fi predestinat 
(vezi libertatea lui luda). Sufletele care se 
simt, se aproprie. Tot aşa s-a apropiat şi 
Natanael de Fiul Omului; eternitatea Domne- 
zeului-lisus se deşertase la Întrupare. 

Trăitorul celor sfinte nu urcă la Ceruri, ci 
Cerul îi umple trupul cu lumină, 
transfigurândul. De îndată ce a cunoscut 
lumina, întreg universul e al lui şi pe 
pământul călcat de el se scurg raze 
binefăcătoare de pace şi  mângâierea 
Sfântului Duh nu încetează. 

XXII 
OMUL ESTE NEMURITOR 
PENTRU CĂ ARE 
ÎNTIPĂRIT 
ÎN EL CHIPUL LUI 
DUMNEZEU 


Viaţa lasă totul să curgă: ninsori, visuri şi 
amintiri uitate. Din loc în loc o floare 
aminteşte că viaţa este aici, nu departe. Mari 
pasiuni clocotesc în venele celui dornic de a 
trăi pe acest pământ arid. Iubirea întăreşte 
viaţa, precum un medicament necesar 
bolnavului cronic. „Trupurile nu au 
nestricăciune prin sine, arată P.S. Irineu 
Slătineanu, nici chiar trupul lui Hristos nu era 
nestricăcios prin fire, ci datorită puterii 
Cuvântului?%. Echilibrul trăirii interioare 
deznoadă enigma vieții pe pământ. Zguduită 
de moarte, viața sare din floare în floare, fără 
a se ofili. Ea curge din cer fără încetare; acolo 
unde găseşte oameni înfometați după 
credinţă, inundă pământul şi întunericul 
nopţii dispare... Apare soarele cu ale lui raze 
şi gâzele încep să scormonească pământul 
murdar. O clipă de viaţă e necesară pentru un 
trăznet teribil, necugetat, lipsit de credinţă. E 

sinuciderea lăsată în voie de sfinţi, e plata 
trădării, e omul învins de un necunoscut 
satan. Dar unde este conştiinţa morală a 
sinucigaşului? 

Prezentă în fiecare dintre noi, conştiinţa 
morală îl are ca autor pe Dumnezeu. Puterea 
noastră interioară, conştiinţa morală, ne ajută 
să deosebim binele de rău în viaţa noastră de 
zi cu zi. Chiar dacă ne naştem cu ea, 
obişnuinţa are influenţă asupra dezvoltării 
ulterioare a acesteia. Dar „conştiinţa poate fi 
acoperită de întuneric, fiindcă ea nu este 
Dumnezeu, dar nu poate fi nimicită, fiindcă e 
de la Dumnezeu”.209 

Când Dumnezeu a creat primii oameni, 
pe Adam şi Eva, conştiinţa morală a fost 
sădită în fiinţa umană ca normă proprie 
fiecărui individ, a moralității acestuia şi ca 
organ de executare a legii divine în univers?!0. 

Pentru ca legea divină morală să fie 
transpusă în viaţă de către credincios - în 
fapta bună -, preceptele morale divine trebuie 
să pătrundă în interiorul (sufletul) 
credinciosului respectiv; acolo unde 
sălăşluieşte conştiinţa morală. 

Cât priveşte sinuciderea sau curmarea, 
oprirea sau stingerea făcliei vieţii, în mod 
conştient şi voluntar, nu este altceva, decât 
îndepărtarea de conştiinţa morală ce ţine 
seama de legea morală divină: „ca viaţă să 
avem”?!!. Sinuciderea fiind ruperea conştientă 

şi definitivă a relaţiei cu Creatorul; ea 
desfiinţează pentru totdeauna posibilitatea de 
a regreta, de a se pocăi pentru păcatul 
săvârşit. 

Un diavol apare în togă de jude în faţa 
sinucigaşului şi apasă conştiinţa morală a lui; 
a celui care doarme în păcatul neascultării. 
Diavolul prinde cuțitul şi cu artă îl întinde 
pierdutului om cu suflet de fiară. Nu înfige 
pumnalul în vene, ci lasă tărie sinucigaşului 
să-şi lege frânghia de gât. În acel moment, 
alai de demoni, cu trâmbiţe şi alăute, conduc 
un om spre un Paradis nici când aflat; se 
spânzură, se înjunghie sau se otrăveşte: se 
sinucide sărmanul frământat de un mare 
păcat. 

De cele mai multe ori, sinuciderea 
înseamnă ură, dezgust faţă de viaţa 
pământească; cauzele fiind multiple: boală, 
viaţă dezordonată, secte, disperare etc.; omul 
respectiv făcând din eşecul momentului 
sensul vieţii lui. 

Singur, uitat de propria-i conştiinţă, 
sinucigaşul se zbate în flăcări negre. Un 
singur gând îl detaşează de ceea ce este greu 
în viaţă, de disperare, sinuciderea blestemată. 
Ce păcat că Iuda s-a spânzurat! Se putea ierta 
pe sine însuşi, martor fiindu-i Dumnezeu. Dar 
„a plecat şi, ducându-se, s-a spânzurat” (Mt. 
27, 5). 

Şi pentru creştinul secolului nostru 
Domnul lisus Hristos promite o viaţă bună ce 
se continuă şi dincolo de mormânt. 

„Pentru noi, spune un ierarh român, 
Învierea Domnului depăşeşte tot ce-i 
omenesc. Ea ne-a adus pacea sufletească, 
dezlegarea de păcatul strămoşesc şi de 
greşelile noastre, a adus împăcarea cerului cu 
pământul, transformarea lumii într-o nouă 
concepţie faţă de natura înconjurătoare, de 
viaţă, realizarea unei noi societăţi, cu respect 
faţă de valorile superioare ale moralei 
creştine. 

Oricine crede în Hristos este un om nou, 
un om viu şi plin de viaţă în Dumnezeu. 
Hristos este nădejdea noastră, viaţa noastră 
aici şi dincolo (I Tes. 5, 16).”?!? 

Faptul că Mântuitorul Hristos a mers de 
bună voie la moarte, ne arată preţul dat de 
dumnezeu pentru mântuirea neamului 
omenesc; pentru ca noi (şi noi cei de astăzi) 
să trăim întru Hristos cel fără de moarte, 
veşnic.213 


* * 


Morala creştină nu este viaţă trecută în 
neant. Particulele firave de păcat topesc raza 
divină din creaţie. Imense consecinţe aduc 
omului clipele plăcerii necontrolate de 
sentimentul trainic al credinței în Dumnezeu. 

Binele trece pe lângă noi, asemenea Duhului 
în mişcare: de eşti curat comunici cu el, de 
nu, te îndepărtezi călcându-l în picioare. 
Binele este eterna aşteptare a creaturii de aş 
cunoaşte izvorul vieţii şi râul de apă vie care 
udă zi de zi a ei bucurie. 

A renunţa la plăcerea autodistrugătoare 
este a lăsa raţiunii puterea de a ne convinge 
că suntem fiinţe raţionale capabile să bem din 
apa de viaţă dătătoare (In. 4, 4-42). „En effet- 
scrie în limba franceză un teolog român - 
ceux qui ont bu de cette eau-consideree, 
d'ailleurs, d'apres les Saints Peres de l'Eglise 
comme étant le symbole de l'Esprit Saint, qui 
nettoie et vivafie tout homme - tous ont reçu 
la grâce  sanctificatrice de la troisième 
personne de la Sainte Trinite. Une fois qu'il a 
bu leau vive du Christ, l'homme esclave de 
ses péchés devient libre; s’il était ignorant, il 
devient plin de sagesse pas de la sagesse de 
ce monde, mais de celle de la Croix de Jésus. 
Plus encore, certains parmi ceux qui ont 
persécuté Son Eglise, mai qui ont bu de l’eau 
vive du Christ, sont devenus ses disciples et 
les propagateurs de son Evangile, comme en 
témoigne la récente période des régimes 
communistes athees”214.* 

Nimic nu poate depăşi latura vie a 
binelui. Răul se fixează între bucurie şi plâns. 
Plăcerea ieftină aduce bucuria necesară 
omului de rând; este o bucurie de suprafaţă, 

în care sufletul este lipsit de percepţia clipei 
eterne. A alege binele înseamnă a trăi în 
înţelegere cu tine însuţi şi cu Dumnezeu. 
Unde este binele necredinciosului? In putinţa 
înţelegerii de suprafaţă a naturii, a întregii 
creaţii. Dacă începe să privească jungla, 
instinctul leului puternic trezeşte în el 
plăcerea de a trăi împins de instinct (vezi 
comportarea tinerilor de astăzi), asemenea 
animalelor (leului care devorează zebra 
sfâşiată). Cu toate acestea, omul nu este 
animal! El nu trebuie să trăiască precum 
trăiesc animalele în junglă: să ucidă, să 
distrugă pe aproapele. Această comportare o 
au animalele sălbatice lipsite de un suflet 
raţional, sentimental şi împins de voinţă să 
înfăptuiască binele. 

Cum se face însă că, în anumite condiţii, 
omul devine, prin comportamentul său 
necontrolat de conştiinţă, mai rău decât lupul. 
Asemenea lupului se comportă omul cu fiinţa 
aflată pe moarte: lupul o mănâncă, iar omul o 
îngroapă de vie (vezi eutanasia). 
Infricoşătoare vorbe, dureroase imagini, triste 
realităţi... 

Poate omul să devină animal prin 
comportament?215 

Antropologul susţine că omul este o 
treaptă superioară în evoluţia speciilor, şi 
deci este firesc ca, din când în când, în fiinţa 

lui să apară ceva din obiceiurile „stră- 
moşilor”. 

„Animalul - scrie Ernst Cassirer - este 
capabil de tot felul de ocolişuri în reacţiile lui. 
El poate învăţa nu numai să folosească 
instrumentele, dar chiar să şi inventeze unele 
pentru scopurile lui. De aceea, unii psihologi 
nu au ezitat să vorbească despre o imaginaţie 
creatoare sau constructivă la animal. Dar nici 
această inteligenţă, nici această imaginaţie 
nu sunt asemănătoare cu cele specific 
omeneşti. Pe scurt, putem spune că animalul 
posedă o imaginaţie şi o inteligenţă practice, 
pe când omul singur a dezvoltat o nouă 
formă: o imaginaţie şi o inteligenţă 
simbolică. "215 

Sociologul se opreşte la mediu, la 
societatea în care trăieşte individul, şi care, 
vrând să devină persoană şi apoi 
personalitate, calcă totul în picioare: la 
această acțiune  provocându-l societatea 
timpului său.’ 

Filozoful condamnă pe cei care dirijează 
societatea, pentru că nu fac apel la etică, la 
principiile filozofice care ridică pe om din 
stadiul animalic la cel de om raţional. 

„Ne înşelăm completamente în privinţa 
animalului de pradă şi a omului de pradă (de 
exemplu Cesare Borgia) - susţine filozoful 
Friedrich Nietzsche -, ne înşelăm în privinţa 
„naturii” câtă vreme vom mai căuta ceva 

„maladiv” în conştiinţa acestor deosebit de 
sănătoase fiare şi plante ale tropicelor, sau 
dacă vom încerca să găsim în ele chiar un fel 
de „iad” înnăscut: astfel au procedat aproape 
toţi moraliştii de până acum. Nutresc oare 
moraliştii, după câte se pare, un sentiment de 
ură faţă de junglă şi faţă de tropice? Iar „omul 
tropical” trebuie oare discreditat cu orice 
preţ, înfăţişându-l fie în chip de boală şi 
degenerare a omului, fie sub forma iadului 
său propriu şi a martirizării de sine? La ce 
bun? Favorizează aceasta „zonele tempe- 
rate”? Îi favorizează pe oamenii moderați? Pe 
cei „morali”? Pe cei mediocri?”218 

Teologul însă este conştient că omul este 
creatura lui Dumnezeu dintru începuturi 
(Facere 2, 7) şi că morala creştină, adică 
relaţia ce o are creştinul - Om cu semenul său 
(creştin sau necreştin) şi cu Dumnezeu -, 
poate să-l menţină sub lumina harului, 
aproape de cele sfinte, atât prin faptă, cât şi 
prin simtire. 

„Taina cosmică - susţine filozoful creştin 
Olivier Clement - se  împleteşte prin 
comuniunea oamenilor cu Dumnezeu. Ceea ce 
omul Adam n-a ştiut să împlinească, Hristos, 
noul Adam, Adam desăvârşit, împlineşte. El 
deschide astfel, prin Trupul Său Sfânt, 
posibilitatea Împărăției (...) 

El preschimbă Trupul Său (din care e 
urzită întreaga materie cosmică) şi 

umanitatea Sa - care întemeiază Omul unic al 
intenţiei divine în univers şi umanitatea spre 
ofrandă şi comuniune. Prin El, lumea ajunge 
la adevărul ei. Miracolele Evangheliei nu sunt 
miracole în sensul uman al cuvântului, sunt 
doar semnele venirii Împărăției lui Hristos”2!9. 

Alegeţi pe Hristos şi veţi trăi veşnic, 
spune teologul. Moartea trupului nu-i decât o 
trecere spre viaţa fără de sfârşit. Nu contează 
vârsta penitentului, ci credinţa lui, faptele 
bune şi harul primit de la Iisus în trecerea pe 
acest pământ. Să avem raţiunea luminată de 
sentimentul credinţei în Domnul lisus Hristos; 
numai atunci voinţa noastră va da contur unui 
caracter stabil, de bun creştin şi de om 
adevărat. 

* 


* * 


Morala este un produs divin, consecinţa 
relaţiei omului cu Dumnezeu şi a capacităţii 
omului de a accepta ceea ce este bun, frumos, 
trainic, în relaţia cu aproapele său. 

„Păgânii care nu au Lege - zice Apostolul 
Neamurilor -, din fire fac ale Legii” (Rom. 2, 
14). În acest exemplu, Sfântul Apostol Pavel 
ne vorbeşte de o consecinţă etică ce decurge 
din firea umană, şi nu de un act moral înţeles 
în sens creştin. Păgânii au (aveau) sămânţa 
divină, conştiinţa morală, sădită în inima lor, 

dar relaţia cu Dumnezeu rămâne departe, la 
nivelul simbolului nespiritualizat. 

Cu toate acestea, în zilele noastre, 
estetul Emil Cioran exclamă cu nervozitate: 
„Nu voi veni în numele suferinţei să opresc 
lumea de la plăceri, de la orgii, de la 
excese”220, 

De fapt, Sfânta Scriptură a lăsat această 
libertate omului amintindu-i însă, că: „Fie de 
mâncaţi, fie de beţi, fie de altceva faceţi, toate 
să le faceţi întru numele Domnului” şi să „ne 
apropiem cu inimă curată, întru plinătatea 
credinţei, curăţindu-ne trupul în apă curată” 
(Evrei 10, 22). Pentru că acolo unde Domnul 
Dumnezeu este prezent, iubirea poleiază viaţa 
trecătoare şi adevărul, binele, frumosul se fac 
simţite în creaţie. 

Pierzând putinţa de a săvârşi binele, 
firava noastră libertate se transformă în 
anarhie. 


* * 


Omul este nemuritor pentru că are 
întipărit în el chipul lui Dumnezeu, sufletul. 
„Pentru a sublinia că omul e exclusiv de la 
Dumnezeu - zice Dumitru Stăniloae - şi nu 
din ceva exterior lui, Sfântul Atanasie 
accentuează că Dumnezeu l-a creat din nimic, 
exclusiv cu puterea Sa şi numai prin aceasta 
îl susţine. De aceea dacă Dumnezeu nu s-ar 

îndura de om ca să-l scoată din moarte, prin 
Fiul şi Cuvântul Său întrupat, omul s-ar 
întoarce în nimicul din care a fost adus la 
existenţă”?!. 

Omul, fiinţă raţională şi cuvântătoare 
rămâne nemuritor atâta timp cât este însetat 
de cunoaştere. Şi cel care i se revelează în 
permanenţă în alte şi alte adâncimi ale Sale 
este Dumnezeu. 

Întrucât omul este mărginit, limitat în 
timp şi spaţiu numai iubind pe Dumnezeu şi 
având convingerea că este iubit de Creator, 
poate să-şi trăiască viaţa toată în iubire.??? 

Când doi oameni se iubesc reciproc (ex. 
soţul şi soţia), ei nu-şi doresc moartea, ci o 
viaţă eternă, în iubire. Datorită momentelor 
de plictiseală, datorită lipsei unei permanente 
noutăţi, cei doi fiind limitați, iubirea se 
topeşte încet precum o lumânare şi 
comunicarea slăbeşte. De aceea, cei care 
divinizează fiinţa iubită, fără a privi prin ochii 
ei la Dumnezeu, într-o bună zi se pot prăbuşi 
ca un avion în plină decolare. Dacă iubim pe 
aproapele nostru ca pe noi înşine, înseamnă 
că vedem în el chipul lui Dumnezeu - sufletul; 
chip care ne poate ţine trează iubirea până 
dincolo de mormânt.?%% Căci „Dumnezeu i-a 
creat pe Adam şi pe Eva pentru cea mai mare 
iubire între ei, reflectând taina unităţii divine 
(Teofil al Antiohiei). Omul conjugal este, deci, 
chipul Dumnezeului treime şi dogma trinitară 

este  Arhetipul divin, icoana comunităţii 
conjugale”21. 

Numai prin legătura cu Dumnezeu, omul 
este nemuritor. Păcatul este cel care rupe pe 
om de Dumnezeu, făcându-l egoist, închis în 
el însuşi. Ceea ce-l determină să creadă că 
este supus unor legi ale repetiţiei, singurele 
posibile de a fi cunoscute de către om.%% 
Necredinţa duce la plictiseală, la monotonie şi 
la incapacitatea omului de a se ridica 
deasupra firii sale, deasupra morţii, aşa cum a 
făcut lisus Hristos, Om adevărat şi Dumnezeu 
adevărat. Chiar şi în cazul ruperii legăturii cu 
Dumnezeu, omul nu moare cu totul, pentru că 
este chipul lui Dumnezeu, dar trăieşte o 
nemurire chinuită, închisă în propriul său 
egoism.226 

Pentru a menţine legătura cu Dumnezeu, 
omul are nevoie de o voinţă superioară. Rolul 
voinţei se pune mai ales în legătură cu viciile 
care robesc de multe ori întreaga activitate a 
omului. Aşa sunt: desfrânarea, lăcomia pânte- 
cului, beţia, iubirea de argint, mânia, 
întristarea, trândăvia, ura, slava deşartă, 
mândria etc. 

Astăzi, la început de secol XXI, rolul 
important în formarea voinţei îl are educaţia 
creştină ortodoxă din familie, când se pun 
bazele educaţiei copiilor, hotărâtoare pentru 
viaţă. Un rol deosebit au Biserica de mir, 
Şcoala, Mânăstirea etc. Dar cea mai 

însemnată temelie pentru dezvoltarea şi 
formarea voinţei, este autoeducaţia, adică 
voinţa îşi face ea însăşi ecuaţia sa.72 

Numai făcând o autoeducaţie a voinţei, 
fiecare unde se află: în birou, pe proprietatea 
sa, sau în întreprinderile de stat şi privatizate, 
vom putea schimba imaginea României de 
astăzi, într-un context european şi aşa fragil. 

* 
* * 

Chiar şi relația patron-angajat este 
determinată de puterea voinței care 
conştientizează pe cei doi că sunt creştini şi 
cu suflet poleit de iubire întru Hristos 
Domnul. 

In Epistola către Filimon, Sfântul Apostol 
Pavel ne vorbeşte despre un sclav evadat. 
Apostolul Neamurilor îi spune lui Filimon că 
sclavul fugitiv al acestuia a devenit între timp 
creştin. Ca urmare a acestui fapt, Onisim nu 
mai este acum doar un sclav, ci un frate, un 
egal al lui Hristos şi prin urmare, el trebuie 
tratat ca atare.2% 

Respectând îndemnurile Sfântului 
Apostol Pavel, de acum două mii de ani, 
patronii zilelor noastre, creştini fiind, trebuie 
să vadă în angajaţii lor chipul şi asemănarea 
lui Dumnezeu; nişte fraţi întru Hristos. 

Lucrătorul, oriunde ar lucra: într-un 
birou, ca vânzător, şofer, el nu trebuie să uite 

răsplata pe care o va primi de la Dumnezeu; 
în funcţie de faptele săvârşite, de compor- 
tamentul lui faţă de patron. Acest fapt obligă 
pe angajat, indiferent de caracterul 
patronului, să-l iubească şi să-l slujească cu 
toată inima sa. La fel va primi răsplata de la 
Domnul Dumnezeu şi patronul, care, la rândul 
lui, trebuie să fie blând şi atent la nevoile 
angajatorului său.2% 

Nu trebuie să-l privească pe angajat ca 
pe un rob: „Nu ca pe un rob - ne îndeamnă 
Sfântul Apostol Pavel -, ci mai presus de rob, 
ca pe un frate iubit, mai ales pentru mine, dar 
cu atât mai vârtos pentru tine, şi după trup şi 
în Domnul”; îndemn cât se poate de valabil şi 
astăzi, la început de secol XXI. 

Pentru creştinii primelor secole, munca a 
fost o normă de viaţă, o valoare morală înaltă 
şi una dintre virtuțile creştine cardinale.%! 
Sfintele Evanghelii au convins pe creştini, cu 
exemple adevărate, că puterea iubirii faţă de 
aproapele şi faţă de Dumnezeu şi a credinţei 
curate în Domnul lisus Hristos, susţin 
lucrătorul în munca (şi intelectuală) de zi cu 
zi, făcându-o să dea rod. Porunca din Decalog 
a fost încreştinată, ziua de odihnă devenind 
prima zi a săptămânii, duminica, ziua învierii 
Domnului (vezi Mt. 28, 1). 

In relaţia lui cu angajaţii, patronul nostru 
ortodox trebuie să ţină cont de ziua de 
odihnă, duminica. 

Participând duminică de duminică la 
Sfânta Liturghie, împreună cu angajaţii săi, 
împreună actualizează continuu Legământul 
cel Nou (vezi Mt. cap. 26), cerând prin 
rugăciune prezenţa Mântuitorului Hristos în 
mijlocul lor, atât la bine, cât şi la rău. Numai 
astfel munca lor va avea o împlinire întru 
iubire. Dacă muncim şi nu furăm, respectăm 
pe aproapele, ajungem să-l iubim ca pe noi 
înşine, să-i respectăm munca, trăind după 
deviza întregii viaţi creştine: „roagă-te şi 
munceşte!”252 

Oare ce va răspunde în faţa Judecătorului 
Suprem cel care fură? Dar cel care face 
bişniţă? Dar cel care ucide pentru a-şi însuşi 
munca celuilalt? 

Acelora, ţinând cont de învăţătura 
Bisericii, cu siguranţă Judecătorul Suprem le 
va da partea lor de muncă. Dacă nu au muncit 
în această lume, vor fi sortiţi pentru vecie la 
munca veşnică, departe de faţa plină de 
lumină şi iubire a lui Dumnezeu. Dar Domnul 
Dumnezeu aşteaptă; aşteaptă lacrimile „celor 
ce vor să se mântuiască”3%%5. 

Din punct de vedere ortodox, nimeni, 
niciunul dintre semenii noştri, nu este 
predestinat să ajungă patron sau să devină 
angajat. Dumnezeu ne-a lăsat deplina 
libertate de a putea alege între bine şi rău 
(Facerea 3, 6 ş.u.); de a ne înmulţi talanții 
primiţi (vezi Mt. cap. 25). De aceea, cel care 

alege calea cea bună, cu credinţă şi dragoste, 
izbuteşte de fiecare dată. Insă, după cum ne 
atenționează Sfinţii Părinţi, nu banii aduc 
multumirea sufletească (nu întotdeauna), ci 
pacea dată nouă de Domnul lisus Hristos.25 

Potrivit aceloraşi Sfinţi Părinţi, bogăţia 
este un dar al lui Dumnezeu, dat oamenilor 
spre administrare.2*% De aceea, pe bună 
dreptate, în actele financiare actuale, patro- 
nul firmei este numit administrator şi nu 
director. 

Cel ce posedă bogății are datoria să 
împărtăşească şi pe alţii din bunurile sale?*. 
El trebuie să dea bunurilor sale o 
întrebuințare socială, făcându-le să circule, şi 
nu să le depoziteze numai pentru sine, 
spunând: „Suflete, ai adunat multe bunătăţi: 
mănâncă, bea, veseleşte-te în fiecare zi”, căci 
judecata Domnului aceasta este: „Nebune, 
întru această noapte vor cere sufletul de la 
tine, iar cele ce ai gătit, cui vor române? (Luc. 
12, 16-21). 

Este inevitabil ca alipirea prea mare (a 
patronului) de bogăţiile sale să ducă la tot 
felul de abuzuri şi un întreg cortegiu de vicii 
să apară, iar bogăţia să devină ceva de 
nedorit, atavic. 

Rămân emblematice în acest sens 
serialele de TV: Dallas, Om bogat, Om sărac, 
Dragoste şi putere etc. Acest tip de seriale ne- 
au făcut să înţelegem virtual unde poate duce 

alipirea prea mare de bogății, şi anume: la 
adulter, la furt, la crimă..., la îndepărtarea de 
Dumnezeu; într-o societate  secularizată, 
produs al individului retras sub carapacea sa 
egoistă şi lipsit de iubire divină. 

Avariţia despre care ne vorbesc Sfinţii 
Părinţi ai Bisericii” este o urmare firească a 
relei întrebuinţări a bogăției. lar când, la 
acest păcat, se adaugă şi o femeie iubitoare 
de lux, apare şi risipa care nu cunoaşte 
margini. 

„Cel ce calcă alături cu drumul - 
atenționează cuviosul Petru Damaschin -, sau 
va cădea în jos, în prăpastie, sau va încerca să 
urce prea mult în sus şi neaflând cărare se 
rostogoleşte fără voie tot în prăpastie şi nu se 
poate ridica, fiindcă nu vrea să se întoarcă 
prin pocăință de la înălţimea muntelui la 
chibzuinţă”.258 

De aceea, unde este chibzuinţă, bogăţia 
nu devine un rău în sine, dar nici un scop; 
bogăţia este mijloc prin care se poate înfăptui 
binele, de a săvârşi fapta bună, şi deci de a se 
mântui patronul (Mt. 13, 44-46). 

Potrivit învăţăturii creştine, Dumnezeu a 
făcut pe toţi oamenii egali: „Sub aspectul 
valorii morale, toţi oamenii sunt egali; nu sunt 
egali însă sub aspectul valorii biologice, al 
valorii de esenţă socială, nici al efortului şi 
funcţiunilor morale. Acestea sunt valori 
individuale. Este inegalitatea accidentală”2%. 

Cu toate acestea, patronii şi angajaţii 
trebuie să se respecte reciproc, să lucreze în 
armonie (unii cu ceilalţi) şi să-şi aducă mereu 
aminte de cuvintele Mântuitorului Hristos: 
„Tot ce vreţi să vă facă vouă oamenii, faceţi-le 
şi voi lor”. lar patronul să nu uite nici de 
dreptul lov şi să mulţumească prin rugăciuni 
şi fapte bune lui Dumnezeu pentru tot cea 
primit de Sus, bune sau rele. Angajatul, la 
rândul lui, să înţeleagă că ceea ce la oameni 
este cu neputinţă, la Dumnezeu este cu 
putinţă; şi potrivit lucrării  (teandrice) 
Dumnezeu şi Om - într-o bună zi, şi el, anga- 
jatul, poate deveni patron. 

Încercaţi, Hristos a biruit lumea! 


200 


ORTODOXIA, AMFORA PATRIARHULUI IACOV 


XXIII 
TRĂIREA RELIGIOASĂ 
SE SCALDĂ ÎNTR-UN SUC 
AL CREDINȚEI NEVĂZUTE 


Trăirea religioasă se scaldă într-un suc al 
credinţei nevăzute. Nostalgia cerului coboară 
pe pământ mânată de dorinţa de a fi singură 
printre oameni. Posibilitatea de a înflori cu 
spini o are ghimpele. Bucuria că aripile 
heruvimilor nu s-au topit, atunci când îngerii 
coborau pe pământ, farmecă paşii grăbiţi ai 
omului inocent. 

„..„.heruvimii cei cu ochi mulţi şi serafimii 
cei cu câte şase aripi, care cu două aripi îşi 
acoperă feţele lor din pricina Dumnezeirii Lui 
cea nevăzută şi nepătrunsă de minte, şi cu 
două aripi îşi acoperă picioarele lor, ca să nu 
se ardă de slava cea negrăită şi de măreţia 
Lui cea necuprinsă cu mintea, şi cu două aripi 
zboară şi umplu cerul de strigarea lor: Sfânt, 
Sfântul Domnul Savaot, plin este cerul şi 
pământul de mărirea Lui”.2%0 

Din aştrii cereşti curge sânge amestecat 
cu sare; de aceea nu poate fi băut de 
„vampiri”. Întâlnirea cu „vampirul” (ispita!) 
topeşte ceara de pe buzele celui care iubeşte 

şi inima lui moare... Când priveşti în sus, vezi 
imaginea pământului în soare, dar răsturnată 
de măreţia lumii cereşti. Chinuit de imagine, 
laşi pământul să cadă în lac, odată cu tine. O 
bucată din Soare a împins ochii mei dincolo 
de imanent, făcându-mă să văd pavajul ceresc 
din sfintele moaşte, scăldat în mir divin. 

Astrologia este un mit al ispitei. 
Astrologul sau prezicătorul, în acţiunea lui, 
porneşte de la convingerea că planetele, 
stelele şi constelaţiile au influenţă asupra 
oamenilor şi asupra tuturor evenimentelor 
care au loc pe pământ. Viaţa omului, de la 
naştere şi până la moarte, este considerată ca 
fiind legată de stele şi tot ce se întâmplă pe 
pământ este scris în stele. Prin urmare, cine 
ştie să citească în stele, poate să citească pe 
cer toată istoria omenirii.241 

Citirea stelelor şi deci a sorții (viitorului!) 
omului se face prin horoscop şi prin 
interpretarea lui. Horoscopul arată poziţia 
astrelor în momentul naşterii cuiva şi de acea- 
stă poziţie este legată desfăşurarea vieţii 
acelui individ.2? 

Creştinismul fiind o religie a comuniunii 
libere cu un Dumnezeu-Persoană şi nu cu un 
dumnezeu imaginar, nu putea să îngăduie 
fatalismul ce stă la temelia prezicerilor 
astrologice. După învățătura creştină 
„Dumnezeu este iubire”, iar iubirea 

desăvârşită alungă orice frică, orice prezicere 
omenească lipsită de temei scripturistic.2%5 

Prezicătorilor de astăzi, precum şi 
indivizilor care consultă horoscopul înainte de 
a întreprinde o anumită acţiune, le punem 
următoarea întrebare: - De ce oamenii care 
mor în aceeaşi catastrofă (ex. aeriană) nu s-au 
născut sub acelaşi semn zodiacal? 

Tulburat de mireasma harului ceresc, rup 
flori pentru a le duce în biserică; sacrilegiu 
iertat de necesitatea contemplării frumosului 
divin. Senzaţia ispitei prezicerilor astrale face 
grădina să plângă de lipsa florii sacre, chiar 
dacă anotimpul veşniciei încă nu a trecut... 

Ostenit de gândul morţii, măsor existenţa 
cu o pană de gâscă muiată-n ispită. Mă 
răsucesc pe scaun şi văd tărâmurile luminate 
de Soarele dreptăţii. Setos de credinţă, închid 
ochii şi spun că am învins mitul ispitei, 
prezicerile astrologice. 

* 


* * 


A îndepărta patimile de tine, nu 
înseamnă omorârea părţii pasionale prin 
meditaţie şi exerciţiu, pentru a afla 
mulţumirea în sine (vezi YOGA) şi deci nu în 
Dumnezeu şi prin Dumnezeu, ca în ortodoxie. 
Sfinţii Părinți cer îndreptarea libertății 
credinciosului care trăieşte posedat de patimi 
şi dirijarea ei spre cele dumnezeieşti. Căci 

trupul ne-a fost dat de Dumnezeu ca să ne fie 
colaborator, să facă cele plăcute lui 
Dumnezeu.” 

Nu ni s-a poruncit să ne răstignim trupul 
cu poftele şi dorințele lui, ci să ne debarasăm 
de poftele şi faptele urâte şi „să privim, după 
puterea noastră, deosebirea între lucrarea 
Duhului Sfânt şi cele ce ţin de ea şi între 
lucrarea naturală a noastră şi cele ce aparţin 
ei (...) Căci pacea este roada adevărată a 
Duhului, ca şi iubirea şi bucuria adevărată; 
este roada adevărată a Lui, pentru ca cei 
părtaşi de El să se poarte cu îndelungă 
răbdare şi cu blândeţe şi să fie în întregime 
plini de bunătate şi să facă parte şi celor 
apropiaţi din bogăţia lor. Astfel putem 
spune că, contrar concepţiei Yoga, în care 
omul este înfăţişat ca o persoană însingurată 
care vrea să ajungă cu ajutorul raţiunii, 
îndrăzneață şi întreprinzătoare, la eliberare: 
mântuirea de tot ce este trecător; în credinţa 
ortodoxă omul urcă necontenit spre 
îndumnezeire prin încordarea continuă a 
voinţei şi (cu) ajutorul harului divin 
(teandric), fără de care omul ar rămâne lipsit 
de mântuire: eliberarea din robia păcatului şi 
obţinerea vieţii de veci întru Domnul lisus 
Hristos.2%6 

Sunt singur. Căldura razelor de soare 
încălzeşte apa mării. Insula ce locuiesc e 
pustie. Nu ştiu prin ce minune mă aflu aicea. 
Nu-mi amintesc cine am fost, de unde vin şi 
unde trebuie să ajung. Privesc în jur şi totu-mi 
pare străin. lau cu pumnii din apa mării, mă 
culc pe nisip, strig, dar nu sunt auzit. Arborii 
groşi se pierd în lungul colinei. Strigăte de 
pescăruşi acoperă valurile ce izbesc ţărmul. 
Mă caut pe mine! Caut stăpânul meu..., sau 
poate nu am stăpân! Îmi privesc mâinile şi-mi 
dau seama că sunt prea mici pentru a zidi un 
templu ca al meu. Caut un creator... caut un 
dumnezeu! Să-l zidesc eu? Dar cum trebuie să 
fie El? Să ador pescăruşul! 'Ţipătul lui are 
ceva de neînţeles..., îmi este superior! Dar nu 
mă mulţumesc. Cu ce intervine el în cursul 
vieţii mele? Voi da uitării aceste gânduri. 
Clipele vieţii mele se vor scurge în uitare. 
Totuşi eu trebuie să am un rost pe această 
insulă pierdută în mare. Ceva, în interiorul 
meu, se mişcă, nu e mulţumit cu ceea ce-i 
ofer. Îi voi face o colbă din foi de palmier. 
Dimineaţa când soarele încă n-a răsărit, paşii 
mă vor duce la pescuit. Voi trăi în pace! Vai, 
dar plouă! Fulgerul luminează somnul nopţii 
în care mă aflu. Umbre din cer cad pe 
pământ..., şi mă trezesc din primul vis al 
omenirii. Fac apel la divinaţie, la oniromanţie. 
Încerc să ghicesc, să interpretez visul meu 
rătăcit de adevăr. Dar îmi aduc aminte de 

porunca lui Moise, dată poporului evreu, 
ajuns în pragul pământului făgăduinţei: 
„Când vei intra în pământul pe care Domnul 
Dumnezeul tău ţi-l va da, să nu te deprinzi să 
săvârşeşti grozăviile acelor popoare. Să nu se 
dovedească la tine vreunul care arde în foc pe 
fiul său, pe fiica sa, nici superstiţios, nici 
tâlcuitor de semne, nici prezicător, nici ferme- 
cător, nici vrăjitor, nici descântător, nici mag, 
nici din cei ce întreabă morţii (...) Tu fii fără 
prihană înaintea Domnului Dumnezeului tău 
(...) 

Să nu fie printre voi bărbat sau femeie, 
sau neam, sau seminţie, a căror inimă să se 
abată acum de la Domnul Dumnezeul vostru, 
ca să meargă să slujească dumnezeilor acelor 
popoare; să nu fie printre voi rădăcină din 
care să răsară otravă şi pelin” (Deuteronom 
29, 18). 

Această prihană, oprire de la divineţie, o 
cere şi Domnul lisus Hristos, prin cuvintele: 
„Se vor scula hristoşi mincinoşi şi prooroci 
mincinoşi şi vor face semne şi minuni, ca să 
ducă în rătăcire, dese poate, pe cei aleşi”. 

Dar voi luaţi seama. lată dinainte v-am 
spus vouă toate” (Mrc. 13, 22-23), „că unde 
sunt doi sau trei, adunaţi în numele Meu, 
acolo sunt şi Eu în mijlocul lor” (Mt. 18, 20), 
adică în Biserică Ortodoxă şi poate mâine..., 
în Biserica-UNA. 

i XXIV 
CÂT DE SURDE SUNTEM, 
DOAMNE, LA CHEMAREA 

TA! 


În zilele de sărbătoare, când cel chemat 
poartă în mâini trupul lui Hristos, harul divin 
slobozeşte mulţimea. 

Petale de flori neudate se rup din părul 
lui lisus şi cad pe trupuri necurate. Mirosul 
de smirnă acoperă lăcaşul într-un mister al 
vieţii tăcute. Pagini din Scriptură se citesc 
pentru a vesti pacea pe pământ. Din altar, 
mâna plină de seva eternității face semn către 
îngeri. Proorociţe lipsite de frica de a ieşi în 
lume, mulţumesc cerului pentru pruncii 

alăptaţi. La uşa de lângă strană o fiară cu 
chip de om suflă peste adunare răceala 
izolării şi a îngropării în simbol. Iluzia plăcută 
libertăţii apropie duhul întunecat, şi întune- 
ricul, şi apa voluptăţii izbesc un suflet 
neîmpăcat. 

Transcenderea vieţii de aici depăşeşte 
demonicul. Lumea formelor sărace-n har se 
rostogoleşte ca într-o gaură neagră a 
universului. Esenţa sentimentului haric vine 
dintr-o armonie interioară ce izvorăşte din 
preaplinul  treimic. Acolo, în Universul 
Necreat, cetatea de pe munte şi omul uitat de 
divinitate trimit vârtejul interior al chemării 
edenice. 

Când omul se simte singur, în păcat, 
percepţia harului se izbeşte de-o infirmitate, 
asemenea sunetului viorii de urechea unui 
surd. 

„lată, satu la uşă şi bat; de va auzi cineva 
glasul Meu şi va deschide uşa, voi intra la el 
şi voi cina cu el şi el cu Mine” (Apoc. 3, 20). 

Cât de surde suntem, Doamne, la 
chemarea Ta!, exclamă femeia ortodoxă. 
Harul necreat să spele urechea Evei şi în 
lume să poposească pacea lui Hristos. 

x 


* * 


Cugetând la rolul jucat de prima femeie, 
Eva, şi de primul bărbat, Adam, în istoria 

neamului omenesc, Sfântul Apostol Pavel 
îndreptăţea femeia creştină (pentru totdea- 
una) la primirea învăţăturii Bisericii Una. 

Ca şi acum două mii de ani, Apostolul 
neamurilor spune: „...nu bărbatul este din 
femeie, ci femeia din bărbat; pentru că n-a 
fost bărbatul pentru femeie, ci femeia pentru 
bărbat (I Cor. 11, 8). 

Prin urmare, „...femeia s-a făcut din 
bărbat”. 

Comentând textul de la Facerea 2, 18, 
„să-i facem lui ajutor asemenea lui”, Sfântul 
loan Gură de Aur scrie că „...Dumnezeu îi 
face ajutor din însăşi substanţa lui Adam”. 
După care, Sfântul Părinte loan Gură de Aur 
adaugă, precizând, că „acum, ..., femeia s-a 
făcut din bărbat; dar mai târziu nu va mai fi 
aşa, ci din femeie bărbatul; dar mai bine spus, 
nu din femeie, ci din împreună - lucrarea 
amândurora”, 

Comentând textul de la I Cor. 11, 11, 
acelaşi Părinte al Bisericii ecumenice spune 
că respectivele cuvinte, „nici bărbatul fără 
femeie, nici femeia fără bărbat”, ne arată că 
„prin împreună-lucrarea amândurora vine pe 
lume şi bărbat şi femeie” .?5? 

Că femeia este oprită să învețe cele ale 
credinței, în Biserică, adică să primească 
taina hirotoniei, nu trebuie să supere pe 
credincioasa ortodoxă de astăzi; misiunea ei 
este tot atât de nobilă şi de plăcută în faţa lui 

Dumnezeu, şi anume: naşterea de prunci.%! 


Rolul femeii creştine ortodoxe, ca mamă şi 
educatoare a propriilor săi copii, este covâr- 
şitor, pentru că din pântecele ei se poate 
naşte viitorul slujitor al sfântului altar, 
preotul. 

În Biserică, pe femeia ortodoxă o 
întâlnim ca participantă activă la cultul divin 
public, ea rugându-se la Dumnezeu alături de 
ceilalţi creştini, ca soţie şi mamă, deopotrivă. 
Femeia care nu are copii, poate să trăiască ca 
soţie prin harul revărsat de Dumnezeu la 
taina căsătoriei”, întărită şi de nădejdea 
Elisabetei, care, într-o bună zi, a devenit 
mama Sfântului loan Botezătorul (Vezi Luc. 
Cap. 1). 

Cât priveşte rolul pasiv al femeilor - cu 
prilejul  săvârşirii slujbelor religioase - 
aceasta se datora (şi se datorează) în primul 
rând faptului că primele comunităţi creştine, 
îndeosebi cele provenite în exclusivitate 
dintre evrei, au preluat şi urmat tradiţia 
liturgică iudaică, care, îngăduindu-le doar 
bărbaţilor să fie slujitori ai cultului a confir- 
mat rânduiala socială de tip patriarhal.’ 
Rămâne de văzut dacă şi în Biserica Ortodoxă 
a mileniului trei va continua să reziste 
această practică liturgică legată de 
participarea directă a femeii la sfântul altar. 

x 

* * 


Dar familia creştină se confruntă şi cu 
plata păcatului, care este moartea: „Au nu 
ştiţi că celui ce vă daţi spre ascultare robi, 
sunteţi robi aceluia căruia vă supuneţi: fie ai 
păcatului spre moarte, fie ai ascultării spre 
dreptate?” (Rom. 6, 16). 

Pe glob, an de an, mor oameni seceraţi 
de SIDA - boala necruțătoare a acestui 
început de mileniu trei. De această pestă a 
secolului în care am intrat nu a fost ocolită 
nici România. Reportajele de TV, articolele 
din ziare şi reviste, precum şi cazurile văzute 
pe viu ne cutremură, ne fac să gândim la anii 
apocaliptici, anii lacrimilor vărsate de urmaşii 
lui Adam.** 

In faţa unor astfel de evenimente, morala 
creştină, parte din învăţătura creştină care 
este păstrătoarea adevărului nealterat despre 
viaţă şi moarte, despre desăvârşirea şi 
învierea întru Hristos, spune cuvântul său de 
duh şi arată de ce omul suferă încă, de ce nu 
este contra medicamentelor prescrise de 
medic şi a tuturor practicilor prin care omul 
(creştin) încearcă să scape de la 
contaminarea unei asemenea  maladii35, 
SIDA. 

Să luăm exemplu recomandarea făcută 
de cadrele medicale (în drept) la folosirea 
condomului în relaţiile sexuale dintre un 
bărbat şi o femeie. Deşi ştie că îşi face rău el 

însuşi, omul încalcă cu voie porunca a şaptea 
din Biblie, care spune: „Să nu fii desfrânat” 
(Ieşire 20, 14). Această încălcare a Legii este 
păcat. Unde duce păcatul? La dezordine şi 
moarte, după cum spune Apostolul Neamu- 
rilor, Pavel. Practica prin care un bărbat îşi 
satisface pofta trupului prin onanie a fost 
menţionată şi în Sfânta Scriptură a Vechiului 
Testament, ca ceva josnic, ce nu trebuie făcut 
(vezi Leviticul cap. 20). 

Morala creştină, în conformitate cu 
Scrierilor Sfinte, a căutat să ţină pe 
credincios departe de astfel de practici 
ruşinoase.2% Folosirea condomului nu este 
altceva, decât aruncarea sămânţei din care 
poate să „răsară” un puişor de om. De aceea 
morala creştină condamnă folosirea condo- 
mului, ca pe un procedeu care stopează 
perpetuarea neamului omenesc. Totuşi, 
creştinul ortodox, fiind conştient că omul nu a 
ajuns la perfecțiune (desăvârşirea trupească 
şi sufletească) la care a ajuns Fiul Omului, 
fapt pentru care mai sunt pe pământ (încă) 
boli şi crime, se roagă fierbinte la Tatăl 
Ceresc, prin Fiul Său, Domnul lisus Hristos, 
(aşteptând sfinţirea de la Sfântul Duh), pentru 
iertarea celor care folosesc  condomul, 
prevenind astfel contaminarea cu SIDA. 

Îndepărtaţi-vă de păcat, nu vă mai faceţi 
singuri rău - spune morala creştină -,7% căci 
în ziua în care veţi ajunge să trăiţi cu Hristos, 

în faptă şi simţire, va fi un cer nou şi un 
pământ nou; fără boală, fără moarte: Raiul pe 
pământ.2% Va fi pace în cer şi pe pământ. 

* 


* * 


„Şi Dumnezeu i-a binecuvântat, zicând: 

„Creşteţi şi vă  înmulţiţi şi umpleţi 
pământul şi-l supuneţi; şi stăpâniţi peste 
peştii mării, peste păsările cerului, peste 
toate animalele, peste toate vietăţile ce se 
mişcă pe pământ şi peste tot pământul” 
(Facerea 1, 28). 

„Voi însă naşteţi şi vă înmulţiţi şi vă 
răspândiţi pe pământ şi-l stăpâniţi” (Facerea 
9, 7). 

CLONAREA este un proces biologic 
amplu care necesită prudență; şi nu numai 
atât!... In abordarea acestei „invenţii” a 
omului nu putem vorbi de o repetare a unui 
prototip biologic. Dacă în domeniul industrial, 
piesa mecanică-prototip serveşte ca model 
pentru confecționarea în serie a piesei 
necesare, nu acelaşi lucru se poate întâmpla 
în ingineria genetică. De ce? Foarte simplu! 
Individul care va fi supus procesului de 
clonare nu poate servi drept prototip biologic. 
Respectivul individ a trăit biologic, deci a 
avut un metabolism propriu care a simţit 
fluctuațiile mediului în funcţie de durata vieţii 
lui. Aşa se explică solicitarea codului genetic 

al individului nostru în acea perioadă de 
viaţă; gena de la nivelul fiecărui cromozom 
(luat în parte) căpătând o anumită „uzură” 
biologică. Da! Vom spune cu emfază, dar 
geniul (individul nostru) care trebuie clonat, 
din punct de vedere genetic este evoluat 
biologic. Da! De acord. Dar această 
constatare este valabilă numai la geniu şi 
nicidecum la clona lui. La clonă, din punct de 
vedere genetic şi biologic se va constata un 
regres. Uzura biologică de care am amintit 
mai sus se fa face simțită de la o generaţie 
(de colne) la alta. Şi atunci ne mai întrebăm 
de ce procesul de clonare, propus de 
ingineria genetică, nu poate asigura o 
generaţie nemuritoare de  supraoameni. 
Cândva, supraoamenii vor există, dar odată 
cu ei va apărea şi autodistrugerea genetică. 
(Vezi: Facere 6, 4-7); (Numerii 13, 34). 

Ce-i de făcut? Oameni de ştiinţă ai 
mileniului trei încercați clonarea (aveţi 
libertatea de a alege între bine şi rău), dar 
aduceţi-vă aminte de consecinţe. Amin! 

* 
* * 

Pacea noastră caută obsesia singurătăţii 
şi valurile sărate ale vieţii o inundă cu o 
tăcere demonică. Pavajul de cristal al trecerii 
prin timp este subliniat de efortul omenesc al 
unui înger încătuşat de greşeală. 

Singurătatea nu este pace, ci căutare în 
propriul tău eu, în sublimitatea sufletului. 
Zgura acoperă dâra albă după care să te 
ghidezi în jocul de-a v-aţi ascunselea, cu tine 
însuţi! Lumina fulgerului ceresc scoate la 
iveală petele de sânge de pe mâna-ţi ucigaşe. 
Ai ucis timpul cu propria-ţi căutare, cu 
propria-ţi singurătate adormită de vicii 
ancestrale. 

„Pacea Mea las vouă, pacea Mea dau 
vouă!” 

Dar oare lisus, când binecuvânta 
apostolii, era împăcat cu Sine Însuşi, cu 
lumea în care trăia, ca Om şi Dumnezeu 
deplin, în acelaşi timp? Despre ce pace ne 
vorbeşte Fiul Omului al cărui suflet fierbea 
pentru toţi oamenii şi lacrimile ochilor Lui 
udau cu tristeţe de Mesia Templul din 
Ierusalim: „lerusalime, lerusalime, care omori 
pe prooroci şi cu pietre ucizi pe cei trimişi la 
tine; de câte ori am voit să adun pe fiii tăi, 
după cum adună pasărea puii săi sub aripi, 
dar nu aţi voit” (Mt. 23, 37). 

Pacea singurătăţii? Pacea dorului după 
adevăr? Pacea într-o lume a oamenilor-îngeri? 
Pacea pe care a avut-o Hristos pe cruce? 
„Părinte, ierta-le lor, că nu ştiu ce fac” (Luc. 
23, 34). 

Să căutăm mai întâi pacea din interiorul 
sufletului nostru şi mai apoi în semenul de 
lângă noi. 

Poţi să ierţi? Dacă da, atunci ai pace! Nu 
poţi să ierţi? Atunci ai război! Poţi să fii 
iertat? Înseamnă că cineva caută pacea 
ascunsă (acoperită) de răutatea ta şi Adevărul 
vă caută pe amândoi. 

Pace! Pace în cer şi pe pământ; pace 
veşnică-n mormânt. 


. XXV 
SĂ BEM APA VIEȚII DIN 
AMFORA ETERNITĂȚII 


Omul a fost creat din iubire. Fața lui arsă 
de soarele timpului trecut a primit pecetea 
tulburării lăuntrice.  Şanţuri adânci îi 
brăzdează carnea plină de sânge. Din loc în 
loc apar pete misterioase ce dezgolesc 
suferinţele ascunse. De când a făcut primul 
pas pe pământul plin de pălămidă, sudoarea i- 

a înecat fruntea şi ochii i s-au dilatat de 
durere. Chinuitoare clipe pentru un om 
cândva iubit! Anii lui sunt numărați de 
moarte; o poartă în el ca pe un organ vital... 
Ori de câte ori simte că trăieşte, luciul vieţii e 
şters de gândul morţii. Moartea începe odată 
cu tine şi se termină odată cu mine. Cine va 
ajunge să bea apa vieţii din mâinile 
Eternităţii, acela va fi viu şi anii lui nu vor mai 
curge. 

Pământule, mister adevărat, simţi 
tristeţea ce mă apasă? Eu o furnică am rămas, 
dar jocul vieţii mă frământă. 

Misterul vieţii şi al morţii dezgroapă 
gânduri ne-trăite. O agonie mă încearcă să 
pot trăi în bucurie. 

In groapa deschisă umanităţii au căzut 
mii de ne-auziţi; s-au plâns că viaţa la ce bun? 
De vreme ce ne ducem toţi! 

Numai tristeţea poate spune ce se 
ascunde sub a noastre riduri: adevăr, iubire şi 
gândul că nu suntem singuri. 

x 
* * 

Prin eshatologie înțelegem învățătura 
Bisericii, formulată după textul Sfintei 
Scripturi, în legătură cu vremurile de pe 
urmă, cu învierea morților şi judecata de apoi 
(parusia). 

După trecerea prin moarte, la starea de 
somn, omul aşteaptă momentul răsplătirii 
faptelor sale, judecata obştească. 

Parusia Domnului, venirea Domnului 
lisus Hristos întru slavă, ca să judece viii şi 
morţii, marchează începutul vieţii celei de 
veci. 

„invierea - scrie Vladimir Lossky nu 
este numai speranţă, ci şi o realitate 
prezentă. Parusia începe în sufletul sfinţilor, 
iar Sf. Simeon Noul Teolog, poate să scrie: 
Pentru cei ce au devenit copii ai luminii şi fii 
ai zilei care va să vină, pentru cei ce umblă 
mereu în lumină, Ziua Domnului nu va veni 
niciodată, căci ei sunt de pe acum cu 
Dumnezeu şi în Dumnezeu. Un ocean infinit 
de lumină curge din trupul înviat al 
Domnului.259 

Necunoaşterea exactă şi interpretarea 
greşită a Sfintei Scripturi, îndeosebi cea a 
Noului Testament, au determinat apariţia 
nenumăratelor erezii şi secte de-a lungul 
celor două milenii de creştinism.”260 

Sfinţii Apostoli, apropiații Domnului, 
arată cu claritate în Epistolele soborniceşti, şi 
nouă celor de azi, că necunoscut este atât 
timpul Parusiei Eshatologice, cât şi ceasul 
morţii fiecărui om. Starea în care se află 
fiecare om în ultima zi a vieţii sale va fi aceea 
în care el se va găsi în ultima zi a lumii, adică 
la sfârşitul vremurilor?€!. 

Prevesteşte profetul Daniil, când zice: „Şi 
în timpul acela se va ridica Arhanghelul 
Mihail, cel care stă peste fiii poporului tău. Şi 
va fi timp de întristare, întristare cum n-a mai 
fost de când s-a făcut neamul omenesc pe 
pământ până în timpul acela. Şi în timpul 
acela se va mântui poporul tău, tot cel ce va fi 
găsit scris în carte. Şi mulţi dintre cei care 
dormeau în ţărâna pământului se vor scula. 
Unii spre viaţa de veci, alţii spre ocară şi 
ruşine veşnică. Şi cei care au fost înţelegători 
vor străluci ca lumina tăriei şi din drepţii cei 
mulţi ca stelele în veci şi încă vor străluci” 
(Daniil 12, 1-3). 

De aceea, pe noi, oameni ai mileniului 
trei, trebuie să ne preocupe, în mod voit, 
credinţa şi faptele bune, dorinţa de a folosi 
timpul vieţii noastre pentru a dobândi 
mântuirea, viaţa veşnică în lumină, lăsând 
deoparte dorinţa cunoaşterii datei istorice a 
Parusiei. Pentru că „de ziua şi ceasul acela 
nimeni nu ştie, nici îngerii din ceruri, nici 
Fiul, ci numai Tatăl. Şi precum a fost în zilele 
lui Noe, aşa va fi şi venirea Fiului Omului” 
(Mt. 24, 36-37). 

Inţelegem că momentul  Parusiei 
Domnului nu poate fi precizat şi cu atât mai 
puţin, nu se poate spune că El va veni îndată, 
aşa cum socoteau creştinii din vremea Sfin- 
ţilor Apostoli.2%2 

Că au apărut prooroci mincinoşi care duc 
pe mulţi la rătăcire, acesta este unul din 
semnele minunate care preced Parusia 
Domnului, dar să nu uităm că falşii învăţători 
au existat şi pe timpul apostolilor (vezi Mt. 
cap. 24); chiar dacă amfora patriarhului 
Iacov, prin Domnul lisus Hristos, adusese 
„apa vieţii” pentru cei însetaţi după adevăr. 

